മലപ്പുറത്ത് അർജന്‍റീനയുടെ വിജയാഘോഷത്തിനിടെ പടക്കം പൊട്ടി രണ്ടുപേർക്ക് പരിക്ക് – News18 Malayalam\nമലപ്പുറത്ത് അർജന്‍റീനയുടെ വിജയാഘോഷത്തിനിടെ പടക്കം പൊട്ടി രണ്ടുപേർക്ക് പരിക്ക്\nഇന്ന് രാവിലെയോടെയാണ് കോപ്പ അമേരിക്ക ഫൈനലിൽ അർജന്‍റീന ജയിച്ചതോടെ വിജയാഘോഷവുമായി ആരാധകർ തെരുവിൽ ഇറങ്ങിയത്\nLast Updated : July 11, 2021, 10:25 IST\nമലപ്പുറം: അർജന്റിനയുടെ വിജയാഹ്ലാദത്തിനിടെ പടക്കം പൊട്ടി രണ്ടു പേർക്ക് പരിക്ക്. മലപ്പുറം തിരൂർ താനാളൂരിലാണ് സംഭവം. ഇന്ന് രാവിലെ താനാളൂർ ചുങ്കത്ത് വെച്ച് പടക്കം പൊട്ടി കണ്ണറയിൽ ഇജാസ് (33) പുച്ചേങ്ങൽ സിറാജ് (31) എന്നിവർക്കാണ് ഗുരുതരമായി പരിക്കേറ്റത്. ഇവരെ കോഴിക്കോട് മെഡിക്കൽ കോളെജിൽ പ്രവേശിപ്പിച്ചു. ഇവരുടെ പരിക്ക് ഗുരുതരമാണ്. അത്യാഹിത വിഭാഗത്തിലാണ് ഇരുവരെയും പ്രവേശിപ്പിച്ചത്.\nഇന്ന് രാവിലെയോടെയാണ് കോപ്പ അമേരിക്ക ഫൈനലിൽ അർജന്‍റീന ജയിച്ചതോടെ വിജയാഘോഷവുമായി ആരാധകർ തെരുവിൽ ഇറങ്ങിയത്. പടക്കം പൊട്ടിച്ചുകൊണ്ടായിരുന്നു ആഹ്ലാദപ്രകടനം നടത്തിയത്. ഇതിനിടെയാണ് വീര്യമേറിയ പടക്കം ഉഗ്രശബ്ദത്തോടെ പൊട്ടിയത്. തൊട്ടു അടുത്ത് നിൽക്കുകയായിരുന്ന ഇജാസിനും സിറാജിനും ഗുരുതരമായി പരിക്കേറ്റു. ഇരുവരുടെയും ശരീരമാസകലം പൊള്ളലേറ്റിട്ടുണ്ട്. ഉടൻ തന്നെ ഇവരെ കോഴിക്കോട് മെഡിക്കൽ കോളേജ് ആശുപത്രിയിലേക്ക് കൊണ്ടുപോകുകയായിരുന്നു.\nargentinaCopa America finalfirecrackers explodeMalappuram Foorball


2018 ജൂണ് പതിനാലിന്റെ പുലരി ഒരു ദുരന്ത ദിനത്തിന്റേതാകുമെന്ന് കോഴിക്കോട് ജില്ലയിലെ കട്ടിപ്പാറ നിവാസികള് ഒരിക്കലും നിനച്ചിരുന്നില്ല. പുലര്‍ച്ചെ5മണിയോടെ ഭീകര ശബ്ദത്തോടെ ഉണ്ടായ ഉരുള്‍പൊട്ടലും വെള്ളപ്പാച്ചിലും പ്രദേശത്തെ6വീടുകള് തകര്‍ത്തു, 14 മനുഷ്യ ജീവനുകളെ അപഹരിച്ചു. നിരവധി വീടുകള് ഭാഗികമായി തകര്‍ന്നു. ഹസ്സന്റെ വീട്ടിലെ എട്ടു പേരെയും അബ്ദുര്‍റഹ്മാന്റെ വീട്ടിലെ നാലു പേരെയും അബ്ദുല് കരീമിന്റെ വീട്ടിലെ രു പേരെയുമാണ് മരണം തട്ടിയെടുത്തത്.\nകാട്ടാന ശല്യമുള്ള പ്രദേശമായതിനാല് ആദ്യമാദ്യം കേട്ട ശബ്ദങ്ങള് ആരും അത്ര ശ്രദ്ധിച്ചില്ല. ആനയുടെ ആക്രമണം ഭയന്ന് വാതിലുകള് ഒന്ന് കൂടി വലിച്ചടച്ചു. പിന്നീടുണ്ടായ മലവെള്ളപ്പാച്ചിലില് എല്ലാം മണ്ണിനടിയിലായിപ്പോകുമെന്ന് ആര്‍ക്ക് കണക്കുകൂട്ടാനാകും!\nദുരന്തത്തിന്റെ ഗൗരവം മനസ്സിലാക്കിയ ജമാഅത്തെ ഇസ്‌ലാമി കേരളയുടെ ജന സേവന വിഭാഗമായ ഐ.ആര്. ഡബ്ല്യു (ഐഡിയല് റിലീഫ് വിംഗ്) സ്റ്റേറ്റ് ലീഡര് ശമീറിന്റെ നിര്‍ദേശപ്രകാരം വളന്റിയര്‍മാരായ സിദ്ദീഖ്, മുഹമ്മദ്, ഇസ്ഹാഖ് എന്നിവരടങ്ങിയ പൈലറ്റ് ടീം ദുരന്തബാധിത പ്രദേശത്തേക്ക് പുറപ്പെട്ടു. ഇവരുടെ അറിയിപ്പ് പ്രകാരം മേഖലാ ലീഡര് അശ്‌റഫ് വയനാടിന്റെ നേതൃത്വത്തില് കൂടുതല് വളന്റിയര്‍മാര് അവിടെ എത്തിച്ചേര്‍ന്നു. പ്രദേശമാകെ ചെളി നിറഞ്ഞ് തീരെ നടക്കാന് പറ്റാതായിത്തീര്‍ന്നിരുന്നു. വെള്ളം കുത്തിയൊഴുകിക്കൊണ്ടിരിക്കുന്നു. ഫയര് ഫോഴ്‌സും നാട്ടുകാരും പോലീസുമൊക്കെ ഉണ്ടെങ്കിലും ആര്‍ക്കും ഒന്നും ചെയ്യാന് കഴിയുന്നില്ല. ഇതിനിടയില് ഐ.ആര്.ഡബ്ല്യു വളന്റിയേഴ്‌സ് വെള്ളപ്പാച്ചില് തടുത്തുനിര്‍ത്താന് അതി സാഹസികമായി കുത്തൊഴുക്കിന് കുറുകെ പാറക്കല്ലുകളും മണ്ണും ഉപയോഗിച്ച് കൂറ്റന് തടയിണ നിര്‍മിച്ചു. വെള്ളത്തിന്റെ ഒഴുക്ക് അത്ഭുതകരമാംവിധം നിയന്ത്രണവിധേയമായതോടെ ഫയര് ഫോഴ്‌സടക്കം കര്‍മനിരതരായി. അപ്പോഴേക്കും നാട്ടുകാര് കമ്പയും മറ്റുമായി എത്തിയിരുന്നു. മണ്ണിനടിയിലായ വീടിന്റെ പൊങ്ങി നിന്നിരുന്ന ബീമില് കമ്പ കെട്ടി ഇളക്കിയപ്പോള് എട്ടു പേര് മരണപ്പെട്ട ആ വീട്ടിലെ ആദ്യത്തെ മയ്യിത്ത് കത്തെി.\nപ്രവര്‍ത്തനങ്ങള് പുരോഗമിക്കുമ്പോള് ഉച്ചക്ക് ഒരു മണിയോടെ ചഉഞഎ(ചമശേീിമഹ ഉലളലിലെ ഞലരൌല എീൃരല) ഉം എത്തിച്ചേര്‍ന്നു. പിന്നീടങ്ങോട്ട് എല്ലാവരും ചേര്‍ന്ന് നടത്തിയ ധീരമായ രക്ഷാ പ്രവര്‍ത്തനങ്ങളിലൂടെ മരണപ്പെട്ട പതിനാല് മയ്യിത്തുകളും കണ്ടെത്തുകയായിരുന്നു. നാട്ടുകാരുടെ നിസ്വാര്‍ഥ സേവനം പ്രശംസിക്കാതെ വയ്യ. പതിനാല് മയ്യിത്തുകള് ലഭിച്ചതും ഏകാംഗ സേവകനായ മജീദിക്കയുടെ സാന്നിധ്യത്തിലായിരുന്നുവെന്നത് പ്രത്യേകം ഓര്‍ക്കേണ്ടതു തന്നെ.\nപതിമൂന്ന് മയ്യിത്തുകള് ലഭിച്ച ശേഷം നിരവധി തെരച്ചിലുകള് നടത്തുകയുണ്ടായി. ആധുനിക ശാസ്ത്രീയ സൗകര്യങ്ങള് ഉപയോഗിച്ച് തന്നെയായിരുന്നു തെരച്ചില്. എന്നിട്ടും 14-ാമത്തെ മയ്യിത്ത് കിട്ടാതായതോടെ സ്ഥലം എം.എല്.എ ദുരന്ത നിവാരണ പ്രവര്‍ത്തകരുടെ സര്‍വകക്ഷി യോഗം വിളിച്ചു; ഇനി എന്താണ് ചെയ്യേണ്ടത് എന്ന് അന്വേഷിച്ചു.\nപലതരം അഭിപ്രായങ്ങള് ഉയര്‍ന്നു. മൊത്തത്തില് ഒന്നുകൂടി ഇളക്കിമറിച്ച് അവസാനിപ്പിക്കാമെന്നായി. ഐ.ആര്.ഡബ്ല്യു ലീഡറുടെ അഭിപ്രായം വ്യത്യസ്തമായിരുന്നു. സ്‌കാനറും ഡിറ്റക്റ്ററും എത്തിച്ചേരാന് സാധ്യതയില്ലാത്ത, മരണപ്പെട്ടവരുടെ തകര്‍ന്ന വീടിന്റെ കുറച്ചകലെ മൂന്ന് കൂറ്റന് പാറകള് ചേര്‍ന്ന് ചെളി മൂടി കിടക്കുന്നുണ്ട്. ആ പാറകള്‍ക്കിടയില് ഒന്ന് നോക്കാം. ഈ അഭിപ്രായപ്രകാരം മൂന്ന് ജെ.സി.ബികളുടെ സഹായത്തോടെ പാറ തകര്‍ത്ത് നടത്തിയ അന്വേഷണത്തിനൊടുവിലാണ് അവസാന മയ്യിത്ത് ലഭിച്ചത്. ഈ സമയത്തും മജീദിക്ക ജെ.സി.ബിയുടെ മുകളിലിരുന്ന് ഓപ്പറേറ്ററെ സഹായിക്കുന്നുണ്ടായിരുന്നു.\nഅവസാനത്തെ മൃതദേഹവും അവകാശികള്‍ക്ക് കൈമാറിയ ശേഷമാണ്, കോഴിക്കോട് കട്ടിപ്പാറ ദുരന്തഭൂമിയില്‍നിന്ന് ഐ.ആര്.ഡബ്ല്യു വളന്റിയര്‍മാര് സ്വന്തം വീടുകളിലേക്ക് മടങ്ങിയത്. 29-ാമത്തെ നോമ്പ് നോറ്റ് ദുരന്ത ഭൂമിയില് സേവന പ്രവര്‍ത്തനത്തില് നിരതരായ ഇവര്‍ക്ക് ശവ്വാല് പിറവിയിലെ നിലാവ് കാണാന് ആകാശത്തേക്ക് നോക്കാന് സമയം ലഭിച്ചത് 18-ാം തീയതി വൈകുന്നേരം നാല് മണിയോടെ.\nഒരുപറ്റം ഐ.ആര്.ഡബ്ല്യു പ്രവര്‍ത്തകരുടെ പെരുന്നാള് ദുരന്തഭൂമിയില് തന്നെയായിരുന്നു. പിന്നീട് അവര് വീടുകളില് തിരിച്ചെത്തിയതോടെ ഒരു പ്രത്യേക പെരുന്നാളാണ് കുടുംബത്തോടൊപ്പം ആഘോഷിച്ചത്. കണ്ട കാഴ്ചകളും ചെയ്ത കഠിനാദ്ധാനവും ഉറ്റവര് നഷ്ടപ്പെട്ടവരുടെ വേദനയും ഓരോ മയ്യിത്ത് കണ്ടുകിട്ടിയപ്പോഴും അതിന്റെ അവകാശികളുടെയും നാട്ടുകാരുടെയും അടക്കാനാകാത്ത തേങ്ങലുകളും വീട്ടുകാരുമായി പങ്കുവെച്ചതോടെ, വാങ്ങിത്തന്ന പുതിയ ഉടുപ്പുമിട്ട് കൈ പിടിച്ച് തക്ബീര് ചൊല്ലി പള്ളിയിലും പിന്നീട് ബന്ധുക്കളുടെ വീടുകളിലും കൊണ്ടുപോകാന് എത്താതിരുന്ന ബാപ്പയോട് പറയാന് വെച്ച എല്ലാ പരിഭവങ്ങളും മറന്ന് കണ്ണീരോടെ ബാപ്പയെ കെട്ടിപ്പിടിച്ച് അഭിനന്ദിക്കുന്ന രംഗമാണ് ഓരോ ഐ.ആര്.ഡബ്ല്യു വളന്റിയര്‍ക്കും പറയാനുായിരുന്നത്.\nകഴിഞ്ഞ 26 വര്‍ഷമായി രാജ്യത്തിനകത്തും പുറത്തുമുായ നിരവധി പ്രകൃതിദുരന്ത മേഖലകളിലും, വംശീയ കലാപങ്ങള്‍ക്കിരയായ പ്രദേശങ്ങളിലും പറന്നെത്തി ചടുലമായ സേവന പ്രവര്‍ത്തനങ്ങള് ചെയ്ത് പരിചയമുള്ളവരാണ് ഐ.ആര്.ഡബ്ല്യു സന്നദ്ധ പ്രവര്‍ത്തകര്.\n1992-ല് കേരളത്തിന്റെ തെക്കന് ജില്ലകളില് ഉരുള്‍പൊട്ടലും വെള്ളപ്പൊക്കവും കാരണമായി കുളത്തൂപ്പുഴയിലും മറ്റും ഇപ്പോള് കട്ടിപ്പാറ പ്രദേശത്ത് സംഭവിച്ചതിന് സമാനമായ ദുരന്തമാണ് ഉണ്ടായത്. അവിടെ നിന്നാരംഭിച്ചതാണ് ഐ.ആര്.ഡബ്ല്യുവിന്റെ സേവനഗാഥ. ശേഷം പല സന്ദര്‍ഭങ്ങളിലായി, ഗുജറാത്തിലെ ഭുജിലും മറ്റുമുണ്ടായ ഭൂമികുലുക്കം, അസമില് ബോഡോകള് അഴിച്ചുവിട്ട വംശീയ ആക്രമണം, ഒഡീഷയിലെ സൈക്ലോണ് ദുരന്തം, ബിഹാറില് കോസി ഡാം പൊട്ടിയൊഴുകിയുണ്ടായ പ്രളയം, കേരളത്തിലും ആന്തമാനിലുമുണ്ടായ സുനാമി, യു.പി.യിലെ മുസഫര് നഗര് കലാപം,\nകശ്മീരില് 2005-ലുായ ഭൂകമ്പം, 2014-ലെ ജലപ്രളയം, നേപ്പാളിലെ ഭൂമികുലുക്കം തുടങ്ങിയ ദുരന്ത ഭൂമികളിലെല്ലാം ഐ.ആര്. ഡബ്ല്യു സജീവ സാന്നിധ്യമായിരുന്നു.


Friday,7May 2021 11:23:20 AM\nതളിപ്പറമ്പ: കാക്കാംചാല് വാര്‍ഡിലെ കൗണ്‍സിലറും കണ്ണൂര് ഡിസിസി ജന.സെക്രട്ടറിയും നഗരസഭ ആരോഗ്യ സ്റ്റാന്റിങ്ങ് കമ്മറ്റി ചെയര്‍പെഴ്‌സണുമായ കെ. നബീസയുടെ തൃച്ചംബരം ദേശീയ പാതക്കരികിലെ മൊയ്തീന് പള്ളിക്ക് സമീപത്തെ ”മെസ്ബാന് ‘ എന്ന വീടിന് നേരെയാണ് സ്റ്റീല് ബോംബേറിഞ്ഞത്.\nഇന്നലെ രാത്രി 11.50 ഓടെ ആയിരുന്നു സംഭവം. ബോംബേറില് വീടിന്റെ മുന്‍വശത്തെ ജനല് ചില്ലുകളും കസേരകളും തകര്‍ന്നു. സ്‌ഫോടനത്തിന്റെ ആഘാതത്തില് സമീപത്തെ വീടിന്റെ ജനല്‍ചില്ലുകളും തകര്‍ന്നിട്ടുണ്ട്.ബോംബിന്റെ അവശിഷ്ടങ്ങളും സ്ഫോടന സ്ഥലത്തുനിന്ന് ലഭിച്ചിട്ടുണ്ട്. സമാധാന അന്തരീക്ഷം നിലനില്‍ക്കുന്ന പ്രദേശത്ത് ബോധപൂര്‍വ്വമായ സംഘര്‍ഷം സൃഷ്ട്ടിക്കാനുള്ള ശ്രമമാണ് ഇതിന് പിന്നില് എന്ന് യുഡിഎഫ് നേതാക്കള് പറഞ്ഞു\nസംഭവത്തിന് പിന്നില് സിപിഎം പ്രവര്‍ത്തകരാണെന്ന് ഡിസിസി പ്രസിഡണ്ട് സതീശന്‍പാച്ചേനി ആരോപിച്ചു. ഡിവൈഎസ്പി പ്രേമചന്ദ്രന് സ്ഥലം സന്ദര്‍ശിച്ചു. തളിപ്പറമ്പ് എസ് ഐ സുനില്‍കുമാറിന്റെ നേതൃത്വത്തില് ഡോഗ് സ്‌ക്വാഡും ബോംബ് സ്‌ക്വാഡും പരിശോധന നടത്തി.


ഫാഷിസ്റ്റ് വിരുദ്ധ ജനാധിപത്യ പ്രസ്ഥാനവും കേരള രാഷ്ട്രീയവും – Azad Online\nഫാഷിസ്റ്റ് വിരുദ്ധ ജനാധിപത്യ പ്രസ്ഥാനവും കേരള രാഷ്ട്രീയവും\nLeaveaComment on ഫാഷിസ്റ്റ് വിരുദ്ധ ജനാധിപത്യ പ്രസ്ഥാനവും കേരള രാഷ്ട്രീയവും\nഎന്റെ രാഷ്ട്രീയമെന്ത് എന്ന് ഫെയ്സ്ബുക് സുഹൃത്തുക്കള് ചോദിക്കുന്നതു കേട്ടു.\nഇന്നത്തെ ഫാഷിസ്റ്റ് ഇന്ത്യയില് വിപുലമായ ഫാഷിസ്റ്റ് വിരുദ്ധ ജനകീയ മുന്നണി വേണം എന്നു ചിന്തിക്കുന്ന ഒരാളാണ് ഞാന്. എത്ര ചെറുതും ദുര്‍ബ്ബലവുമായ ജനാധിപത്യ രാഷ്ട്രീയ പ്രസ്ഥാനത്തിനും വലിയ പങ്കാണ് വഹിക്കാനുള്ളത്. ബിജെപിയെയും സംഘപരിവാരങ്ങളെയും സന്തോഷിപ്പിക്കും വിധം ഫാഷിസ്റ്റ് വിരുദ്ധ രാഷ്ട്രീയ ചേരിയില് വിള്ളല് സൃഷ്ടിക്കാന് ഞാന് കൂട്ടു നില്‍ക്കില്ല.\nഅതോടൊപ്പം രാജ്യത്ത് പുതിയ സാമ്പത്തിക നയത്തിന്റെ ഇരകളായി പുറംതള്ളപ്പെടുന്ന ജനങ്ങളുടെ എണ്ണം പെരുകുന്നത് കാണുന്നു. അവര് സമരരംഗത്തേയ്ക്ക് നിര്‍ദ്ദയം എടുത്തെറിയപ്പെടുകയാണ്. ഭൂരഹിതരും ഭവന രഹിതരും തൊഴില് രഹിതരും കുടിയൊഴിക്കപ്പെടുന്നവരും കയ്യേറ്റങ്ങള്‍ക്കും ചൂഷണങ്ങള്‍ക്കും വിധേയപ്പെടുന്നവരും അതിജീവന സമരങ്ങളില് സജീവമാകുന്ന നേരത്ത് ഞാന് അവര്‍ക്കൊപ്പമാണ്. ജനകീയ സമരങ്ങളുടെ രാഷ്ട്രീയം കോര്‍പറേറ്റ് ഭരണ വര്‍ഗ രാഷ്ട്രീയത്തിന്റെ എതിര് മുഖമാണ്.\nരാജ്യത്താകെ നടക്കുന്ന പോരാട്ടങ്ങളില് തൊഴിലാളികളുടെയും കര്‍ഷകരുടെയും ദളിതരുടെയും ആദിവാസി ഗോത്രങ്ങളുടെയും വിദ്യാര്‍ത്ഥികളുടെയും ജീവനക്കാരുടെയും സമരജീവിതങ്ങള്‍ക്ക് ഒപ്പമാണ് ഞാന്. ഇന്ത്യന് ഇടതുപക്ഷത്തിന്റെയും സാമൂഹിക ഇടതുപക്ഷ വിഭാഗങ്ങളുടെയും ജനാധിപത്യ രാഷ്ട്രീയ പ്രസ്ഥാനങ്ങളുടെയും ഫാഷിസ്റ്റ് വിരുദ്ധ പ്രതിജ്ഞാബദ്ധ ഐക്യമാണ് എന്റെ സങ്കല്‍പ്പത്തിലുള്ളത്. അതിനു ക്ഷിണം വരുത്തുന്ന ഒരു നിലപാടിനോടും വിട്ടുവീഴ്ച്ച സാദ്ധ്യമല്ലതന്നെ.\nകേരളത്തിലെ വ്യവസ്ഥാപിത ഇടതുപക്ഷം കേരള രാഷ്ട്രീയത്തിലെ കിടമത്സരത്തിനപ്പുറം ഈ ദേശീയ സാഹചര്യം മനസ്സിലാക്കാന് തയ്യാറില്ലാത്തവരാണ്. ബിജെപിയാണ് മുഖ്യശത്രു എന്നു തിരിച്ചറിയാനും പറയാനും അറച്ചു നില്‍ക്കുന്നവരാണ്. ഫാഷിസ്റ്റ് വിരുദ്ധ മുന്നണിയുടെ ഭാഗമാകേണ്ട പാര്‍ട്ടികളെയും ജനവിഭാഗങ്ങളെയും ശിഥിലമാക്കുന്നവരാണ്. അത്തരം പാര്‍ട്ടികളുടെ തകര്‍ച്ചയില് ആനന്ദം കണ്ടെത്തുന്നവരാണ്. ഞങ്ങള്‍മാത്ര വാദത്തിന്റെ അശ്ലീല നിലപാട് സ്വീകരിച്ചു ഫാഷിസ്റ്റുകള്‍ക്ക് പരോക്ഷ പിന്തുണ നല്‍കുന്നവരാണ്. കോര്‍പറേറ്റാശ്രിത പുറം തള്ളല് വികസനത്തിന്റെയും സ്വകാര്യവത്ക്കരണത്തിന്റെയും കേന്ദ്രവഴി പിന്തുടരുന്നവരാണ്. സംസ്ഥാനാധികാരം വഴി കേന്ദ്ര ആഭ്യന്തര വകുപ്പിന്റെ യുഎപിഎ പോലുള്ള ഭീകര നിയമങ്ങളിലേക്ക് കേരളത്തെ കൂട്ടിക്കെട്ടുന്നവരാണ്. ഫാഷിസ്റ്റ് വിരുദ്ധ ജനാധിപത്യ മുന്നണിയില് വരേണ്ട ശക്തികളെ ദുര്‍ബ്ബലപ്പെടുത്താന് വര്‍ഗീയ പരീക്ഷണങ്ങള്‍ക്കു പോലും സന്നദ്ധത പ്രകടിപ്പിക്കുന്നവരാണ്. ആ വിയോജിപ്പും വിമര്‍ശനവും ഉന്നയിക്കാതെ വയ്യ. അത് ഫാഷിസ്റ്റ് വിരുദ്ധ രാഷ്ട്രീയത്തെ ശക്തിപ്പെടുത്താനുള്ള എന്റെ സംഭാവനയാണ്.\nഇന്ത്യന് ഇടതുപക്ഷത്തിന്റെ വിവിധ ധാരകളോട് ഐക്യപ്പെട്ടു നില്‍ക്കാന് ഞാനാഗ്രഹിക്കുന്നു. ഒപ്പം ഫാഷിസ്റ്റ് വിരുദ്ധ ജനാധിപത്യ മുന്നേറ്റത്തിന്റെ ഭാഗമാകാന് താല്‍പ്പര്യപ്പെടുന്നു. കോണ്‍ഗ്രസുപോലുള്ള വലതുപക്ഷ പാര്‍ട്ടികളോടുള്ള രാഷ്ട്രീയ വിയോജിപ്പ് പുതിയ സാഹചര്യത്തില് മുഖ്യ ശത്രുതയായി ഉയര്‍ത്താന് ഞാന് ആഗ്രഹിക്കുന്നില്ല. തീവ്രവലതു വംശീയ രാഷ്ട്രീയാധിപത്യത്തോടു പൊരുതാന് വലതു ജനാധിപത്യ പാര്‍ട്ടികള് കൂടെ വേണം. പരിമിതമായ ജനാധിപത്യമെങ്കിലും നില നിന്നാല് മാത്രമേ നമുക്കു ശാന്തമായി ശ്വാസോച്ഛ്വാസം ചെയ്യാന്‍പോലും സാദ്ധ്യമാവൂ. ആ വിചാരം ഇല്ലാതായാല് ഞാന് ഫാഷിസത്തെ തുണയ്ക്കുന്നവനായി തരംതാഴും.\nഇന്നത്തെ ഇന്ത്യയില് ഭരണഘടനാ മൂല്യങ്ങളും ജനാധിപത്യ മതേതര മൂല്യങ്ങളും പൗരാവകാശ ബോധവും ഹാനികൂടാതെ നിലനില്‍ക്കണം. അതിനു വേണ്ടി പൊരുതുന്ന വിപുലമായ ജനകീയ ഐക്യമുണ്ടാവണം. അതു തകര്‍ക്കുന്ന സങ്കുചിത താല്‍പ്പര്യങ്ങളെ പിന്തുണയ്ക്കാനാവില്ല. ഇന്ത്യന് ഇടതുപക്ഷം മുന്‍നിരയിലുള്ള ഒരു ജനാധിപത്യ മുന്നേറ്റം ഞാന് സ്വപ്നം കാണുന്നു. അതു തകര്‍ക്കുന്ന കേരളത്തിന്റെ സ്വാര്‍ത്ഥനേതൃത്വത്തെ ദയാരഹിതമായി വമര്‍ശിക്കാന് ഞാന് നിര്‍ബന്ധിതനാവുകയാണ്. അതവര് ചോദിച്ചു വാങ്ങുന്നതാണ്. ഫാഷിസ്റ്റ് വിരുദ്ധമായ ഇന്ത്യന് മുന്നേറ്റം ശക്തിപ്പെടുത്താന് തടസ്സം നില്‍ക്കുന്ന എല്ലാറ്റിനെയും നിര്‍ദ്ദയമായും നിര്‍ഭയമായും ഞാന് എതിര്‍ക്കും. ഇന്നത്തെ ഇന്ത്യ ആവശ്യപ്പെടുന്ന പുതു മുന്നേറ്റത്തിന്റെ രാഷ്ട്രീയമാണ് തല്‍ക്കാലം എന്റെ രാഷ്ട്രീയം.\nPrevious Entry ഭാഷകൊണ്ടും ആയുധംകൊണ്ടും വെട്ടിവീഴ്ത്തുന്ന ചോരക്കളികള്\nNext Entry പാലാരിവട്ടം പാലം ഹിന്ദു പാലമോ?


ശബരിമല ശാന്തം; ഭക്തജന പ്രവാഹം\nസന്നിധാനം: ശബരിമല ക്ഷേത്രത്തിൽ യുവതീപ്രവേശനം നടന്നതിന്റെ പേരില് സംസ്ഥാനത്ത് നടക്കുന്ന ഹർത്താൽ സംഘർഷഭരിതമാകുമ്പോഴും ശബരിമല ശാന്തമാണ്. ഒപ്പം ശബരിമലയിലേക്ക് സ്വാമിമാരുടെ പ്രവാഹവും.\nഹര്‍ത്താല് ദിനമായിട്ടും ഇന്ന് രാവിലെ മുതല് നല്ല തിരക്കായിരുന്നു സന്നിധാനത്ത് . ഉച്ചയാകുമ്പോഴേക്കും അരലക്ഷം ഭക്തർ എത്തി. ഇതരസംസ്ഥാനങ്ങളില് നിന്നെത്തിയ അയ്യപ്പഭക്തരെല്ലാം ദര്‍ശനം കഴിഞ്ഞ് മടങ്ങി. നെയ്യഭിഷേകവും മറ്റ് പൂജകളും സാധാരണപോലെ നടന്നു. സന്നിധാനത്തോ പരിസരത്തോ പ്രതിഷേധമുണ്ടായില്ല.\nപൊലീസ് ശക്തമായ സുരക്ഷ സന്നിധാനത്തും പരിസരത്തും ഏർപ്പെടുത്തിയിട്ടുണ്ട്.\nശബരിമല സന്നിധാനത്ത് രണ്ട് യുവതികൾ ദർശനം നടത്തി: ശുദ്ധിക്രിയക്കായി നടയടച്ചു\nശബരിമല വിഷയം പാര്‍ലമെന്റിനകത്ത് കൊണ്ടുവരരുത്; കേരളത്തില് നിന്നുള്ള കോണ്‍ഗ്രസ് എം‌പിമാര്‍ക്ക് സോണിയാ ഗാന്ധിയുടെ താക്കീത്\nശബരിമല യുവതീപ്രവേശനം: സംസ്ഥാനത്ത് നാളെ കര്‍മ്മസമിതിയുടെ ഹർത്താൽ; യു.ഡി.എഫിന്റെ കരിദിനം; സഹകരിക്കില്ലെന്ന് വ്യാപാരികൾ\nശബരിമല സംഘര്‍ഷം; പാലക്കാടും മഞ്ചേശ്വരത്തും നിരോധനാജ്ഞ; അക്രമം നടത്തിയവരുടെ ബാങ്ക് അക്കൗണ്ടുകള് മരവിപ്പിക്കുന്നു; പൊതുമുതല് നശിപ്പിച്ചതിന് സ്വത്തുവകകള് കണ്ടുകെട്ടും\nശബരിമല സ്ത്രീ പ്രവേശം; ഹര്‍ത്താലിനിടയില് നടന്ന അക്രമ സംഭവങ്ങളെക്കുറിച്ച് കേന്ദ്രം റിപ്പോര്‍ട്ട് തേടി\nശബരിമല ക്ഷേത്രത്തിലെ സ്വര്‍ണ്ണം നഷ്ടപ്പെട്ടിട്ടില്ലെന്ന് ഓഡിറ്റ് വിഭാഗം\nശബരിമല യുവതീപ്രവേശനം: ഫെബ്രുവരി 8ന് റിട്ട് ഹര്‍ജികള് പരിഗണിച്ചേക്കും\nശബരിമല കര്‍മ്മസമിതിയുടെ നേതൃത്വത്തില് നടന്ന അയ്യപ്പ ജ്യോതിയില് ലക്ഷങ്ങള് പങ്കെടുത്തു\n51 അല്ല 17; ശബരിമല ദര്‍ശനം നടത്തിയ യുവതികളുടെ പട്ടിക തിരുത്തി സര്‍ക്കാര്\nമല ചവിട്ടാനെത്തിയ യുവതികള്‍ക്കെതിരെ പ്രതിഷേധം;പൊലീസ് ബലം പ്രയോഗിച്ച് തിരിച്ചിറക്കി\nJyothika’s film Ponmagal Vandhal leaked online before digital release


വെറും രണ്ടില മതി, വെളിച്ചയെ തുരത്താം, മൂന്ന് മിനിറ്റുകൊണ്ട്...!! - Creator Pen\nവെറും രണ്ടില മതി, വെളിച്ചയെ തുരത്താം, മൂന്ന് മിനിറ്റുകൊണ്ട്...!!\nവെറും രണ്ടില മതി, വെളിച്ചയെ തുരത്താം, മൂന്ന് മിനിറ്റുകൊണ്ട്…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


പ്രവാചക ശബ്‌ദം - മദര് മേരി ഷന്താളിനെ ദൈവദാസിയായി പ്രഖ്യാപിച്ച ശേഷമുള്ള ആദ്യ ചരമവാര്‍ഷികാചരണം\nഅതിരമ്പുഴ: ആരാധനാ സന്യാസിനീ സമൂഹത്തിന്റെ സഹസ്ഥാപകയും പ്രഥമ അംഗവുമായ മദര് മേരി ഷന്താളിനെ ദൈവദാസിയായി പ്രഖ്യാപിച്ച ശേഷമുള്ള ആദ്യ ചരമവാര്‍ഷികാചരണം അതിരന്പുഴയില് നടക്കും. 47ാം ചരമവാര്‍ഷികമാണ് 25നു നടക്കുന്നത്. അന്ന് രാവിലെ ഒന്‍പതിന് മദറിന്റെ കബറിടം സ്ഥിതിചെയ്യുന്ന ആരാധനാ മഠം ചാപ്പലില് നടക്കുന്ന ധൂപപ്രാര്‍ഥനയോടെ ചരമവാര്‍ഷികാചരണത്തിനു തുടക്കമാകും. 9.30ന് അല്‍ഫോന്‍സാ ഓഡിറ്റോറിയത്തില് സിന്‌പോസിയം ആരംഭിക്കും.\nദൈവദാസി ഷന്താളമ്മയുടെ സാമൂഹിക പ്രതിബദ്ധത, ദൈവദാസി ഷന്താളമ്മ ദിവ്യകാരുണ്യാഗ്‌നിയില് ശോധന ചെയ്യപ്പെട്ട ജീവിതത്തിനുടമ എന്നീ വിഷയങ്ങളില് യഥാക്രമം റവ.ഡോ.തോമസ് കുഴുപ്പില്, സിസ്റ്റര് ഡോ.സോഫി പെരേപ്പാടന് എസ്എബിഎസ് എന്നിവര് പ്രബന്ധങ്ങള് അവതരിപ്പിക്കും. പോസ്റ്റുലേറ്റര് റവ.ഡോ.ജോസഫ് കൊല്ലാറ മോഡറേറ്ററായിരിക്കും. സമ്മേളനത്തില് തിരുസന്നിധ്യത്തിലെ മണ്‍ചിരാത് എന്ന പുസ്തകം പ്രകാശനം ചെയ്യും.\n11ന് സെന്റ് മേരീസ് ഫൊറോനാ പള്ളിയില് കാഞ്ഞിരപ്പള്ളി സഹായമെത്രാന് മാര് ജോസ് പുളിക്കലിന്റെ മുഖ്യകാര്‍മികത്വത്തില് സമൂഹബലി അര്‍പ്പിക്കും. റവ.ഡോ.ജോസഫ് കൊല്ലാറ, ഫാ.ജോര്‍ജ് വല്ലയില്, ഫാ. പ്രിന്‍സ് മാഞ്ഞൂരാന് എന്നിവര് സഹകാര്‍മികരായിരിക്കും. സമൂഹബലിയെത്തുടര്‍ന്ന് സെന്റ് മേരീസ് പാരീഷ് ഹാളില് ശ്രാദ്ധ നേര്‍ച്ച നടക്കും. ആരാധനാ സന്യാസിനീ സമൂഹം സുപ്പീരിയര് ജനറല് സിസ്റ്റര് ഗ്രെയ്‌സ് പെരുമ്പനാനി, ഫൊറോനാ വികാരി ഫാ.സിറിയക് കോട്ടയില്, പോസ്റ്റുലേറ്റര് റവ.ഡോ.ജോസഫ് കൊല്ലാറ, വൈസ് പോസ്റ്റുലേറ്റര്‍മാരായ സിസ്റ്റര് ഡോ. തെക്ല, സിസ്റ്റര് ഡോ.ആനീസ് നെല്ലിക്കുന്നേല്, സിസ്റ്റര് എല്‍സ പൈകട തുടങ്ങിയവര് നേതൃത്വം നല്‍കും.


കോഴിക്കോട്ടെ സ്വകാര്യ ബ്രോഡ്ബാൻഡ് സ്ഥാപനത്തിൽ ഹർത്താൽ അനുകൂലികളുടെ അക്രമം | attack on broad band office in harthal day\nബലംപ്രയോഗിച്ച് സ്ഥാപനം അടപ്പിക്കാനും സിപിഎം അംഗങ്ങൾ ഉൾപ്പെടെയുളള ഹർത്താലനുകൂലികൾ ശ്രമിച്ചു. അതിക്രമത്തിന്റെ ദൃശ്യങ്ങൾ പകർത്താൻ ശ്രമിച്ച വനിതയ്ക്കെതിരെ വധഭീഷണിയും ഹർത്താലനുകൂലികൾ മുഴക്കി.\nKozhikode, First Published Sep 27, 2021, 4:29 PM IST\nകോഴിക്കോട് നടക്കാവിൽ സ്വകാര്യ ബ്രോഡ്ബാൻഡ് സ്ഥാപനത്തിന് നേരെ ഹർത്താലനുകൂലികളുടെ അതിക്രമം. ഫോർകോം എന്ന ബ്രോഡ് ബാൻഡ് ഫ്രാൻഞ്ചൈസി സ്ഥാപനത്തിലെ ജീവനക്കാരെയാണ് ഹർത്താലനുകൂലികൾ കയ്യേറ്റം ചെയ്തത്. ഉച്ചയ്ക്ക് ഒരു മണിയോടെയാണ് സംഭവം.\nബലംപ്രയോഗിച്ച് സ്ഥാപനം അടപ്പിക്കാനും സിപിഎം അംഗങ്ങൾ ഉൾപ്പെടെയുളള ഹർത്താലനുകൂലികൾ ശ്രമിച്ചു. അതിക്രമത്തിന്റെ ദൃശ്യങ്ങൾ പകർത്താൻ ശ്രമിച്ച വനിതയ്ക്കെതിരെ വധഭീഷണിയും ഹർത്താലനുകൂലികൾ മുഴക്കി. വനിതകൾ ഉൾപ്പെടെയുളളവെരെ കയ്യേറ്റം ചെയ്യുകയും ഓഫീസ് സാമഗ്രികൾ നശിപ്പിക്കാനും ശ്രമിച്ചെന്ന് കാണിച്ച് ജീവനക്കാർ നടക്കാവ് പൊലീസിൽ പരാതി നൽകിയിട്ടുണ്ട്. അതേസമയം ജീവനക്കാർ കയ്യേറ്റം ചെയ്യാൻ ശ്രമിച്ചെന്ന് ആരോപിച്ച് ഹർത്താലനുകൂലികളും നടക്കാവ് പൊലീസിൽ പരാതി നൽകിയിട്ടുണ്ട്.\nതിരുവനന്തപുരത്തും ഹർത്താൽ ഒറ്റപ്പെട്ട അക്രമങ്ങളുണ്ടായി. തിരുവനന്തപുരം നരുവാമൂട്ടിൽ പെട്രോൾ പമ്പ് നടത്തിപ്പുകാരനെ ഹർത്താൽ അനുകൂലികൾ മർദ്ദിച്ചതായി പരാതിയുണ്ടായി. നരുവാമൂട്ടിലെ ഐ.ഒ.സി പെട്രോൾ പമ്പ് ഉടമ ഷൈൻ എസ് ദാസിനാണ് മർദ്ദനമേറ്റത്. സിപിഎം ബ്രാഞ്ച് സെക്രട്ടറി അനീഷിൻ്റെ നേതൃത്വത്തിലെത്തിയവർ മർദ്ദിച്ചെന്നാണ് പെട്രോൾ പമ്പുടമയുടെ പരാതി. തിരുവനന്തപുരം വട്ടിയൂർക്കാവിൽ തുറന്നു പ്രവർത്തിച്ച മോർ സൂപ്പർമാർക്കറ്റും മുത്തൂറ്റ് ബ്രാഞ്ചും ഹർത്താൽ അനുകൂലികൾ അടപ്പിച്ചു.


ബൈജുവചനം.: സീറ്റ് നേടൂ ശക്തിശാലിയാകൂ..\nസച്ചിൻ ടെണ്ടുൽക്കറിന്റെ ആ പഴയ 'ബൂസ്റ്റ്' പരസ്യം ഇപ്പോഴങ്ങനെ കാര്യമായി എവിടേയും കാണാറില്ല, ബൂസ്റ്റ് പുതിയകുപ്പിയിൽ വന്നതുകൊണ്ടോ അതോ കച്ചോടം ഉള്ളത്ര മതി എന്ന് മൊയ്ലാളിക്ക് തോന്നിയതുകൊണ്ടോ എന്നു മറിയില്ല.\nഇപ്പോൾ സച്ചിന്റേതായി മുട്ടയുടെ പരസ്യം നന്നായി വരുന്നുണ്ട്. മുട്ട കഴിക്കൂ ശക്തിശാലിയാകൂ.... കുട്ടികളുടെ ഇടയിൽ ആ പരസ്യം നന്നായി ഏശുന്നുണ്ട്.\nമുസലി പവർ എക്സ്ട്രയുടെ പരസ്യം മുൻപേ പോലെ അത്രയ്കങ്ങ് എണ്ണത്തിൽ കുറവാണോ? എന്തായാലും വിഷമിക്കേണ്ട, അവർക്കു പറ്റിയ നല്ല ബ്രാന്റ് അംബാസിഡർ അവതരിച്ചിട്ടുണ്ട്. ഒറ്റരാത്രിയും രണ്ടു 'അവൈലബിളും' കൊണ്ട് എൺപത്തൊൻപതും അനാരോഗ്യവും മറന്നുപോയ മഹാൻ.\nഇനി 'വൈദ്യശാസ്ത്രം പരാജയപ്പെടും വരെ'* കേരളത്തിന്റെ ഗതി......?\nഅടുത്ത ജയില് വകുപ്പു മന്ത്രി ചുമതലയേറ്റാലുടനേ വിയ്യുര് ജയില് സന്ദര്‍ശിക്കണം. എന്നിട്ട് ആനപ്പിള്ള നായരടക്കമുള്ള അന്തേവാസികളില് നിന്ന് വിവരങ്ങളാരാഞ്ഞ് താഴേപ്പറയുന്ന സൌകര്യങ്ങള്‍ക്ക് ഏര്‍പ്പാടാക്കണം.\n1. എല്ലാ സെല്ലുകളിലും ഏസി ഘടിപ്പിക്കണം.\n2. കാന്റീന് ബാററ്റാച്ചാക്കണം.\n3. പെണ്ണുങ്ങളുടെ ജയിലിന്നിടയിലെ മതില്‍ക്കെട്ട് പൊളിച്ചുകളയണം.\n4. വി ഐ പി സന്ദര്‍ശകരും മാധ്യമക്കാരും കാണാന് വരുന്നതിന്നു മുന്‍പ് കണ്ണിലുറ്റിക്കാന് ഗ്ലിസറിന് സൌജന്യമായി വിതരണം ചെയ്യണം.\n5. പാര്‍ട്ടി/മുന്നണി യോഗങ്ങള് ചേരാന് കോണ്‍ഫറന്‍സ് ഹാള് പണിയണം.\n*കോപ്പീ റൈറ്റ് കെ എസ് യൂ.\nല് 3/18/2011 02:33:00 PM\nമാർച്ച് 18, 2011 2:55 PM


കൊടുങ്ങല്ലൂർ താലൂക്ക് - വിക്കിപീഡിയ\nകേരളത്തിലെ തൃശ്ശൂർ ജില്ലയിലെ അഞ്ചു താലൂക്കുകളിൽ ഒന്നാണ് കൊടുങ്ങല്ലൂർ താലൂക്ക്. കൊടുങ്ങല്ലൂർ ആണ് ഈ താലൂക്കിന്റെ ആസ്ഥാനം. ചാവക്കാട്, മുകുന്ദപുരം, തലപ്പിള്ളി, തൃശ്ശൂർ എന്നിവയാണ് ജില്ലയിലെ മറ്റു താലൂക്കുകൾ. കൊടുങ്ങല്ലൂർ താലൂക്കിൽ 10 ഗ്രാമ പ്ഞ്ചായത്തുകളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.\nവടക്ക് - മുകുന്ദപുരം താലൂക്ക്, ചാവക്കാട് താലൂക്ക്\n"https://ml.wikipedia.org/w/index.php?title=കൊടുങ്ങല്ലൂർ_താലൂക്ക്&oldid=3345154" എന്ന താളിൽനിന്ന് ശേഖരിച്ചത്


റിയല്‍മിയുടെ പുതിയ സ്മാര്‍ട്ഫോണ് ശ്രേണിയ്ക്ക് തുടക്കമിട്ടുകൊണ്ട് റിയല്‍മി യുവണ് സ്മാര്‍ട്ഫോണ് പുറത്തിറക്കി. മീഡിയ ടെക് ഹീലിയൊ പി 70 പ്രൊസസറുമായെത്തുന്ന ലോകത്തിലെ ആദ്യ സ്മാര്‍ട്ഫോണ് ആണ് റിയല്‍മി യുവണ്. സെല്‍ഫി ആരാധകര്‍ക്ക് വേണ്ടിയാണ് റിയല്‍മി യു എന്ന പുതിയ സ്മാര്‍ട്ഫോണ് പരമ്പരയ്ക്ക് കമ്പനി തുടക്കമിടുന്നത്. 25 സെല്‍ഫി ക്യാമറയുമായെത്തുന്ന റിയല്‍മി യുവണിനെ സെല്‍ഫി പ്രോ എന്നാണ് കമ്പനി വിശേഷിപ്പിക്കുന്നത്. റിയല്‍മി യുവണിന്റെ മൂന്ന് ജിബി റാം പതിപ്പിന് 11,999 രൂപയും നാല് ജിബി റാം ശേഷിയ്ക്ക് 14,499 രൂപയുമാണ് വില.\n2340x 1080 പിക്സല് ഫുള്‍എച്ച്ഡിപ്ലസ് റസലൂഷനിലുള്ള 6.3 ഇഞ്ച് എല്‍സിഡി ഐപിഎസ് ഡിസ്പ്ലേയാണ് ഫോണിനുള്ളത്. റിയല്‍മി2പ്രോ മാതൃകയില് ഡ്യൂ ഡ്രോപ്പ് നോച്ച് ആണ് ഡിസ്പ്ലേയ്ക്ക് നല്‍കിയിട്ടുള്ളത്. നോച്ചില് സെല്‍ഫി ക്യാമറ സ്ഥാപിച്ചിരിക്കുന്നു. മൂന്ന് ജിബി റാം 32 ജിബി സ്റ്റോറേജ്, നാല് ജിബി റാം 64 ജിബി സ്റ്റോറേജ് പതിപ്പുകളില് 256 ജിബി വരെയുള്ള എസ്ഡി കാര്‍ഡുകള് ഉപയോഗിക്കാം. മെമ്മറി കാര്‍ഡിനും സിംകാര്‍ഡുകള്‍ക്കുമായി ഒരേ സ്ലോട്ട് ആണുള്ളത്.\n25 മെഗാപിക്സലിന്റെ സെല്‍ഫി ക്യാമറയാണ് ഫോണിന് നല്‍കിയിട്ടുള്ളത് സോണി ഐഎംഎക്സ് 576 സെന്‍സറാണിതില് ഉപയോഗിച്ചത്. എഫ്2.0 അപ്പേര്‍ച്ചറും സെല്‍ഫി ക്യാമറയിലുണ്ട്. സെല്‍ഫി ക്യാമറയില് ഫെയ്സ് അണ്‍ലോക്കിങ് സംവിധാനവുമുണ്ട്.13 മെഗാപിക്സലിന്റേയും രണ്ട് മെഗാപിക്സലിന്റേയും ഡ്യുവല് റിയര് ക്യാമറകളാണ് ഫോണിനുള്ളത്. ഫ്ളാഷ് ലൈറ്റും നല്‍കിയിരിക്കുന്നു.\nആന്‍ഡ്രോയിഡ് 8.1 ഓറിയോ അടിസ്ഥാനമാക്കിയുള്ള കളര് ഓഎസ് 5.2 ആണ് ഫോണിലുള്ളത്. എം സെന്‍സര്, ജി സെന്‍സര്, ഗ്രാവിറ്റി സെന്‍സര്, ഫിംഗര്‍പ്രിന്റ് സെന്‍സര്, ലൈറ്റ്, പ്രോക്സിമിറ്റി സെന്‍സര് എന്നിവയും ഫോണിനുണ്ട്.\n25 megapixeal 3GB ram clear selfie camera features new mobile realmeu 1


സൗദിയിലെ മലയാളികള് അടക്കം അര ലക്ഷത്തില് അധികം വിദേശികള് ദുരിതത്തിലായ സൗദി ഓജറിന്റെ അസാധാരണ തകര്‍ച്ചയുടെ പിന്നാമ്പുറങ്ങള് – Pravasi Corner\nസൗദി ഓജര് കമ്പനിയുടെ പതനത്തിന് ശേഷം വര്‍ഷങ്ങള് കഴിഞ്ഞിട്ടും എഞ്ചിനീയറായ മുഹമ്മദ് റിയാദില് ജോലി തേടി അലഞ്ഞു നടക്കുകയാണ്.\n“ഇഖാമയില്ല. അതുകൊണ്ട് സ്ഥിരമായ ജോലിയില്ല. യാത്രാ വിലക്ക് മൂലം രാജ്യത്തിന് പുറത്തേക്ക് പോകാന് അനുമതിയില്ല. സൗദി ഓജറില് ജോലി ഉണ്ടായിരുന്ന സമയത്ത് എടുത്ത വായ്പ തിരിച്ചടവ് മുടങ്ങിയതാണ് യാത്ര വിലക്കിന് കാരണമായത്. അത് കൊടുത്ത് തീര്‍ക്കാതെ ഫൈനല് എക്സിറ്റ് വിസ കിട്ടില്ല. 3൦ വര്‍ഷത്തെ ഇ.എസ്.ബി കിട്ടാനുണ്ടായിരുന്നു. ഒരു ലക്ഷം റിയാലോളം വരും. എട്ടു മാസത്തെ ശമ്പളവും കിട്ടിയില്ല. ഇപ്പോള് പുറത്ത് പോകുമ്പോള് പോലീസ് ഇല്ലാത്ത സമയം നോക്കി പോകും. റോഡ് ബ്ലോക്ക് ഉണ്ടെങ്കില് ആ വഴി പോകില്ല. ഈ മണ്ണില് എരിഞ്ഞു തീരനാകും വിധി”\nസൗദിയില് ഏറ്റവും നന്നായി ജീവിതം കഴിഞ്ഞു പോയിരുന്ന മുഹമ്മദിനെ പോലുള്ള 58,000 ത്തോളം പേര് നരക സമാനമായ ജീവിതത്തിലേക്ക് വഴി മാറി പോകുന്നത് സൗദി ഓജറിന്റെ പതനത്തോടെയാണ്. കഴിഞ്ഞ 38 വര്‍ഷങ്ങളായി സൗദി അറേബ്യയിലെ മുന് നിരനിര്‍മ്മാണ പ്രവര്‍ത്തങ്ങളില് പങ്കാളികളായിരുന്ന പ്രമുഖ നിര്‍മ്മാണ കരാര് കമ്പനിയായിരുന്നു സൗദി ഓജര് കമ്പനി. തൊഴിലാളികളുടെ എണ്ണം കൊണ്ടും ഏറ്റെടുത്ത പദ്ധതികള് കൊണ്ടും സൗദിയിലെ ഏറ്റവും വലിയ രണ്ടാമത്തെ കമ്പനി.\nഒരു കാലത്ത് മലയാളികള് അടക്കമുള്ള പ്രവാസികള് ജോലി ചെയ്യാനായി കൊതിച്ചിരുന്ന ഒരു കമ്പനിയായിരുന്നു സൗദി ഓജര്. 2൦൦൦ ത്തോടെ സൗദിയിലെ ഏറ്റവും മികച്ച കമ്പനികളില് ഒന്നായി മാറിയ സൗദി ഓജര് 2൦17 ഓടു കൂടി ഏറ്റവും പാപ്പരായ കമ്പനിയായി മാറിയാണ് പ്രവര്‍ത്തനം അവസാനിപ്പിച്ചത്. 300൦ കോടി റിയാലിന്റെ അആസ്തി ഉണ്ടായിരുന്ന കമ്പനിക്ക് പ്രവര്‍ത്തനം അവസാനിപ്പിക്കുന്ന സമയത്ത് ആസ്തികള് ഒന്നും തന്നെ ഉണ്ടായിരുന്നില്ല. ബാങ്ക് അക്കൌണ്ടില് ഉണ്ടായിരുന്നത് രണ്ടു ലക്ഷത്തില് താഴെ റിയാല് മാത്രവും.\nമുന് ലെബനന് പ്രധാന മന്ത്രിയും കോടീശ്വരനുമായ റഫീക്ക് അല് ഹരീരിയായിരുന്നു സൗദി ഓജർ കമ്പനിയുടെ സ്ഥാപകൻ. ലബനന് രാഷ്ട്രീയ രംഗത്തും സാമ്പത്തിക രംഗത്തും ദശാബ്ദങ്ങളായി നിറഞ്ഞു നിന്ന വന് കോടീശ്വരനും മുന് പ്രധാന മന്ത്രിയുമായ സാദ് അല് ഹരീരിയാണ് സൗദി ഓജര് കമ്പനിയുടെ അവസാന കാലങ്ങളിൽ പ്രവര്‍ത്തനങ്ങള്‍ക്ക് നേതൃത്വം നല്‍കിയിരുന്നത്.\nവര്‍ഷങ്ങള് മുന്‍പ് വരെ മികച്ച നിലയിലായിരുന്നു കമ്പനിയുടെ പ്രവര്‍ത്തനം. എണ്ണ വിലയിടിവിനെ തുടര്‍ന്ന് ഉണ്ടായ സാമ്പത്തിക പ്രതിസന്ധി കമ്പനിയുടെ അടിത്തറ ഇളക്കി. കൂടാതെ മാനേജ്മെന്റ് രംഗത്ത് വന്ന വീഴ്ചകളും ശരിയായ തീരുമാനം തക്ക സമയത്ത് എടുക്കാന് സാധിക്കാത്ത മേലധികാരികളും, ഉന്നത ഉദ്യോഗസ്ഥരുടെ കാര്യക്ഷമത കുറവും അഴിമതിയും കമ്പനിയെ പതനത്തിലേക്ക് നയിച്ചു.\nറിയാദിലെ കിംഗ് ഖാലീദ് എയര്‍പോര്‍ട്ട്, റാബിഗിലെ കിംഗ് അബ്ദുള്ള സയന്‍സ് ആന്‍ഡ് ടെക്നോളജി യൂണിവേഴ്സിറ്റി, മക്കയിലെ ലേ മെറിഡിയന് ടവര്, വിദ്യാഭ്യാസ മന്ത്രാലയത്തിന്റെ ആസ്ഥാനം, റിയാദിലെ കിംഗ് അബ്ദുള് അസീസ് ഫ്ലൈഓവര്, റിയാദിലെ കിംഗ് അബ്ദുള്ള റോഡ്, റിയാദിലെ കിംഗ് അബ്ദുള്ള ബിന് അബ്ദുല് അസീസ് യൂണിവേഴ്സിറ്റി ഹോസ്പിറ്റല്, റിയാദിലെ റിറ്റ്സ് കാള്‍ട്ടന് ഹോട്ടല്, റിയാദിലെ പ്രിന്‍സ് നൂറ ബിന്‍ത് അബ്ദുള് റഹിമാന് യൂണിവേഴ്സിറ്റി, റിയാദിലെ കിംഗ് അബ്ദുല് അസീസ് കോണ്‍ഫ്രന്‍സ് സെന്റര് എന്നിവയുടെ നിര്‍മ്മാണത്തിലും സൗദി ഓജർ പ്രധാന പങ്കു വഹിച്ചിരുന്നു.\n1978 ലാണ് റിയാദ് ആസ്ഥാനമാക്കി ഒരു നിര്‍മ്മാണ കമ്പനി എന്ന നിലയില് സാദ് ഹരീരിയുടെ പിതാവായ മുന് ലെബനന് പ്രധാന മന്ത്രി റഫീക്ക് അല് ഹരീരി സൗദി ഓജർ കമ്പനി സ്ഥാപിക്കുന്നത്. 1965 ലാണ് റഫീക്ക് ഹരീരി ജോലിക്കായി സൗദി അറേബ്യയില് എത്തുന്നത്. 1969 ല് ഒരു ചെറിയ സബ്കോണ്ട്രാക്റ്റിംഗ് സ്ഥാപനം ആരംഭിച്ച് നിര്‍മ്മാണ രംഗത്തേക്ക് കടന്നു.\nപിന്നീട് ഫ്രാന്‍സിലെ നിര്‍മ്മാണ സ്ഥാപനമായിരുന്ന ഓജറുമായി ചേര്‍ന്ന് തായിഫിലെ ഹോട്ടല് നിര്‍മ്മാണം പൂര്‍ത്തിയാക്കി. കരാര് സമയത്തിന് മുന്‍പ് തന്നെ നിര്‍മ്മാണം പൂര്‍ത്തിയാക്കി കൈമാറാന് സാധിച്ചത് അന്നത്തെ സൗദി ഭരണാധികാരി ഖലീദ് രാജാവിന്‍റെ ശ്രദ്ധ പിടിച്ചു പറ്റിയതോടെയാണ് റഫീക്ക് ഹരീരിയുടെ ഭാഗ്യ ജാതകം ഉദയം കൊള്ളുന്നത്.\nപിന്നീട് റഫീക്ക് ഹരീരി ഫ്രാന്‍സിലെ ഉടമസ്ഥരില് നിന്നും ഓജര് കമ്പനി ഏറ്റെടുത്തു പേര് സൗദി ഓജർ എന്നാക്കി മാറ്റി. സ്വകാര്യ കമ്പനിയായി ആയിരുന്നു എങ്കിലും പിന്നീട് വിപുലീകരണത്തിന് വേണ്ടി 1979 ല് ഫ്രാന്‍സ് ആസ്ഥാനമാക്കി സൗദി ഓജർ ഇന്റര്‍നാഷണല് എന്ന പേരില് അന്താരാഷ്ട്ര കമ്പനിയാക്കി മാറ്റുകയായിരുന്നു.\nഎങ്കിലും കമ്പനിയുടെ 99 ശതമാനം ഷെയറുകളും റഫീക്ക് ഹരിരി കുടുംബത്തിന്റെ പക്കല് തന്നെയായിരുന്നു. തുടര്‍ന്ന് സൗദിയിലെ വിവിധ പദ്ധതികള്‍ക്ക് വേണ്ടി വിവിധ ഡിവിഷനുകളും സബ്സീഡിയറികളും സ്ഥാപിച്ച് പ്രവര്‍ത്തനം വിപുലീകരിച്ചു.\nസൗദി രാജകുടുംബത്തിന്റെ പിന്തുണയോടെ രാജ്യത്തെ പ്രധാനപ്പെട്ട എല്ലാ നിര്‍മ്മാണ കരാറുകളിലും പങ്കാളി ആവുകയായിരുന്നു സൗദി ഓജർ. ഖാലീദ് രാജാവുമായുള്ള അടുത്ത ബന്ധം ഉപയോഗിച്ച് ബിസിനസ് വളര്‍ത്തിയെടുത്ത റഫീക് ഹരീരി ചുരുങ്ങിയ കാലം കൊണ്ട് തന്നെ ശത കോടീശ്വരനായി മാറി. മിഡില് ഈസ്റ്റ്, ആഫ്രിക്ക യൂറോപ്പ് എന്നിവിടങ്ങളില് പദ്ധതികള് ഏറ്റെടുത്ത് നടത്തി സൗദി ഓജർ കമ്പനി ലാഭത്തിലായി.\n2010 ൽ മാത്രം സൗദി ഓജർ ശതകോടി ഡോളറുകള് ലാഭമുണ്ടാക്കി. ഈ നൂറ്റാണ്ടിന്റെ ആരംഭമായപ്പോഴേക്കും സൗദിയിലെ ഏറ്റവും മികച്ച കമ്പനികളിലൊന്നായി സൗദി ഓജര് മാറിയിരുന്നു. കോൺട്രാക്ടിങ്, റിയൽ എസ്റ്റേറ്റ്, ടെലികോം, പ്രിൻറിങ്, കമ്പ്യൂട്ടർ സേവനങ്ങള് തുടങ്ങിയ മേഖലകളിലും സൗദി ഓജര് അസൂയാവഹമായ പ്രകടനം കാഴ്ച വെച്ചിരുന്നു.\nസൗദി ഓജര് സ്ഥാപിക്കുന്ന സമയത്ത് റഫീക്ക് ഹരീരിക്ക് ലെബനന് പൗരത്വത്തിനു പുറമേ സൗദി പൗരത്വം കൂടി നല്‍കി സൗദി അറേബ്യ ആദരിച്ചിരുന്നു. 1980 കളില് കമ്പനി പ്രവര്‍ത്തനം മികവുറ്റ വിദഗ്ദരെ ഏല്‍പ്പിച്ച് റഫീക്ക് ഹരീരി രാഷ്ട്രീയ ഭാവി ലക്ഷ്യം വെച്ച് ലെബനനിലേക്ക് മടങ്ങി. 1992 മുതല് 1998 വരെയും 2000 മുതല് 2004 വരെയും ലെബനന് പ്രധാന മന്ത്രിയായിരുന്നു റഫീക്ക് അല് ഹരീരി. പിന്നീട് ബെയ്റൂട്ടിലെ സെന്റ് ജോര്‍ജ്ജ് ഹോട്ടലില് വെച്ച് നടന്ന സ്ഫോടനത്തില് റഫീക്ക് ഹരിരി കൊല്ലപ്പെട്ടു.\nറഫീക്ക് ഹരീരിക്ക് നിത ബസ്താനി എന്ന ഇറാഖി ഭാര്യയില് ഉണ്ടായ മകനാണ് സൗദി ഓജറിന്റെ പിന്നീടുള്ള പ്രവര്‍ത്തനങ്ങള്‍ക്ക് നേതൃത്വം നല്‍കിയ സാദ് അല് ഹരീരി. പിതാവിനെ പോലെ തന്നെ ബിസിനസ് കാര്യങ്ങളില് അദ്ദേഹം നേരിട്ട് ഇടപെടാറില്ല. എല്ലാ കാര്യങ്ങളും നടത്തുന്നത് പ്രൊഫഷണല് മാനേജ്മെന്റ് ആണ്. എങ്കിലും പ്രാധാനപ്പെട്ട തീരുമാനങ്ങള് സാദ് ഹരീരിയുടെ അറിവോടെ മാത്രമേ നടക്കാറുള്ളൂ.\nസൗദി രാജ കുടുംബത്തിന് ഏറെ പ്രിയപ്പെട്ടവനാണ് സാദ് അല് ഹരിരി. 2009 മുതല് 2011 വരെ ലെബനന് പ്രധാന മന്ത്രിയായിരുന്നു സാദ് അല് ഹരിരി.\n1980 ല് റിയാദില് വെച്ചായിരുന്നു സാദിന്റെ ജനനം. ബിസിനസ് അഡ്മിനിസ്ട്രെഷനില് യൂറോപ്യന് ബിരുദമുള്ള ഇദ്ദേഹം ഇംഗ്ലീഷ്, ഫ്രഞ്ച്, ഇറ്റാലിയന് ഭാഷകളില് അവഗാഹമുള്ള വ്യക്തിയാണ്. പിതാവ് കൊല്ലപ്പെടുന്നത് വരെ സൗദി ഓജറിന്റെ പ്രവര്‍ത്തനങ്ങള്‍ക്ക് ചുക്കാന് പിടിച്ചു സാദ് റിയാദില് ഉണ്ടായിരുന്നു. പിതാവിന്റെ മരണ ശേഷം സാദ് ലെബനനിലേക്ക് മടങ്ങുകയായിരുന്നു. പിതാവിനെ പോലെ തന്നെ ലെബനന് പൗരത്വം കൂടാതെ സൗദി പൗരത്വം കൂടി നല്‍കി സാദിനെ സൗദി അറേബ്യ ആദരിച്ചു.\nവിവിധ രാജ്യങ്ങളില് നിന്നുള്ള 58,000 ത്തോളം തൊഴിലാളികള് സൗദി ഓജര് കമ്പനിയില് സാധാരണ ലേബര് മുതല് മാനേജര് തസ്തിക വരെയുള്ള പദവികളില് ജോലിയെടുക്കുന്നുണ്ടായിരുന്നു. ഇവരില് 13500 ഓളം പേര് സ്വദേശികളായിരുന്നു. 2013 വര്‍ഷത്തിലാണ് യഥാര്‍ത്ഥത്തില് കമ്പനിയുടെ സാമ്പത്തിക പ്രതിസന്ധി തുടങ്ങുന്നത്. എണ്ണ വില കുത്തനെ ഇടിഞ്ഞതോടെ സര്‍ക്കാര് മേഖലയിലെ നിര്‍മാണ പ്രവര്‍ത്തനങ്ങള് നിലച്ചത് കമ്പനിയെ കൂടുതല് പ്രതിസന്ധിയിലാക്കി. ദുരഭിമാനം മൂലം ആ അവസ്ഥ കുറച്ചു കാലം മൂടി വെച്ചുവെങ്കിലും ശമ്പളം കിട്ടാതെ 2016 ജൂലൈയില് തൊഴിലാളികള് പരസ്യമായി സമര രംഗത്ത് ഇതോടെയാണ് കമ്പനിയുടെ പ്രതിസന്ധി പരസ്യമായത്.\nകമ്പനിയുടെ അവസാന കാലങ്ങളിൽ അനേക മാസങ്ങളായിട്ടും ശമ്പളം ലഭിക്കാത്ത ആയിരക്കണക്കിന് തൊഴിലാളികളാണ് ദുരിതത്തിലാണ് കഴിഞ്ഞിരുന്നത്. ഇതില് നിരവധി മലയാളികളും ഉൾപ്പെട്ടിരുന്നു. പലർക്കും ഭക്ഷണം കഴിക്കാനുള്ള പണം പോലും ഇല്ലാത്തതിനാല് നരക യാതന അനുഭവിക്കുകയായിരുന്നു ആ സമയങ്ങളിൽ. പലരുടെയും ഇഖാമ കാലാവധി അവസാനിച്ചിട്ടു നിരവധി മാസങ്ങളായെങ്കിലും പുതുക്കാനുള്ള നടപടികളൊന്നും കമ്പനിയുടെ ഭാഗത്ത് നിന്നും ഉണ്ടായിരുന്നില്ല.\nപിരിഞ്ഞ് പോകുന്നവര്‍ക്ക് വിമാന ടിക്കറ്റ് പോലും നല്‍കാന് കമ്പനിക്കായിരുന്നില്ല. ഫ്രാന്‍സില് നിന്നുള്ള ഇരുന്നൂറോളം ഉദ്യോഗസ്ഥരും ശമ്പളം ലഭിക്കാതെ ദുരിതത്തിലാണെന്ന് ഫ്രഞ്ച് മാധ്യമങ്ങള് റിപ്പോര്‍ട്ട് ചെയ്തത് ഈ വിഷയത്തില് അന്താരാഷ്ട്ര ശ്രദ്ധ നേടിയിരുന്നു.\nകടുത്ത സാമ്പത്തിക പ്രതിസന്ധി നേരിടുന്ന കമ്പനി സ്വമേധയാ തൊഴിലാളികള്‍ക്ക് ശമ്പള ബാക്കിയും ആനുകൂല്യങ്ങളും നല്‍കുമെന്ന് തൊഴിലാളികൾക്കും പ്രതീക്ഷയിലായിരുന്നു. സൗദി തൊഴില് മന്ത്രാലയമോ മറ്റു ഉന്നത അധികാരികളോ ഈ കമ്പനിയില് നിന്നും അത് വാങ്ങി തരുമെന്നും അവർ പ്രതീക്ഷിച്ചിരുന്നു.\nനിര്‍മ്മാണം പൂര്‍ത്തിയാക്കിയ പല പദ്ധതികളില് നിന്നും പണം ലഭിക്കാനുണ്ട് എന്നതാണ് കമ്പനിയെ പ്രതിസന്ധിയിലേക്ക് നയിച്ചതെന്നും കമ്പനി അധികൃതര് പറയുന്നു. കമ്പനിയുടെ നിര്‍മ്മാണ വിഭാഗത്തിന്‍റെ പ്രവര്‍ത്തനം പിന്നീട് ഏതാണ്ട് പൂര്‍ണ്ണമായും നിലച്ചു. ശമ്പളം ലഭിക്കാത്തതിനാല് മിടുക്കരായ പല തൊഴിലാളികളും കമ്പനിയില് നിന്ന് സ്വമേധയാ വിടുതല് വാങ്ങി മറ്റു കമ്പനികളിലേക്ക് മാറിയിരുന്നു.\nഇത്തരത്തില് മാറി പോകുന്നവർക്ക് കൊടുക്കാനുള്ള ശമ്പള ബാക്കി പിന്നീട് നൽകാമെന്ന് എഴുതി കൊടുക്കുന്നതല്ലാതെ പണം നല്‍കാനുള്ള നീക്കമൊന്നും കമ്പനിയുടെ ഭാഗത്ത് നിന്ന് ഉണ്ടായിരുന്നില്ല. കൊടുക്കാനുള്ള തുക തവണകളായി നല്‍കുമെന്ന് കമ്പനി ഉറപ്പ് നല്‍കിയിരുന്നുവെങ്കിലും ഒന്നും നല്‍കാതെ ലേബര് ക്യാമ്പിലെ കമ്പനി ഓഫീസ് പൂട്ടി കമ്പനി അധികൃതര് സ്ഥലം വിടുകയാണ് പിന്നീട് ഉണ്ടായത്.\nഇതിനിടയിൽ ഇഖാമ പുതുക്കാത്തതിനാൽ തൊഴിലാളികൾ നരക യാതനയിലായി. തൊഴില് മന്ത്രാലയത്തിന്റെ വേതന സുരക്ഷാ പദ്ധതി അനുസരിച്ച് തൊഴിലാളികള്‍ക്ക് ശമ്പളം നല്‍കാത്തതിനാല് സൗദി ഓജര് കമ്പനിക്കുള്ള സേവനങ്ങള് തൊഴില് മന്ത്രാലയം നിര്‍ത്തി വെച്ചിരുന്നു. ഇത് മൂലമാണ് തൊഴിലാളികളുടെ ഇഖാമകള് പുതുക്കാന് സാധിക്കാത്തത് എന്നായിരുന്നു കമ്പനി അധികൃതരുടെ വാദം. ഗോസിയും (ജനറല് ഓര്‍ഗനൈസേഷന് ഫോര് സോഷ്യല് ഇന്ഷുറന്സ്) പിന്നീട് സൗദി ഓജറിനുള്ള സേവനങ്ങള് നിര്‍ത്തി വെച്ചു.\nമാസങ്ങളായി ശമ്പളം ലഭിക്കാത്തതിനാല് തൊഴിലാളികള് കമ്പനിയുടെ ജിദ്ദ ഓഫീസിന് മുന്‍പില് നടത്തിയ രോഷപ്രകടനം അക്രമാസക്തമായിരുന്നു. രോഷാകുലരായ തൊഴിലാളികള് കമ്പനിയുടെ ഓഫീസില് നിര്‍ത്തിയിട്ടിരുന്ന നിരവധി വാഹനങ്ങള് അടിച്ചു തകര്‍ക്കുകയും അഗ്നിക്കിരയാക്കുകയും ചെയ്തിരുന്നു. പോലീസും സിവില് ഡിഫന്‍സും സ്ഥലത്തെത്തിയാണ് തൊഴിലാളികളെ ശാന്തരാക്കിയത്. പിന്നീട് തൊഴിലാളികള് ജിദ്ദയിലെ ഇന്റര്‍സെക്ഷനില് തടിച്ചു കൂടി ഗതാഗതം സ്തംഭിപ്പിക്കുകയും പെട്രോള് പമ്പ് ബലമായി അടപ്പിക്കുകയും ചെയ്തു. പിന്നീട് പോലീസ് എത്തി ഇവരെ പിരിച്ചു വിടുകയായിരുന്നു.\nസൗദി ഓജര് കമ്പനിയുടെ പ്രശ്നങ്ങള്‍ക്ക് പരിഹാരം കാണുന്നതിനായി തൊഴില് മന്ത്രാലയം ഒരു കമ്മിറ്റി രൂപീകരിച്ചിരുന്നു. കമ്മിറ്റിയുടെ പ്രവര്‍ത്തനങ്ങള്‍ക്ക് മാര്‍ഗ്ഗ നിര്‍ദ്ദേശങ്ങള് നല്‍കുന്നതി റിയാദ് ഗവര്‍ണറേറ്റില് നിന്നായിരുന്നു. എങ്കിലും തൊഴിലാളികളുടെ ദുരിതങ്ങള് കുറയ്ക്കുന്നതിനോ ശമ്പളമോ ഭക്ഷണമോ ലഭ്യമാക്കുന്നതിനുള്ള നടപടികളോ പിന്നീട് ഉണ്ടായിട്ടില്ല.\nലോകമാനമുള്ള തൊഴിലാളികള് ഉണ്ടായിരുന്നത് കൊണ്ട് സൗദി ഓജര് തൊഴിലാളി പ്രശ്നം ലോക ശ്രദ്ധ ആകര്‍ഷിക്കുകയും വിവിധ രാജ്യങ്ങള് തങ്ങളുടെ തൊഴിലാളികളുടെ പ്രശ്നങ്ങള്‍ക്ക് പരിഹാരം കാണണമെന്ന് ആവശ്യപ്പെട്ടു സൗദി സര്‍ക്കാരില് സമ്മര്‍ദ്ദം ചെലുത്തുകയും ചെയ്തതിന്റെ ഫലമായി തൊഴിലാളികളുടെ പ്രശ്നങ്ങള്‍ക്ക് എത്രയും പെട്ടെന്ന് പരിഹാരം കാണണമെന്ന് സൗദി ഭരണാധികാരി സല്‍മാന് രാജാവ് കര്‍ശന നിര്‍ദ്ദേശം നല്‍കിയിരുന്നു. മാസങ്ങളായി ജോലിയും ശമ്പളവും ഇല്ലാതെ നരകിക്കുന്ന തൊഴിലാളികള്‍ക്ക് സഹായമായി സല്‍മാന് രാജാവ് പത്തു കോടി റിയാല് അനുവദിച്ചു. അന്ന് സൗദി ബിന് ലാദിന്റെയും ഓജറിന്റെയും തൊഴിലാളികളാണ് ദുരിതത്തില് കഴിഞ്ഞിരുന്നത്. പക്ഷെ ഓജറിന്റെ തൊഴിലാളികള് തുടര്‍ന്നും ദുരിതത്തിലായിരുന്നു.\nഇതിനെ തുടർന്ന് സൗദി ഓജര് കമ്പനിയുടെ സാമ്പത്തിക പ്രശ്നങ്ങള്‍ക്ക് പരിഹാരം കാണുന്നതിനും തൊഴിലാളികളുടെ മുടങ്ങി കിടക്കുന്ന ശമ്പളവും മറ്റു ആനുകൂല്യങ്ങളും ലഭ്യമാക്കുന്നതിനുള്ള വഴികള് കാണുന്നതിനുമായി സൗദി ഓജര് ഉടമയും മുന് ലെബനന് പ്രധാന മന്ത്രിയുമായ സാദ് അല് ഹരിരി സൗദിയില് എത്തിയതായി റിപ്പോര്‍ട്ട് ചെയ്യപ്പെട്ടിരുന്നു. എന്നാല് എല്ലാവരും പ്രതീക്ഷിച്ചത് പോലെ തൊഴിലാളികളുടെ വിഷയത്തില് തീരുമാനങ്ങള് ഒന്നും തന്നെ ഉണ്ടായില്ല. ഹരീരി അല് സഫാ കൊട്ടാരത്തിലെത്തി സല്‍മാന് രാജാവിന്റെ ആതിഥ്യം സ്വീകരിച്ച് മടങ്ങി പോയി.\nഎണ്ണ വിലയിടിവ് മൂലവും സൗദി സര്‍ക്കാരില് നിന്നും ലഭിക്കാനുള്ള തുക ലഭിക്കാതെ നീണ്ടു പോകുന്നത് മൂലവുമാണ് കമ്പനിക്ക് പ്രതിസന്ധി ഉണ്ടായത് എന്നായിരുന്നു കമ്പനിയുടെ നിലപാട്. അതിനു പുറമേ തൊഴിലാളികള്‍ക്ക് നല്‍കാനുള്ള തുകകള് നല്‍കാതെ ബില്ലുകള് പാസ്സാക്കി നല്‍കരുതെന്ന സല്‍മാന് രാജാവിന്റെ നിര്‍ദ്ദേശവും സര്‍ക്കാരില് നിന്നും തുക ലഭിക്കുമെന്ന കമ്പനിയുടെ പ്രതീക്ഷകള്‍ക്ക് വിഘാതമായി.\nസൗദി ഓജര് കമ്പനിയുടെ ഉടസ്ഥാവകാശം സൗദി സര്‍ക്കാരിനോ രാജകുടുംബത്തിലെ ഏതെങ്കിലും അംഗത്തിനോ കൈമാറാനുള്ള ചര്‍ച്ചകളായിരുന്നു പിന്നീട് നടന്നത്. കമ്പനി ഏറ്റെടുക്കുന്നതിന് സൗദി ഗവണ്‍മെന്റ് താല്‍പര്യം പ്രകടിപ്പിച്ചതായി ലബനാനിലെ അല് അഖ്ബാര് ദിനപത്രം റിപോര്‍ട്ട് ചെയ്യുകയും ചെയ്തു. ഇതിന്റെ മുന്നോടിയായി കൈമാറ്റം സംബന്ധിച്ച് ഹരീരിയും സൗദി ഗവണ്‍മെന്റും തമ്മിലുള്ള ചര്‍ച്ചകള് അവസാനഘട്ടത്തിലാണെന്ന് റിപ്പോര്‍ട്ടില് സൂചിപ്പിച്ചിരുന്നു.\nസര്‍ക്കാരിനോ രാജകുടുംബത്തിലെ അംഗങ്ങള്‍ക്കോ കമ്പനി കൈമാറുന്നത് മൂലം സര്‍ക്കാരില് നിന്നും ലഭിക്കാനുള്ള തുകയുടെ ഒരു ഭാഗം എത്രയും പെട്ടെന്ന് ലഭിക്കുമെന്നും അതിലൂടെ തൊഴിലാളികളുടെ പ്രശ്നങ്ങള്‍ക്ക് ഭാഗികമായെങ്കിലും പരിഹാരം കാണാമെന്നും കമ്പനി അധികൃതര് പ്രതീക്ഷിച്ചിരുന്നു. കൂടാതെ തുക ലഭിക്കുന്നതോടെ നിലവിലുള്ള പദ്ധതികള് പൂർത്തിയാക്കാനും പുതിയ പദ്ധതികള് ഏറ്റെടുക്കാനും അതിലൂടെ നിലവിലുള്ള തൊഴിലാളികളില് ഒരു വിഭാഗത്തെ നിലനിര്‍ത്താന് സാധിക്കുമെന്നുമായിരുന്നു കമ്പനി അധികൃതരുടെ കണക്കു കൂട്ടല്.\nഎന്നാൽ കമ്പനിയുടെ ഉടസ്ഥാവകാശം പൂര്‍ണമായും കൈമാറുന്നതിന് ഹരീരിക്ക് താല്‍പര്യമുണ്ടായിരുന്നില്ല. 40 ശതമാനം ഓഹരിയെങ്കിലും കൈവശം വയ്ക്കാനുള്ള വിലപേശലാണ് ഹരീരി നടത്തിയത്. ഇതോടെ ചര്‍ച്ചകള് ഫലപ്രാപ്തിയിലെത്തുന്ന വഴികള് പൂര്‍ണ്ണമായും അടഞ്ഞു.\nഇതോടെ സമീപ കാലത്തൊന്നും സൗദി ഓജര് കമ്പനിക്ക് നിലവിലുള്ള സാമ്പത്തിക ബാധ്യതകളില് നിന്ന് ഉയിര്‍ത്തെഴുന്നേല്‍പ്പ് സാധ്യമല്ലെന്ന് എല്ലാവര്‍ക്കും ബോധ്യമായി. കമ്പനിയുടെ അപ്പോഴത്തെ ബാധ്യത 3000 കോടി റിയാലില് അധികമായിരുന്നു. ബാധ്യതകളില് നിന്നും രക്ഷപ്പെടാന് കമ്പനി പാപ്പരായി പ്രഖ്യാപിക്കാന് സ്വയം ആവശ്യപ്പെടുമെന്ന് കമ്പനിയോട് അടുത്ത വൃത്തങ്ങള് അന്ന് തന്നെ സൂചന നല്‍കിയിരുന്നു.\n50,000 ത്തോളം വരുന്ന തൊഴിലാളികള്‍ക്ക് മാസങ്ങളായി ശമ്പളം നല്‍കാന് കമ്പനിക്ക് സാധിച്ചിരുന്നില്ല. 20,000 ത്തോളം വരുന്ന തൊഴിലാളികളുടെ ഇന്‍ഷുറന്‍സ് പുതുക്കിയിയിരുന്നില്ല. ഭൂരിഭാഗം തൊഴിലാളികളുടെ ഇഖാമയും പുതുക്കാന് സാധിച്ചിരുന്നില്ല. ഗോസിയില് അടക്കേണ്ട തുകയും അടക്കാന് സാധിച്ചില്ല. ഇതിനു പുറമേ തൊഴിലാളികള്‍ക്ക് കനത്ത സേവനാനന്തര ആനുകൂല്യവും നല്‍കേണ്ടതുണ്ട്. ദീര്‍ഘകാല സര്‍വീസുള്ള പല തൊഴിലാളികള്‍ക്കും അഞ്ചു ലക്ഷം വരെയുള്ള സേവനാനന്തര ആനുകൂല്യം വരെ കമ്പനി നല്‍കേണ്ടി വരും. കൂടാതെ സബ് കോണ്‍ട്രാക്ടര്‍മാര്‍ക്ക് വന്‍തുക തന്നെ നല്‍കാനുണ്ട്. പാപ്പരായി പ്രഖ്യാപിച്ചാല് ഇത് പോലുള്ള പല ചിലവുകളില് നിന്നും രക്ഷപ്പെടാം എന്നായിരുന്നു കമ്പനിയുടെ നിഗമനം.\nഎന്നാല് തൊഴിലാളികളുടെ നിലവിലുള്ള തൊഴില് കരാര് അവസാനിപ്പിച്ചാല് കമ്പനിക്കു പുതുക്കിയ സൗദി തൊഴില് നിയമത്തിന്റെ പരിരക്ഷ ലഭിക്കുമെന്ന് നിയമ വിദഗ്ദര് വിലയിരുത്തിയിരുന്നു. പുതുക്കിയ തൊഴില് നിയമത്തിലെ എക്സിക്യൂട്ടീവ് ബൈലോ നിബന്ധകളില് കമ്പനി പ്രവര്‍ത്തനം അവസാനിപ്പിക്കുകയാണെങ്കില് തൊഴില് കരാര് നിയമപരമായി തന്നെ ടെര്‍മിനേറ്റ് ചെയ്യാം എന്ന് വ്യവസ്ഥയുണ്ടെന്ന് അന്ന് സൗദിയിലുണ്ടായിരുന്ന കമ്പനിക്ക് ലഭിച്ച നിയമോപദേശം.\nഈ വ്യവസ്ഥ മുതലാക്കിയാണ് കമ്പനിയുടെ പ്രത്യേക ഡിവിഷനായ നിര്‍മ്മാണ ഡിവിഷന്റെ പ്രവര്‍ത്തനം അവസാനിപ്പിക്കാൻ തീരുമാനിച്ചത്. എന്നാല് ഈ നീക്കം കൃത്യമായ ദിശയിലുള്ളത് ആയിരുന്നില്ല. കരാര് കാലാവധിക്ക് മുന്‍പായി തൊഴിലാളിയുടെ കരാര് റദ്ദാക്കാമെന്നല്ലാതെ പിരിച്ചു വിടുന്ന തൊഴിലാളികള്‍ക്ക് നിയമപ്രകാരമുള്ള എല്ലാ ആനുകൂല്യങ്ങളും നല്‍കുന്നതില് നിന്നും കമ്പനിക്ക് ഒഴിഞ്ഞു മാറാന് സാധിക്കില്ലെന്ന് നിയമ വൃത്തങ്ങള് അന്ന് തന്നെ വ്യക്തമാക്കിയിരുന്നു.\nഇതിനിടെ കമ്പനിക്കെതിരെ നിയമ നടപടികളുമായി കൂടുതല് വിദേശികള് രംഗത്തെത്തിയിരുന്നു. അത് വരെ 31,000 പരാതികള് കമ്പനിക്കെതിരെ ലേബര് കോടതികളില് ഫയല് ചെയ്തിരുന്നു. കൂടാതെ മധ്യസ്ഥ ശ്രമം പൊളിഞ്ഞതോടെ റിയാദ്, ദമ്മാം, ജിദ്ദ ശാഖകളില് ജോലി ചെയ്തിരുന്ന ഫ്രാന്‍സില് നിന്നുള്ള ഉന്നത തസ്തികകളില് ജോലി ചെയ്യുന്നവരും എന്‍ജിനീയര്‍മാരും അഡ്മിനിസ്ട്രെഷന് ജീവനക്കാരും അടങ്ങുന്ന 200 ഓളം ജീവനക്കാര് മുടങ്ങിയ ശമ്പളവും, സേവനാനന്തര ആനുകൂല്യങ്ങളും മറ്റു തൊഴില് നിയമ പരിരക്ഷകളും ആവശ്യപ്പെട്ടു കൊണ്ട് സൗദി ഒജറിനു എതിരെ ഫ്രാന്‍സിലെ കോടതികളില് കേസ് നൽകാനും തീരുമാനമെടുത്തിരുന്നു.\nജൂലൈ 31 ന് കമ്പനി അടച്ചു പൂട്ടുമെന്ന് വ്യക്തമാക്കി മുഴുവന് ജീവനക്കാര്‍ക്കും കമ്പനി നോട്ടീസ് നല്‍കി. ഇതോടെ തൊഴിലാളികളുടെ വിഷയത്തില് തൊഴില്, സാമൂഹിക വികസന മന്ത്രാലയം ഇടപെട്ടു. തൊഴിലാളികള്‍ക്ക് ലഭിക്കാനുള്ള മുഴുവന് ശമ്പളവും ആനുകൂല്യങ്ങളും സംബന്ധിച്ച വിവരം മന്ത്രാലയം ശേഖരിച്ചു. തൊഴിലാളികളുടെ അവകാശം ലഭ്യമാക്കുന്നതിന് കമ്പനിക്കെതിരെ കേസ് ഫയല് ചെയ്യുമെന്നായിരുന്നു മന്ത്രാലയം വ്യക്തമാക്കിയിരുന്നത്. ഇതിനായി മന്ത്രാലയത്തിന്റെ ചെലവില് അഭിഭാഷകരെ നിയോഗിക്കുമെന്നും വ്യക്തമാക്കിയിരുന്നു.\nഇത്തരത്തില് 16,000 വിദേശ തൊഴിലാളികളുടെ പ്രശ്നത്തില് മന്ത്രാലയം നേരിട്ട് ഇടപെട്ടിരുന്നു. ഇതില് 11,500 പേര് ജോലി ഉപേക്ഷിച്ചു മടങ്ങി. 27,൦൦൦ പേരെ നേരത്തെ തന്നെ പിരിച്ചു വിട്ടിരുന്നു. ആറായിരത്തോളം തൊഴിലാളികള്‍ക്ക് പുതിയ സ്പോണ്‍സര്‍മാരുടെ കീഴിലേക്ക് മാറാനുള്ള നടപടികളും മന്ത്രാലയം ചെയ്തു കൊടുത്തു. ഫിലിപ്പൈന്‍സ് തൊഴിലാളികളുടെ പ്രശ്നങ്ങളുമായി ബന്ധപ്പെട്ട് സൗദി ഓജറിനെ ബ്ലാക്ക് ലിസ്റ്റ് ചെയ്തു.\nപ്രവര്‍ത്തനം അവസാനിപ്പിക്കുമ്പോള് മൂന്നു കരാറുകൾ മാത്രമാണ് കമ്പനിക്കുണ്ടായിരുന്നത്. കിംഗ് അബ്ദുല്ല ശാസ്ത്ര, സാങ്കേതിക സർവകലാശാലയിലെ പതിനഞ്ചു വർഷ കാലാവധിയുള്ള മെയിന്റനൻസ്-ഓപ്പറേഷൻസ് കരാർ, മൊറോക്കൊയിലെ ടാൻഗിയറിൽ സൽമാൻ രാജാവിന്റെ കൊട്ടാരത്തിന്റെ നിർമാണം, മിനയിലെ നിർമാണ പദ്ധതി എന്നിവയായിരുന്നു അവ.\nസൗദി ഓജറിലെ 350 ജീവനക്കാരെ സിദ്ർ കമ്പനിയിലേക്ക് മാറ്റി. റിയാദ് റോയൽ കോർട്ട് അടക്കം ചില പദ്ധതികൾ സിദ്ർ കമ്പനിയിലേക്ക് മാറ്റുകയും ചെയ്തു. ജിദ്ദ റോയൽ കോർട്ട് പദ്ധതിയിലെ 25൦ സൗദി ജീവനക്കാരെയും കൂടാതെ മുഴുവൻ വിദേശ തൊഴിലാളികളെയും അൽസമാമ കമ്പനി ഏറ്റെടുത്തു.\n2,600 ജീവനക്കാരുടെ സ്‌പോൺസർഷിപ്പ് സൗദി ഓജർ ചെയർമാൻ സാദ് അൽഹരീരിയുടെ ഭാര്യാ സഹോദരൻ ഹാനി അൽഅദ്മിന്റെ കമ്പനിയായ അൽഇംറാൻ അൽഹദീസ കോൺട്രാക്ടിംഗ് കമ്പനിയിലേക്ക് മാറ്റി. ഈ കമ്പനിയുടെ അവശേഷിക്കുന്ന പത്തു ശതമാനം ഉടമസ്ഥാവകാശം സാദ് അൽഹരീരിയുടെ പിതാവ് റഫീഖ് അൽഹരീരിയുടെ ഭാര്യമാരിൽ ഒരാളുടെ മകനായ മൂസ അൽ ശൈഖിനായിരുന്നു. സൗദി ഒജറിന്റെ പ്രവര്‍ത്തനം അവസാനിപ്പിക്കുന്ന സമയത്ത് അവശേഷിച്ചിരുന്ന പദ്ധതികളായ കിങ് അബ്ദുല്ല ശാസ്ത്ര, സാങ്കേതിക സർവകലാശാലാ കരാർ അൽ ഇംറാൻ അൽഹദീസ കോൺട്രാക്ടിംഗ് കമ്പനിക്ക് നൽകി.\nകമ്പനി സാമ്പത്തിക പ്രതിസന്ധിയിലായി പ്രവര്‍ത്തനം അവസാനിപ്പിച്ച ദിനങ്ങളില് റിയാദില് നിന്നും 20 കിലോമീറ്റര് അകലെയുള്ള ഖാദിസിയ ലേബര് ക്യാമ്പില് വൃത്തിഹീനമായ അവസ്ഥയില് ഭക്ഷണവും വൈദ്യുതിയും ഇല്ലാതെ ഇന്ത്യക്കാരടക്കം രണ്ടായിരത്തോളം പേര് ഭിക്ഷാടകരെ പോലെ കഴിയേണ്ടി വന്നത് ഇന്ത്യയിലും മാധ്യമ ശ്രദ്ധ ആകര്‍ഷിച്ചു. എംബസ്സി ഉദ്യോഗസ്ഥരോ തൊഴില് മന്ത്രാലയ ഉദ്യോഗസ്ഥരോ എപ്പോഴെങ്കിലും നല്‍കുന്ന ഭക്ഷ്യ വസ്തുക്കള് കഴിച്ചായിരുന്നു അവര് വിശപ്പടക്കിയിരുന്നത്. വൈദ്യ സഹായം പോലും കമ്പനി നല്‍കാതിരുന്നതിനാല് അസുഖങ്ങള് വന്നാല് മറ്റൊരുപാധിയും ഇവര്‍ക്ക് മുന്നില് ഉണ്ടായിരുന്നില്ല. ഓജറിന്റെ മറ്റു ക്യാമ്പുകളുടെ സ്ഥിതിയും മെച്ചമായിരുന്നില്ല.\nദുരിതം അനുഭവിക്കുന്ന ഇന്ത്യക്കാരുടെ എണ്ണം ഏതാണ്ട് 4500 ഓളം വരും എന്നാണു കണക്കുകള് സൂചിപ്പിക്കുന്നത്. മാസങ്ങളായി കമ്പനി ശമ്പളം നല്‍കിയിരുന്നില്ല എങ്കിലും കമ്പനിയുടെ ക്യാമ്പുകളില് പ്രവര്‍ത്തിച്ചിരുന്ന മെസ്സ് ഹാളുകളില് നിന്ന് തൊഴിലാളികള്‍ക്ക് ഭക്ഷണം ലഭിച്ചിരുന്നു. എന്നാല് ഈ സൗകര്യം പോലും കമ്പനി അധികൃതര് നിര്‍ത്തലാക്കിയതിനെ തുടര്‍ന്നാണ് തൊഴിലാളികള് അക്ഷരാര്‍ത്ഥത്തില് പട്ടിണിയില് ആകുന്നതും അന്നത്തെ കേന്ദ്ര വിദേശകാര്യ മന്ത്രി സുഷമ സ്വരാജിനെ ട്വീറ്റ് ചെയ്തു വിവരങ്ങള് അറിയിക്കുന്നതും തുടര്‍ന്ന് വിഷയം ലോകശ്രദ്ധ ആകര്‍ഷിക്കുന്നതും.\nതുടക്കത്തില് ഉഴപ്പിയെങ്കിലും പിന്നീട് തൊഴില് നഷ്ടപ്പെട്ട ഇന്ത്യക്കാരുടെ വിഷയത്തില് ഇന്ത്യന് സര്‍ക്കാരും റിയാദിലെ ഇന്ത്യന് എംബസ്സിയും ജിദ്ദയിലെ ഇന്ത്യന് കോണ്‍സുലെറ്റും സ്വീകരിച്ച നടപടികള് അഭിനന്ദനാര്‍ഹമായിരുന്നു. ജിദ്ദയിലെ ആറ് ലേബര് ക്യാമ്പുകളിലായി ഇന്ത്യയില് നിന്നുള്ള 2500 ഓളം തൊഴിലാളികള് ദുരിതത്തിലായിരുന്നു. ഇവര്‍ക്ക് ഭക്ഷണം മുടങ്ങാതിരിക്കാന് കോണ്‍സുലേറ്റ് ത്വരിത ഗതിയില് നടപടികള് സ്വീകരിച്ചു. റിയാദ്, ദമാം മേഖലകളില് പ്രയാസം അനുഭവിക്കുന്നവരെ കണ്ടെത്താന് എംബസി ഉദ്യോഗസ്ഥരെയും വളണ്ടിയര്‍മാരെയും നിശ്ചയിച്ചു. ഇതിനായി റിയാദ് എംബസിയില് പ്രത്യേക യോഗം ചേരുകയും ചെയ്തു.\nസൗദി സന്ദര്‍ശിച്ച് കാര്യങ്ങള് വിലയിരുത്താന് മന്ത്രി സുഷമ സ്വരാജ് കേന്ദ്ര വിദേശകാര്യ സഹമന്ത്രിയായിരുന്ന വികെ സിങ്ങിനോട് നിര്‍ദ്ദേശിച്ചു. തുടര്‍ന്ന് സിംഗ് നിരവധി തവണ സൗദിയിലെത്തി. ജിദ്ദയിലെ ഹദ്ദ ടൗണിൽനിന്ന് നാല് കിലോമീറ്റർ അകലെയുള്ള സൗദി ഓജർ കമ്പനിയുടെ കീഴിലുള്ള സുമൈസി ക്യാമ്പ് വി.കെ സിംഗ് സന്ദർശിക്കുകയും ചെയ്തു. ഏഴുനൂറോളം ഇന്ത്യക്കാരടക്കം വിവിധ രാജ്യക്കാരായ 2500 തൊഴിലാളികൾ താമസിക്കുന്ന ക്യാമ്പായിരുന്നു അത്.\nഇന്ത്യന് ശൈലിയില് മന്ത്രിയെ മുദ്രാവാകൃം വിളിച്ച് തൊഴിലാളികൾ സ്വികരിച്ചത് അന്ന് മറ്റു രാജ്യക്കാര്‍ക്ക് പുതുമയായിരുന്നു. ഈ ക്യാമ്പില് ഉണ്ടായിരുന്ന നൂറോളം മലയാളികള്‍ക്കും മന്ത്രിയുടെ സന്ദര്‍ശനം ആശ്വാസം പകര്‍ന്നിരുന്നു. ഏകദേശം രണ്ടര മണിക്കൂർ വി.കെ സിംഗ് ക്യാമ്പിൽ തൊഴിലാളികൾക്കൊപ്പം ചെലവഴിച്ചു. ഇന്ത്യൻ അംബാസിഡർ അഹമ്മദ് ജാവേദ്, കോൺസുൽ ജനറൽ മുഹമ്മദ് നൂർ റഹ്മാൻ ഷേഖ് എന്നിവരും വി കെ സിങിനൊപ്പം ഉണ്ടായിരുന്നു. സൗദി തൊഴിൽകാര്യ മന്ത്രാലയത്തിലെ മക്കാ റീജിയൻ ഓഫിസിലെ ഉദ്യോഗസ്ഥരും മന്ത്രിക്കൊപ്പം തൊഴിലാളികളുടെ ക്യാമ്പിലെത്തിയിരുന്നു. മന്ത്രിയുടെ സന്ദര്‍ശനം നിരാശയിലായിരുന്ന ഇന്ത്യക്കാരില് പുതുപ്രതീക്ഷ ഉണര്‍ത്തുകയും ചെയ്തു.\nതുടര്‍ന്ന് ഇന്ത്യന് കോണ്‍സുലേലേറ്റ് സൗദി തൊഴില് വകുപ്പുമായി കൈകോര്‍ത്ത് തൊഴിലാളികള്‍ക്ക് ഇതര കമ്പനികളില് തൊഴില് ലഭ്യമാക്കുന്നതിനുള്ള നടപടികള് ആരംഭിച്ചു. ഇതിന്റെ ഭാഗമായി മുപ്പതോളം കമ്പനി പ്രതിനിധികള്‍ക്ക് രണ്ടായിരത്തോളം ഇന്ത്യന് തൊഴിലാളികളുടെ ലിസ്റ്റ് അധികൃതര് കൈമാറി. ഇതിന്റെ അടിസ്ഥാനത്തില് ഈ കമ്പനി പ്രതിനിധികള് സൗദി ഓജറിന്‍റെ ശുമൈസി, ഓജെക്സ് ക്യാമ്പുകളിലെത്തി നിരവധി തൊഴിലാളികളുമായി അഭിമു‍ഖം നടത്തി.\nഎന്നാല് ജോലി നഷ്ടപ്പെട്ടിട്ടും ഭൂരിഭാഗം മലയാളികളും ജോലി മാറാന് അന്ന് തയാറായില്ല. കാരണം സൗദി ഓജറില് നിന്നും അവര്‍ക്ക് ലഭിച്ചിരുന്നത് മികച്ച ശമ്പളവും ആനുകൂല്യങ്ങളുമായിരുന്നു. പുതിയ കമ്പനികളുടെ വാഗ്ദാനം ഇതിന്റെ പകുതി പോലുമായിരുന്നില്ല. കൂടാതെ സേവനാനന്തര ആനുകൂല്യങ്ങള് നഷ്ടപ്പെടുമോ എന്ന ആശങ്കയാല് നാട്ടിലേക്ക് മടങ്ങാന് തയ്യാറായത് നൂറില് താഴെ ഇന്ത്യക്കാര് മാത്രമായിരുന്നു.\nമന്ത്രാലയത്തിന്റെ സേവനങ്ങള്‍ക്ക് പുറമേ സല്‍മാന് രാജാവിന്റെ നിര്‍ദ്ദേശ പ്രകാരം പ്രയാസം അനുഭവിക്കുന്ന എല്ലാ ജീവനക്കാര്‍ക്കും സൗജന്യ ചികിത്സ നല്‍കാനും ഫൈനല് എക്സിറ്റില് പോകാന് ആഗ്രഹിക്കുന്നവര്‍ക്ക് സൗദിയ വഴി സൗജന്യ ടിക്കറ്റ് ലഭ്യമാക്കാനുമുള്ള നടപടികള് സൗദി ഭരണകൂടം എടുത്തിരുന്നു.\n2016 ഓഗസ്റ്റ് മാസത്തോടു കൂടി കമ്പനിയുടെ തകർച്ച പൂർണമായി. 2017 ജൂലൈ 17 ന് സൗദിയിലെ ഏറ്റവും വലിയ രണ്ടാമത്തെ കമ്പനിയായ സൗദി ഓജർ 39 വർഷത്തെ പ്രവർത്തനങ്ങൾക്ക് ശേഷം ചരിത്രത്തിന്റെ ഭാഗമായി മാറി. ജൂലൈ 31 ന് സൗദിയിലെ എല്ലാ നഗരങ്ങളിലെയും ശാഖകള് പൂര്‍ണ്ണമായും അവസാനിപ്പിച്ച് പ്രവര്‍ത്തനം ഔദ്യോഗികമായി അവസാനിപ്പിച്ചു. ലിക്വിഡേറ്റ് ചെയ്ത് പ്രവർത്തനം അവസാനിപ്പിക്കുന്നതിന് മുൻപ് തന്നെ കമ്പനിയുടെ പ്രധാനപ്പെട്ട സ്വത്തുവകകൾ എല്ലാം തന്നെ കൈമാറ്റം ചെയ്യപ്പെട്ടിരുന്നു എന്നത് ശ്രദ്ധേയമായിരുന്നു.\nപിന്നീട് മുഹമ്മദ് ബിൻ സൽമാൻ രാജകുമാരൻ കിരീടാവകാശി ഭരണത്തിന്റെ മുഖ്യധാരയിലേക്ക് എത്തിയതോടെ രാജ വ്യാപകമായി നടന്ന അഴിമതി വിരുദ്ധ പ്രവർത്തനങ്ങളുടെ ഭാഗമായി സൗദി ഓജറിന്റെ സൗദിയിൽ അവശേഷിക്കുന്ന വസ്തുവകകൾ പിടിച്ചെടുക്കാൻ തീരുമാനമായിരുന്നു. ഇതിന്റെ ഭാഗമായി ജോർദ്ദാനിയൻ – സൗദി ബിസിനസുകാരനായിരുന്ന സാബിഹ് അൽ മസരി അറസ്റ്റിലായതെന്നും റിപ്പോർട്ടുകൾ ഉണ്ടായിരുന്നു.\nരണ്ടു വർഷം മുൻപ് കമ്പനിയുടെ കടങ്ങൾ പുനഃക്രമീകരിക്കാനും കൊടുത്തു വീട്ടാനുമായി കോടതി നിർദേശപ്രകാരം തൊഴിൽ മന്ത്രാലയത്തിലെയും നിയമ മന്ത്രാലയത്തിലെയും പ്രതിനിധികൾ അടങ്ങുന്ന ഒരു കമ്മിറ്റി രൂപീകരിച്ചു.\nറിയാദ് എക്സിക്യൂട്ടീവ് കോടതിയുടെ എസ്റ്റിമേഷന് പ്രകാരം ഓജര് കമ്പനിയുടെ മൊത്തം കടം 40 ബില്യൺ റിയാലാണ്. ഇതിൽ ബാങ്കുകൾക്ക് നൽകാനുള്ള 13 ബില്യൺ റിയാലും കമ്പനിയുടെ സപ്ലയർമാർക്ക് നൽകാനുള്ള 22 ബില്യൺ റിയാലും തൊഴിലാളികൾക്ക് നൽകാനുള്ള 6.2 ബില്യൺ റിയാലും ഉൾപ്പെടുന്നു. തൊഴിലാളികളുടെ ശമ്പളവും, ഇ.എസ്.ബിയും മറ്റു അലവൻസുകളും അടങ്ങുന്ന തുകയാണിത്. എന്നാല് കോടതിയുടെ കസ്റ്റഡിയിലുള്ള കമ്പനിയുടെ തുക വെറും 83 മില്യൺ റിയാലും അതേ സമയം കമ്പനിയുടെ ബാങ്ക് അക്കൗണ്ടിൽ ശേഷിക്കുന്നത് വെറും 171,000 റിയാലും മാത്രമാണ്. പ്രവര്‍ത്തനം അവസാനിപ്പിക്കുന്ന സമയം മറ്റു ആസ്തികള് ഒന്നും തന്നെ ഉണ്ടായിരുന്നില്ല.\n45000 ത്തിലധികം ക്രെഡിറ്റര് ക്ലൈയിമുകളാണ് കമ്പനിക്ക് എതിരായി ഉള്ളത്. 6000 ല് അധികം വ്യക്തികളും ബാങ്കുകളും കമ്പനികളും ഉള്‍പ്പെടുന്നവര് പണം ലഭിക്കുന്നതിനായി കോടതികളെ സമീപിച്ചു കഴിഞ്ഞു. നാഷണല് കമ്മേഴ്സ്യല് ബാങ്കാണ് പാപ്പരത്ത നിയമ പ്രകാരമുള്ള നിയമ നടപടികള് ഇതിനകം സ്വീകരിച്ചിട്ടുള്ളത്. ഒജറും സമാനമായ നീക്കങ്ങള് നടത്തുമെന്നാണ് സൗദിയിലെ പ്രശസ്ത നിയമ സ്ഥാപനമായ ഹമദ് ആന്‍ഡ് അല് മേഹദാര് സൂചന നല്‍കുന്നത്. എന്നാല് ഇത് സംബന്ധിച്ച് വ്യക്തമായ പ്രഖ്യാപനങ്ങള് ഒന്നും തന്നെ ഇതു വരെ ഇവരുടെ ഭാഗത്ത് നിന്നും ഉണ്ടായിട്ടില്ല. ഇതിനിടയില് ബലിയാടുകളായത് തൊഴിലാളികളാണ്. ഏറ്റവും മുകളില് പറഞ്ഞ മുഹമ്മദിനെ പോലുള്ളവര്.


സ്മാര്ട് ഫോണുകള്ക്കു ഭീഷണിയായി ഒരു ടെക്സ്റ്റ് ബോംബ് വീണ്ടും വന്നിരിക്കുന്നു. ഈ സന്ദേശം ആന്ഡ്രോയിഡ്, ഐഒഎസ് ഫോണുകളെ നിശ്ചലമാക്കുകയാണ് ചെയ്യുന്നത്. ഈ സന്ദേശം കംപ്യൂട്ടറില് നിന്നോ, വാട്‌സാപ്പ് വെബില് നിന്നോ ആണ് അയക്കുന്നത്. കാരണം ഇതിന് അത്രയ്ക്ക് ഭാരമുണ്ട്. read more\nApril 10, 2018 April 10, 2018 sayahnnakeralam0Comments\nഇന്ത്യയിൽ നിന്ന് 562,455 പേരുടെ വിവരങ്ങൾ ചോർത്തിയതായി ഫെയ്സ്ബുക്ക് ഔദ്യോഗികമായി സമ്മതിച്ചിരിക്കുന്നു. കാംബ്രിഡ്ജ് അനലിറ്റിക്ക ഏറ്റവും അധികം വിവരങ്ങൾ ശേഖരിച്ച ആറാമത്തെ രാജ്യമാണ് ഇന്ത്യ. കാംബ്രിഡ്ജ് അനലിറ്റിക്ക വിവരശേഖരണത്തിന് അമേരിക്കയിൽ ഉപയോഗിച്ച ദിസ് ഈസ് യുവർ ഡിജിറ്റൽ ലൈഫ് എന്ന ആപ്ലിക്കേഷനിലൂടെയാണ് read more\nപുതിയ പ്രീപെയ്ഡ് പ്ലാനുകളുമായി വോഡഫോൺ\nFebruary 23, 2018 sayahnnakeralam0Comments vodaphone new offers\nതകർപ്പൻ പ്ലാനുകളുമായി വീണ്ടും വോഡഫോൺ. അതിവേഗ ഡേറ്റയും അണ്‍ലിമിറ്റഡ് വോയ്സ് കോളുകളും നല്‍കുന്ന രണ്ട് പുതിയ പ്രീപെയ്ഡ് പ്ലാനുകളാണ് വോഡഫോണ് അവതരിപ്പിച്ചിരിക്കുന്നത്. സൂപ്പര് പ്ലാനുകള്‍ക്ക് കീഴില് 158 രൂപയുടെയും 151 രൂപയുടെയും റീച്ചാര്‍ജ് പായ്ക്കുകളാണ് വോഡഫോണ് പുറത്തിറക്കിയത്. read more\nഎറിഞ്ഞാലും പൊട്ടാത്ത ഫോണുമായി മോട്ടോ Z2 ഫോഴ്‌സ്\nFebruary 23, 2018 sayahnnakeralam0Comments motoz2 new phone\nപൊട്ടാത്ത രീതിയില് ഫോണ് നിര്‍മിച്ച് മോട്ടോ Z2 ഫോഴ്‌സ് (Moto Z2 Force ) എന്ന ഫോണ്. ഫോണിന്റെ ബലത്തിനു കാരണം മോട്ടറോളയുടെ ‘ഷാറ്റര്‍ഷീല്‍ഡ് ടെക്‌നോളജി’യാണ്. കമ്പനി ഈ മോഡലിലൂടെ മോഡ്യുലര് സങ്കല്‍പ്പമാണ് പ്രാവര്‍ത്തികമാക്കാന് ശ്രമിച്ചിരിക്കുന്നത്. മോഡ്യുലര് ഫോണുകള്‍ക്ക് വാങ്ങിയ ശേഷം ആവശ്യാനുസരണം കൂട്ടിച്ചേര്‍ക്കാവുന്ന ഘടകങ്ങള് ഉണ്ടാകും. ഫോണിന്റെ സാധ്യതകള് ഈ രീതിയില് കൂടുതല് വികസിപ്പിക്കാം. read more\nFebruary 7, 2018 February 7, 2018 sayahnnakeralam0Comments\nഡൽഹി: ഇന്ത്യന് ടെലികോം മേഖലയില് പുതിയ തന്ത്രങ്ങള് മനയാൻ ഒരുങ്ങുകയാണ് എയര്‍ടെല്. ഏറ്റവും വേഗതയേറിയ 5ജി ഇന്റര്‍നെറ്റ് സംവിധാനം ഇന്ത്യയിൽ എത്തിക്കാനുള്ള തയ്യാറെടുപ്പുകൾ എയർടെൽ തുടങ്ങി കഴിഞ്ഞു. എയർടെൽ 5ജി സേവനം കൊണ്ടുവരുന്നതോടെ ജിയോ പ്രതിസന്ധിയിലാകും എന്നത് ഉറപ്പാണ്. read more\nനോക്കിയയുടെ ചില ഹാൻഡ്സെറ്റുകളുടെ വില കുത്തനെ കുറച്ചു. കുറച്ചത് നോക്കിയ 5, നോക്കിയ 8 മോഡലുകളുടെ വിലയാണ്. 13,499 രൂപയിൽ നിന്ന് 12,499 രൂപയായി നോക്കിയ (3ജിബി) വേരിയന്റിന്റെ വില കുറച്ചു. നോക്കിയ 8 ന്റെ വില 36,999 രൂപയിൽ 28,999 രൂപയായി. വ്യാഴാഴ്ച മുതൽ പുതുക്കിയ വില നിലവിൽ വരും. read more\nന്യൂയോര്‍ക്ക് : ലോകത്തെ ഏറ്റവും വലിയ സാമൂഹ്യ മാധ്യമങ്ങളില് ഒന്നായ ഫേസ്ബുക്കില് ആളുകള് ചിലവഴിക്കുന്ന സമയം കുറഞ്ഞതായി കമ്പനി വെളിപ്പെടുത്തി. കണക്കു പ്രകാരം ഒരു ദിവസം ലോകമെമ്പാടും നിന്നുള്ള ഉപയോക്താക്കളുടെ കണക്കു നോക്കിയാല് 50 ലക്ഷം മണിക്കൂര് കുറച്ചാണ് ഫേസ്ബുക്കില് അവര് അടുത്ത നാളുകളില് ചിലവഴിച്ചിരിക്കുന്നത്. ഫേസ്ബുക്കിന്റെ പുതിയ തീരുമാനങ്ങളാണ് ഇതിനു വഴിവച്ചിരിക്കുന്നതെന്നാണ് കരുതുന്നത്. സ്ഥിരമായി അല്‍ഗോരിതം മാറ്റുന്നത് ഉപയോക്തക്കാളെ ബുദ്ധിമിട്ടിലാക്കുന്നുണ്ട്. read more\nപൂനെ: ഇന്ത്യയുടെ ഏറ്റവും വേഗമേറിയ കമ്പ്യൂട്ടര് ‘പ്രത്യുഷ്’ കേന്ദ്ര ശാസ്ത്ര സാങ്കേതിക മന്ത്രി ഹര്‍ഷ വര്‍ധന് രാജ്യത്തിനു സമര്‍പ്പിച്ചു. പൂനെ ഐഐടിഎമ്മില് നടന്ന നടന്ന ചടങ്ങിലാണ് മന്ത്രി ആദ്യത്തെ ‘മൾട്ടി പെറ്റാഫ്ലോപ്സ്’ കമ്പ്യൂട്ടര് രാജ്യത്തിനു സമര്‍പ്പിച്ചത്.കംപ്യൂട്ടറിന്റെ പ്രോസസിങ് സ്പീഡ് അളക്കുന്നതാണ് പെറ്റാഫ്ലോപ്സ്. read more


ഇനി വീഡിയോയും; പ്രിസ്മ രഹസ്യങ്ങള് തുറന്ന് പറഞ്ഞു അലക്സി\nSat Nov 17 2018 06:51:59 GMT+0530 (IST)\nGadgets and Gears »\nNarada Desk| Updated On: 2016-07-16 15:40:42.0 | Location :\nപ്രിസ്മ ഫോട്ടോകള് ഹിറ്റായത്തിന് തൊട്ടു പിന്നാലെ പ്രിസ്മ വീഡിയോയും വരുന്നു.\nസോഷ്യല് മീഡിയ നിറച്ചു പ്രിസ്മ ചിത്രങ്ങളാണ്. നിലവില് ആപ്പിളിന്റെ ഐഫോണ് ഓപ്പറേറ്റിങ് സിസ്റ്റത്തില് ( iOS ) മാത്രമാണ് ഈ ഫോട്ടോ എഡിറ്റിംഗ് ആപ് ലഭ്യമാകുന്നത്. പ്രിസ്മ ഫോട്ടോകള് ഹിറ്റായത്തിന് തൊട്ടു പിന്നാലെ പ്രിസ്മ വീഡിയോയും വരുന്നു.\nപ്രിസ്മ ആപ്പ് ഉപയോഗിച്ച് വീഡിയോ ദൃശ്യങ്ങളെ അനിമേഷന് സമാനദൃശ്യങ്ങളാക്കാനുള്ള പദ്ധതി അന്തിമഘട്ടത്തിലാണ് എന്നാണ് റിപ്പോര്‍ട്ടുകള്.\nഅലക്‌സി മൊയ്‌സീന്‍കോവ് (Alexey Moiseenkov) എന്ന 25കാരനാണ് ഈ ഹിറ്റ് ആപ്പിന്റെ സൃഷ്ടാവ്. അലക്‌സിയും നാല് സുഹൃത്തുക്കളും ചേര്‍ന്ന് റഷ്യയില് നടത്തുന്ന സ്റ്റാര്‍ട്ട് സംരംഭമാണ് പ്രിസ്മ വികസിപ്പിച്ചെടുത്തത്.\nഇന്‍സ്റ്റഗ്രാമിലും മറ്റ് ഫോട്ടോ എഡിറ്റിങ് ആപ്ലിക്കേഷനുകളിലും ചെയ്യുന്നതുപോലെ ഫോട്ടോയ്ക്ക് മുകളില് ഒരു ഫില്‍റ്ററിടുകയല്ല പ്രിസ്മ ചെയ്യുന്നത്. മറിച്ചു അപ്‌ലോഡ് ചെയ്യുന്ന ഫോട്ടോ ഒന്ന് കൂടി പുതിയതായി വരയ്ക്കുകയാണ് പ്രിസ്മ ചെയ്യുന്നത്.\nആര്‍ട്ടിഫിഷ്യല് ഇന്റലിജന്‍സും ന്യൂറല് നെറ്റ്‌വര്‍ക്കും ഉപയോഗിച്ചാണ് പ്രിസ്മ പ്രവര്‍ത്തിക്കുന്നത്. ചിത്രകലയിലെ വിവിധ സങ്കേതങ്ങളെ ഓര്‍മിപ്പിക്കുന്ന ഇംപ്രഷന്, ഗോത്തിക്ക്, മൊസൈക്ക് തുടങ്ങി 33 ഫില്‍ട്ടറുകളാണ് ഇപ്പോള് പ്രിസ്മയിലുള്ളത്്. ആവശ്യക്കാര്‍ക്ക് ഇഷ്ടമുളളത് തിരഞ്ഞെടുക്കാം.\n''ജനങ്ങള്‍ക്ക് പുതുതായെന്തെങ്കിലും ചെയ്യാന് ഇഷ്ടമാണ്. ഞങ്ങളവരെ സഹായിക്കുന്നു എന്ന് മാത്രം''. പ്രിസ്മ സ്ഥാപകനായ അലക്സി പറയുന്നു.\nപ്രിസ്മയുടെ വീഡിയോ ആപ്പ് പ്രവര്‍ത്തിക്കുന്നതെങ്ങനെ എന്ന് വ്യക്തമാക്കുന്ന ഒരു ചിത്രം അലക്‌സി കഴിഞ്ഞ ദിവസം ഫെയ്‌സ്ബുക്കില് പോസ്റ്റ് ചെയ്തിരുന്നു. അലക്സിയുടെ ഫേസ്ബുക്ക് പേജ് കാണാന് ഇവിടെ ക്ലിക്ക് ചെയ്യുക.\nകൃത്യമായ റിലീസ് തീയതി വെളിപ്പെടുത്തിയില്ലെങ്കിലും പ്രിസ്മ വീഡിയോ ആപ്പ് ഏറെ വൈകാതെ പുറത്തിറങ്ങുമെന്ന് അലക്‌സി സൂചിപ്പിക്കുന്നുണ്ട്.


കൊച്ചിൻ കലാഭവനെന്ന കോമഡി ട്രൂപ്പിലൂടെയെത്തി സിനിമയുടെ ഭാഗമായി മാറിയ ആളാണ് ഹനീഫ. . വില്ലൻ കഥാപാത്രങ്ങളിലൂടെയായിരുന്നു സിനിമയിൽ തുടക്കം. പിന്നീട് ഹാസ്യ കഥാപാത്രങ്ങളിലൂടെ പ്രേക്ഷകരുടെ മനസ്സിൽ ഇടം നേടിയ താരമായി അദ്ദേഹം. അങ്ങനെ കൊച്ചിൻ ഹനീഫ എന്ന് അദ്ദേഹം അറിയപ്പെട്ടുതുടങ്ങി. മലയാളികളെ തന്റെഅഭിനയം കൊണ്ട് ചിരിപ്പിക്കുകയും കരയിപ്പിക്കുകയും ചെയ്ത് ഒരു അതുല്യ കലാകാരനാണ് കൊച്ചിൻഹനീഫാ.\nഅഭിനയത്തിലും വ്യക്തി ജീവിതത്തിലും തിളങ്ങി നിന്ന താരം മലയാളികളുടെ എക്കാലത്തെയും ഇഷ്ട്ട താരമായിരുന്നു നടൻ എന്നതിലുപരി താരം നിരവധി സിനിമ സംവിധാനം ചെയ്തിട്ടുണ്ട്. മലയാളത്തിൽ പുറമെ ഹിന്ദി, കാനഡ, തെലുഗ്, തമിഴ്, എന്നീ ഭാഷയിലും തന്റെ അഭിനയ പാടവം തെളിയിച്ച താരം കൂടിയാണ്. ആ അതുല്യ നടൻ നമ്മളെ വിട്ട് പോയിട്ട് ഇപ്പോൾ 11വർഷം കഴിയുകയാണ്.\nഅവസാനമായി തമിഴിൽ അഭിനയിച്ചത് തമിഴ് സൂപ്പർ സ്റ്റാർ രഞ്ജനികാന്തിന്റെ യന്തിരനിൽ ആയിരുന്നു. തമിഴ് സിനിമയിൽ വില്ലനായും, കോമഡി നടനായും നിരവധി സിനിമയിലാണ് താരം അഭിനയിച്ചത്. മലയാളം കഴിഞ്ഞാൽ ഏറ്റവും കൂടുതൽ ആരാധരുള്ളത് തമിഴിൽ ആണ്. സിനിമ ആരാധകരെ മുഴുവൻ സങ്കടതിലാക്കി 2010ൽ അതുല്യ കലാകാരൻ നമ്മളെ വിട്ട് പോയത്. മലയാത്തിൽ വില്ലൻ വേഷങ്ങൾ ചെയിതായിരുന്നു താരത്തിന്റെ തുടക്കം പിനീട് ഹാസ്യത്തിലൂടെ മലയാളികളെ കിട്ടുകിട്ട ചിരിപ്പിച്ച താരം ഇതിനകം 300ൽ പരം സിനിമയിലാണ് അഭിനയിച്ചത്.\nഇപ്പോൾ എന്റെ കുടുംബത്തെ സഹായിക്കുന്നത് ദിലീപാണ്. സ്വന്തം സഹോദരനെ പോലെയാണ് ദിലീപ്. എനിക്കും എന്റെ മകൾക്കും ഇപ്പോൾ അക്കെ ഉള്ള ആശ്രയം ദിലീപാണ് ഏത് തിരക്കിൽ ആണെങ്കിലും എന്ത് സഹായം ചോദിച്ചാലും ദിലീപ് പരിഹരിക്കാറുണ്ട്. ഇക്ക പോയതിന് ശേഷം എന്നും കൂടെ നിന്നതും സഹായിച്ചതും ദിലീപാണ്. കൂടാതെ സിനിമ മേഖലയിൽ നിന്ന് ആദ്യം സഹായമായി എത്തിയതും ദിലീപാണെന്ന്. അദ്ദേഹത്തെ ഈ സ്നേഹം കാണുമ്പോൾ നമുക്കും ആരൊക്കെയോ ഉണ്ടെന്ന് തോനുന്നു എന്നാണ് ഹനീഫയുടെ ഭാര്യ പറഞ്ഞത്. ഇപ്പോൾ സോഷ്യൽ മീഡിയയിൽ വൈറലായിരുക്കുകയാണ് ഹനീഫയുടെ ഭാര്യ പറഞ്ഞ വാക്കുകൾ.


വാങ്കഡെയിൽ പന്തിന്‍റെ ബാറ്റിംഗ് പൂരം; മുംബൈയ്ക്ക് 214 റൺസ് വിജയലക്ഷ്യം |\nവാങ്കഡെയിൽ പന്തിന്‍റെ ബാറ്റിംഗ് പൂരം; മുംബൈയ്ക്ക് 214 റൺസ് വിജയലക്ഷ്യം\nSunday, March 24, 2019 10:32 PM IST\nമുംബൈ: വെടിക്കെട്ട് ബാറ്റിംഗുമായി യുവതാരം ഋഷഭ് പന്ത് കളംനിറഞ്ഞ മത്സരത്തിൽ മുംബൈ ഇന്ത്യന്‍സിനെതിരെ ഡല്‍ഹി ക്യാപ്പിറ്റല്‍സിന് കൂറ്റൻ സ്കോർ. ആദ്യം ബാറ്റിംഗിനിറങ്ങിയ ഡൽഹി 20 ഓവറില് ആറു വിക്കറ്റിന് 213 റണ്‍സെടുത്തു. 27 പന്തില് നിന്ന് ഏഴു വീതം ബൗണ്ടറിയും സിക്‌സുമായി പന്ത് 78 റണ്‍സെടുത്തു.\nജസ്പ്രീത് ബുംറയടക്കമുള്ള മുംബൈ ബൗളർമാരെ നിഷ്പ്രഭരാക്കിയായിരുന്നു പന്തിന്‍റെ ബാറ്റിംഗ്. വെറും 18 പന്തില് നിന്നാണ് ഋഷഭ് പന്ത് അര്‍ധ സെഞ്ചുറിയിലെത്തിയത്. പന്തിനു പുറമെ ശിഖര് ധവാന് (43), കോളിന് ഇന്‍ഗ്രാം (47) എന്നിവരും ഡല്‍ഹിക്കായി മികച്ച പ്രകടനം നടത്തി. മുംബൈക്കായി മിച്ചല് മക്ലെന്‍ഗന് മൂന്നും ബുംറ, ഹർദിക് പാണ്ഡ്യ, ബെൻ കട്ടിംഗ് എന്നിവർ ഓരോ വിക്കറ്റ് വീതവും നേടി.\nഅവസാന പന്തില് ബുംറയ്ക്ക് പരിക്കേറ്റത് ലോകകപ്പിനൊരുങ്ങുന്ന ടീം ഇന്ത്യയെ ആശങ്കയിലാക്കിയിട്ടുണ്ട്. ബുംറ വീണതോടെ പന്ത് അടക്കമുള്ളവർ സമീപത്തേക്ക് ഓടിയെത്തിയിരുന്നു.\nന്യൂഡല്‍ഹി: രാജ്യത്ത് കോവിഡ് രോഗികളുടെ എണ്ണം 1,73,763 ആയി. 24 മണിക്കൂറിനിടെ 7,964 കേസുകളാണ് റിപ്പോര്‍ട്ട്...


കാഴ്ച കാണലും സെൽഫി എടുക്കലും വേണ്ട; ബലിതർപ്പണത്തിനെത്തുന്നവർ ജാഗ്രത പാലിക്കണമെന്ന് മുഖ്യമന്ത്രി\nAugust 10, 2018 5:05 pm NRI Desk Kerala\nതിരുവനന്തപുരം: കാലവർഷത്തിന്റെ ദുരിത പെയ്ത്തിൽ അനിഷ്ട സംഭവങ്ങൾ ഒന്നും തന്നെ സംഭവിക്കാതിരിക്കാനുള്ള അശ്രാന്ത പരിശ്രമത്തിലാണ് സംസ്ഥാന സർക്കാർ. ഈ അവസരത്തിൽ ജനങ്ങൾ ദുരിത മേഖലകളിലേക്കുള്ള യാത്രകൾ പൂർണമായും ഒഴിവാക്കണമെന്ന് അഭ്യർത്ഥിച്ചിരിക്കുകയാണ് മുഖ്യമന്ത്രി പിണറായി വിജയൻ. ശനിയാഴ്ച മുഖ്യമന്ത്രി പ്രളയബാധിത പ്രദേശങ്ങൾ സന്ദർശിക്കും. രാവിലെ 7.30 മുതലാണ് സന്ദർശനം. ഹെലികോപ്റ്റർ മാർഗമാകും ദുരിത മേഖലയിലെത്തുക. മുഖ്യമന്ത്രിക്കൊപ്പം റവന്യുമന്ത്രി, ചീഫ് സെക്രട്ടറി, ഡി.ജി.പി. എന്നിവരും ഉണ്ടാകും.\nകാഴ്ച കാണാനും സെൽഫി എടുക്കാനുമുള്ള ശ്രമങ്ങൾ കെടുതി നേരിടാനുള്ള സർക്കാരിന്റെ പരിശ്രമത്തോടുള്ള വെല്ലുവിളിയാണെന്നും മുഖ്യമന്ത്രി തന്റെ ഫെയ്സ്ബുക്കിൽ കുറിച്ചു. കൂടാതെ കർക്കടക വാവു ബലിയുടെ പശ്ചാത്തലത്തിൽ, ബന്ധപ്പെട്ടവരും പൊലീസ് ഉദ്യോഗസ്ഥരും നൽകുന്ന നിർദ്ദേശങ്ങൾ ജനങ്ങൾ കർശനമായി പാലിക്കണമെന്നും മുഖ്യമന്ത്രി ആവശ്യപ്പെട്ടു.


ഇടതുമുന്നണി വിട്ട് എവിടെയും പോകില്ല; മുന്നണി മാറ്റ ചര്‍ച്ചകൾ അനവസരത്തിലെന്ന് എകെ ശശീന്ദ്രൻ | ak saseendran ncp udf\nഇടതുമുന്നണി വിട്ട് എവിടെയും പോകില്ല; മുന്നണി മാറ്റ ചര്‍ച്ചകൾ അനവസരത്തിലെന്ന് എകെ ശശീന്ദ്രൻ\nKozhikode, First Published Jan 3, 2021, 9:36 AM IST\nപാലായിൽ മത്സരിച്ച് വന്നത് എൻസിപിയാണ്. മാണി സി കാപ്പന് പാലാ ആവശ്യപ്പെടാനുള്ള അവകാശം ഉണ്ട്.\nകോഴിക്കോട്: എൻസിപി യുഡിഎഫിനൊപ്പം പോകുകയാണെങ്കിൽ പാര്‍ട്ടി വിടുമെന്ന വാര്‍ത്തകൾ തള്ളി മന്ത്രി എകെ ശശീന്ദ്രൻ. ഇടതുമുന്നണി വിടേണ്ട സാഹചര്യം ഇപ്പോൾ എൻസിപിക്ക് ഇല്ല. പാലായിൽ മത്സരിച്ച് വന്നത് എൻസിപിയാണ്. മാണി സി കാപ്പന് പാലാ ആവശ്യപ്പെടാനുള്ള അവകാശം ഉണ്ട്. പക്ഷെ ഇപ്പോൾ നടക്കുന്ന ചര്‍ച്ചകൾ അനവസരത്തിലാണ്. ഇത് സംബന്ധിച്ച് വരുന്ന വാര്‍ത്തകൾക്കൊന്നും ഒരു അടിസ്ഥാനവും ഇല്ലെന്നും എകെ ശശീന്ദ്രൻ കോഴിക്കോട്ട് പറഞ്ഞു.\nഇടതുമുന്നണിക്കപ്പുറം ഒരു മുന്നണി മാറ്റം ചര്‍ച്ച ചെയ്യേണ്ട രാഷ്ട്രീയ സാഹചര്യം കേരളത്തിൽ ഉണ്ടെന്ന് ആരും കരുതുന്നില്ല. അതുകൊണ്ട് തന്നെ അത്തരം ചര്‍ച്ചകൾക്ക് പ്രസക്തിയില്ല. മുന്നണി മാറ്റം ഉണ്ടായാ. എൻസിപി വിട്ട് കോൺഗ്രസ് എസിനൊപ്പം നിൽക്കാൻ എകെ ശശീന്ദ്രൻ തയ്യാറായേക്കുമെന്ന വാര്‍ത്തകളോടാണ് മന്ത്രിയുടെ പ്രതികരണം\nLast Updated Jan 3, 2021, 10:02 AM IST\nമുന്നണി മാറ്റ ചര്‍ച്ച


| ഈശ്വര - ചൈതന്യം , സ്വാധീനം ; ഒരവലോകനം | Mangalam\nMonday, October 22, 2018 Last Updated 35 Min9Sec ago English Edition\nTuesday 19 Dec 2017 03.16 PM\nഈശ്വര - ചൈതന്യം , സ്വാധീനം ; ഒരവലോകനം\nഈശ്വരവിശ്വാസത്തിന് ശക്തികൂടുംതോറും നാം ഈശ്വരനിലേക്ക് അടുത്തുകൊണ്ടിരിക്കും. നാനാപ്രകാരത്തിലുള്ള ഫലപുഷ്പങ്ങളും, പക്ഷിമൃഗാദികളും, സൂര്യചന്ദ്രന്മാരും, ലോകത്തിന്റെ ഓരോ കണവും ചിന്താശക്തിയാര്‍ന്ന ഒരു നിര്‍മ്മാതാവിലേക്കാണ് വിരല്‍ചൂണ്ടുന്നത്.\nഈശ്വരന് 'സ്വയംഭൂ'വാണ്. ഭഗവാനെ ആരും സൃഷ്ടിച്ചതല്ല; സ്വയം പ്രകടമായവനാണ്. ഈശ്വരന് ശിവനാണ്-മംഗളകാരിയാണ്. അതോടൊപ്പം ശത്രു സംഹാരിയുമാണ്. ദുഷ്ടരെ നിഗ്രഹിക്കുന്നവനുമാണ്. ഈശ്വരന്റെ സാന്നിദ്ധ്യമില്ലാത്ത ഒരു കണികപോലുമില്ല. പര്‍വ്വതങ്ങളുടെ ശിഖിരത്തിലും സമുദ്രത്തിന്റെ ആഴങ്ങളിലും ഒരുപോലെ വര്‍ത്തിക്കുന്നു.\nഅമ്മയുടെ ഗര്‍ഭത്തിലിരുന്ന് അവന് അംഗങ്ങളെ നിര്‍മ്മിക്കുന്നു. ഭൂമിയുടെ ഗര്‍ഭത്തില് ഒളിഞ്ഞിരുന്ന് ആകാശത്തില് ചരിക്കുന്ന സകലജീവികളുടേയും വ്യവസ്ഥയെ പാലിക്കുന്നു. ഓരോ ജീവിയേയും ഈശ്വരന്റെ വാസസ്ഥാനമായി മനസ്സില് കണ്ടാല് സകല ജീവികളിലും ഈശ്വരനെ ദര്‍ശിക്കാന് കഴിയും. ഏതു രൂപത്തില് ഈശ്വരനെ വിശ്വസിക്കുകയും ആരാധിക്കുകയും ചെയ്യുന്നുവോ ആ രൂപത്തില് തന്നെ ഈശ്വരസാക്ഷാത്ക്കാരം ലഭിക്കുന്നതാണ്.\nമനസ്സിലൊന്ന്, വാക്കിലൊന്ന്, കര്‍മ്മത്തില് ഇതൊന്നുമല്ലാത്ത മറ്റൊന്ന്; ഇതാണ് 'കുടിലത'. മനസ്സിലുള്ളത് വാക്കിലും, വാക്കിലുള്ളത് കര്‍മ്മത്തിലും; ഇതാണ് സത്യം- ധര്‍മ്മം. സകല പാപങ്ങളേയും ഭസ്മീകരിക്കാനുള്ള ശക്തിയാണ് നാം കൈവരിക്കേണ്ടത്. മറ്റൊരര്‍ത്ഥത്തില് പറഞ്ഞാല് അഗ്നി പാവകമാണ്, എല്ലാം ശുദ്ധീകരിക്കുന്നവനുമാണ്.\nസ്വര്‍ണ്ണത്തെ അഗ്നിയിലിട്ട് തപിപ്പിച്ച് അതിലെ അഴുക്കുകളെല്ലാം കളഞ്ഞ് തനി തങ്കമാക്കുന്നപോലെ ഹൃദയത്തിന്റെ യഥാര്‍ത്ഥ പശ്ചാത്താപത്താല് പാപരൂപത്തിലുള്ള അഴുക്കുകള് അകന്ന് ഹൃദയം ശുദ്ധവും പവിത്രവും നിര്‍മ്മലവുമായിത്തീരുന്നു. വാസനകളാകുന്ന മാലിന്യം അകന്ന് ആത്മാവ് തങ്കത്തെപ്പോലെ തിളങ്ങാന് തുടങ്ങുന്നു.\nഉയര്‍ന്ന വംശജനനം വിദ്യാഭ്യാസ സ്ഥാനമാനങ്ങള്, സമ്പല്‍സമൃദ്ധി ഇവയില് തന്നെത്താന് അഭിമാനിക്കാതിരിക്കുക. ഇതെല്ലാം തന്നത് ഈശ്വരനാണെന്ന് ഓര്‍മ്മിക്കുക. കുലമഹിമ, ആഭിജാത്യം ഇവ ലോകത്തോട് ബന്ധപ്പെട്ടതാണെങ്കിലും ആത്മാവിനോട് ബന്ധപ്പെട്ടതല്ല. കാരണം നാം ഓരോരുത്തരും ആത്മാക്കളാണ്. നമുക്ക് അവയോടൊന്നും യാതൊരു ബന്ധവുമില്ല. വെറുതെ അഭിമാനിക്കുന്നുവെന്ന് മാത്രം.\nഒരാളുടെ പ്രൗഢിയേയും സ്ഥിതിയേയും കണ്ട് അത് തനിക്കുണ്ടായില്ലല്ലോയെന്ന് ചിന്തിക്കുന്നവര് സമൂഹത്തിലുണ്ട്. അത് അസൂയയില് കൊണ്ടെത്തിക്കും. ഇത് ആപത്ക്കരമാണ്.'താഴ്മ'യാണ് ഒരാളെ ഉയര്‍ത്തുന്നതിന്റെ രഹസ്യം.\nശരീരബലവും മനഃശക്തിയും ആരോഗ്യവും ഹൃദയശുദ്ധിയും വര്‍ദ്ധിപ്പിക്കാന് പരിശ്രമിച്ചുകൊണ്ടേയിരിക്കണം. അജ്ഞാനം കൊണ്ടും ദുരിതങ്ങള്‍കൊണ്ടും അവ മറക്കപ്പെട്ടിരിക്കുകയാണ്.\nപ്രസംഗങ്ങളെക്കൊണ്ടോ, വാദപ്രതിവാദനങ്ങളെക്കൊണ്ടോ, ചര്‍ച്ചകളെക്കൊണ്ടോ, അദ്ധ്യാത്മിക മാര്‍ഗ്ഗം തെളിയുകയില്ല. അവധാനതയോടുകൂടിയ അനുഷ്ഠാനംകൊണ്ട് മാത്രമേ അത് തെളിഞ്ഞുകിട്ടുകയുള്ളൂ. നാം അന്വേഷിക്കുന്ന സുഖം തന്റെ മനസ്സിലാണുള്ളത്. അല്ലാതെ ഒരു പദാര്‍ത്ഥത്തിലോ, പ്രവൃത്തിയിലോ അല്ല, മനസ്സ് ശാന്തമായാല് സുഖം താനേ അനുഭവിക്കും.\nഏതൊരു പ്രവൃത്തി ചെയ്യുമ്പോഴും അത് നിമിത്ത ഭാവത്തില്- തനിക്ക് ഈ സേവനത്തിനവസരം തന്നിരിക്കയാണെന്നും, കര്‍മ്മഫലം കിട്ടുന്നതെന്തുമാകട്ടെ, അത് അനുഗ്രഹവും പ്രസാദവുമാണെന്നും ഉള്‍ക്കൊള്ളണം. അവരവരുടെ കര്‍ത്തവ്യം ഓരോരുത്തരും കൃത്യമായി നിര്‍വ്വഹിക്കേണ്ടിയിരിക്കുന്നുവെന്നും ധരിക്കേണ്ടതാണ്.\nഇന്ദ്രിയജയത്തിനും, മനഃശുദ്ധിക്കും ഏറ്റവും ഉപകരിക്കുന്ന സാധനയാണ് 'സത്‌സംഗം.' സ്വഭാവശുദ്ധിയുള്ളവര്‍ക്ക് മറ്റുള്ളവരുടെ നന്മയിലോ, പദാര്‍ത്ഥങ്ങളിലോ, ആസക്തിയോ, അസൂയയോ ഉണ്ടാകില്ല.\nഭാര്യാപുത്രാദി സംസാരബന്ധങ്ങള്‍കൊണ്ട് ആര്‍ക്കും പരമാര്‍ത്ഥമായ കൃതാര്‍ത്ഥത ഉണ്ടാകുന്നില്ല. അതെല്ലാം ഒരു പരിമിതകാല അനുഭവങ്ങളാണ്. ദുഃഖാഗ്നിയില് തപിക്കുന്നവര്‍ക്ക് കാലംകൊണ്ട് അശുദ്ധി നീങ്ങി പ്രകാശം ലഭിക്കും. കാണുന്നതിനെയെല്ലാം ഈശ്വരസ്വരൂപമായി കാണാന് ശ്രമിച്ചാല് ഈശ്വരനെ മാത്രം എപ്പോഴും എല്ലാറ്റിലും കാണുന്നവന് ആനന്ദമല്ലാതെ മറ്റു ഭാവങ്ങളൊന്നുമുണ്ടാകില്ല.\nകഴിഞ്ഞുപോയതിനെക്കുറിച്ച് ചിന്തിച്ച് ആയുസ്സ് നശിപ്പിക്കാതെ വര്‍ത്തമാനകാലജീവിതം എങ്ങനെ ധന്യതയോടെ ഈശ്വരസേവനത്തിന് ഉപയോഗിക്കാന് കഴിയുമെന്ന് ചിന്തിക്കണം.\nഒരാളുടെ ഏതെങ്കിലും ഒരു സ്വഭാവവിശേഷം കണ്ടുകൊണ്ട് അയാളെ ചീത്ത മനുഷ്യനായോ, പാപിയായോ തീര്‍ച്ചപ്പെടുത്തരുത്.\nഏതൊരു മനുഷ്യനും അവന്റെ ചില പരിതഃസ്ഥിതിയുടെ സമ്മര്‍ദ്ദത്താല് ചീത്ത പ്രവൃത്തി ചെയ്തിട്ടുണ്ടാകാം. എന്നാല് അത് അയാളുടെ വ്യക്തിത്വത്തെ രൂപീകരിക്കാനുള്ള ഒരു തെളിവല്ല. വ്യക്തിത്വത്തിന് വിധിയും കല്‍പ്പിക്കരുത്.\nഈ ലോകത്തില് നമ്മുടേതായ ഒരു പദാര്‍ത്ഥവുമില്ല. നമ്മുടേതായിട്ടെന്തെങ്കിലും ഉണ്ടെങ്കില് അത് നമുക്കിവിടെ നിന്ന് കൊണ്ടുപോകാന് സാധിക്കേണ്ടതാണ്. ഈ ശരീരംപോലും നമുക്കിവിടെനിന്ന് കൊണ്ടുപോകാന് സാധ്യമല്ല.\nകര്‍മ്മഫലങ്ങള് അഥവാ കര്‍മ്മവാസനകള് മാത്രമാണ് നമ്മുടേതായിട്ടുള്ളത്. അതു മാത്രമേ ഒരാളുടെ മരണത്തോടെ ആത്മാവിനോടൊപ്പം കൂടെപ്പോകൂ. താന് ആഗ്രഹിക്കുന്ന സ്വാതന്ത്ര്യം മറ്റുള്ളവര്‍ക്ക് കൊടുക്കാന് മടിക്കരുത്. ഒരാള് നാം പറയുന്നത് ശ്രദ്ധയോടെ കേള്‍ക്കണമെങ്കില് നാം ഔദാര്യവും ക്ഷമയും അവരോട് കാണിക്കണം.\nബാല്യകൗമാര യൗവന വാര്‍ദ്ധക്യാദി ദശാകാലങ്ങളെപ്പോലെ മരണത്തേയും കാണുന്നവര്‍ക്കേ ഭയപരിഭ്രമങ്ങള് കൂടാതെ സംതൃപ്തിയോടും സമാധാനത്തോടും മരണത്തെ വരിക്കാനാവൂ. ഒരുവന്റെ സുഖത്തിന് ധനത്തെ അല്ല ആര്‍ജിക്കേണ്ടത്- ജ്ഞാനത്തെയാണ്.\nഭക്തികൊണ്ട് ലൗകിക അഭിവൃദ്ധിയോ, വിഷയഭോഗങ്ങളോ അല്ല ലഭിക്കേണ്ടത്, മറിച്ച് ആത്മനിര്‍വൃതിയാണ്. വിഷയഭോഗങ്ങള് കൃത്രിമമാണ്. ഒരദ്ധ്യാത്മസാധകന്റെ ഹൃദയം എപ്പോഴും പരമ പവിത്രമായിരിക്കണം. വിഷയങ്ങളില് താല്പര്യം, അസൂയ, ഡംഭ്, മാത്സര്യം, ശത്രുത എന്നീ ദുഷിച്ച ഭാവങ്ങള് ഹൃദയത്തില് പൊന്തിവരാനിടവരരുത്.\nഎല്ലാവര്‍ക്കും മരണത്തെ ഒരു ദിവസം കണ്ടുമുട്ടേണ്ടിവരും. അതിനാല് മരണത്തേയും മരണാനന്തര ഗതിയേയും ഉപാസിച്ച് അതിലുള്ള ഭയ പരിഭ്രമങ്ങളെ ഇല്ലാതാക്കണം.


Emalayalee.com - വനിതാ മതില്: തുഷാറിന്‍റെ നിലപാട് തള്ളി അക്കീരമണ് കാളിദാസ ഭട്ടതിരിപ്പാട്\nവനിതാ മതില്: തുഷാറിന്‍റെ നിലപാട് തള്ളി അക്കീരമണ് കാളിദാസ ഭട്ടതിരിപ്പാട്\nവനിതാ മതില് സംബന്ധിച്ച് ബിഡിജെഎസില് ഭിന്നത. തുഷാര് വെള്ളാപ്പള്ളിയുടെ അഭിപ്രായം വ്യക്തിപരമെന്ന് ബിഡിജെഎസ് വൈസ് പ്രസിഡന്റ് അക്കീരമണ് കാളിദാസ് ഭട്ടതിരിപ്പാട്.തുഷാര് പറഞ്ഞത് എസ്‌എന്‍ഡിപിയുടെ അഭിപ്രായമാണ്. തുഷാറൊഴികെയുള്ള ബിഡിജെഎസ് ഭാരവാഹികളെല്ലാം അയ്യപ്പ ജ്യോതിയില് പങ്കെടുത്തു.\nവനിത മതില് സ്ത്രീ പ്രവേശനവുമായി ബന്ധപ്പെട്ട് തന്നെയാണെന്നും ബിഡിജെഎസ് യോഗം കൂടാതെയാണ് തുഷാര് അഭിപ്രായം പറഞ്ഞതെന്നും അദ്ദേഹം കൂട്ടിച്ചേര്‍ത്തു. വനിതാ മതില് സര്‍ക്കാര് പരിപാടിയാണെന്നും പങ്കെടുക്കുന്നതില് തെറ്റില്ലെന്നുമുള്ള തുഷാറിന്റെ അഭിപ്രായമാണ് അക്കീരമണ് തള്ളിയത്. ശബരിമല സ്ത്രീ പ്രവേശനവുമായി ബന്ധപ്പെട്ടല്ല ജനുവരി ഒന്നിന് നടക്കുന്ന വനിതാ മതിലെന്നും തുഷാര് പറഞ്ഞിരുന്നു.


women's day | മരണക്കയത്തില്‍നിന്ന് കുടുംബത്തെ പിടിച്ചുയര്‍ത്തിയ റോസ്യേച്ചി | Mangalam\nSaturday, December 15, 2018 Last Updated4Min 36 Sec ago English Edition\nThursday 08 Mar 2018 10.43 AM\nമരണക്കയത്തില്‍നിന്ന് കുടുംബത്തെ പിടിച്ചുയര്‍ത്തിയ റോസ്യേച്ചി\nഉറ്റവരും ഉടയവരും െകെവിട്ടൊരു കാലമുണ്ടായിരുന്നു ചാലക്കുടി എലുവത്തിങ്കല് റോസി എന്ന 60കാരിയുടെ ജീവിതത്തില്. ഭര്‍ത്താവിന്റെ വ്യവസായത്തില് സംഭവിച്ച സാമ്പത്തിക നഷ്ടത്തിനുശേഷമുള്ള ദുരിതനിര്‍ഭരമായ ഒരു കാലം. ഒരുപക്ഷേ റോസി ഓര്‍ക്കാന് ഇഷ്ടപ്പെടാത്തതും ഓര്‍ത്താല് ജീവിതത്തോട് പടവെട്ടിയതിന്റെ മധുരതരമായ ആനന്ദം ഉള്ളില് നിറയുന്നതുമായ ഒരു കാലഘട്ടം. ഭര്‍ത്താവിനൊപ്പം പറക്കമുറ്റാത്ത മൂന്ന് പിഞ്ചുകുഞ്ഞുങ്ങളുമായി ഒരു ഓല ഷെഡ്ഡില് ജീവിതം തള്ളിനീക്കിയ കാലം. ഇന്ന് നാട്ടുകാര്‍ക്ക് റോസി റോസ്യേച്ചിയാണ്. അതെ റോസ്യേച്ചിക്ക് പഴയകാല ജീവിതം ഒരു ദുഃസ്വപ്‌നം പോലെയാണ്. ജീവിതം കടക്കയത്തില് മുങ്ങുമെന്നായപ്പോള് മക്കളെയും കൂട്ടി ജീവിതം അവസാനിപ്പിക്കാന് തീരുമാനിച്ചതാണ്. എന്നാല് പിഞ്ചു കുഞ്ഞുങ്ങളുടെ നിര്‍മലമായ മുഖം മനസില് തട്ടിയപ്പോള് ജീവിതത്തോട് അടങ്ങാത്ത വാശിയായി. ഓര്‍ത്താല് കണ്ണുനിറയുന്ന ഓര്‍മകള്‍ക്കു സാന്ത്വനമാകുന്നത് ജീവിതത്തില് െകെവന്ന സൗഭാഗ്യങ്ങള്. ദുരിതങ്ങളുടെ നെരിപ്പോടില് ഉരുകിത്തീരേണ്ട ജീവിതത്തെയാണ് റോസ്യേച്ചി സുഖസൗഭാഗ്യത്തിലേക്ക് തിരിച്ചുപിടിച്ചത്. ആത്മഹത്യ ചെയ്യാനുള്ള െധെര്യത്തിന്റെ പകുതിമതി ജീവിതം മുന്നോട്ടു കൊണ്ടു പോകാനെന്ന സന്ദേശമാണ് റോസ്യേച്ചിക്ക് മറ്റുള്ളവര്‍ക്കായി നല്‍കാനുള്ളത്.\nപട്ടിണിയില്‍നിന്ന് മക്കളെ രക്ഷിക്കാനാണ് റോസ്യേച്ചി പലഹാരക്കച്ചവടം തുടങ്ങിയത്. പത്തില്‍നിന്നു തുടങ്ങി ദിവസവും അയ്യായിരത്തിലേറെ എണ്ണത്തിലേക്ക് വികസിച്ച വലിയൊരു പലഹാര വ്യവസായത്തിന്റെ അമരക്കാരിയാണ് റോസി. പറക്കമുറ്റാത്ത പിഞ്ചു കുഞ്ഞുങ്ങളുടെ െകെവശം കൊട്ടയില് അപ്പം നിറച്ച് കൊടുത്തയയ്ക്കുമ്പോള് കുടുംബം പോറ്റാനുള്ള വക മാത്രമായിരുന്നു ലക്ഷ്യം.\nഇന്ന് ചാലക്കുടി നഗരത്തിന്റെ ഓരത്തായി 2800 സ്‌ക്വയര് ഫീറ്റില് പണിതീര്‍ത്ത ടെറസ് വീട്ടിലിരുന്ന് കഴിഞ്ഞ കാലത്തെക്കുറിച്ച് ഓര്‍ക്കുമ്പോള് റോസിയുടെ മനസ് നിസംഗമാണ്. ആപത്തുകാലത്ത് തന്നെ തള്ളിപ്പറഞ്ഞവരോടുള്ള പുച്ഛമോ പരിഭവമോ ഒന്നുമില്ല. കഴിഞ്ഞതെല്ലാം തമ്പുരാന്റെ പരീക്ഷണം മാത്രമായിരുവെന്നു മാത്രം. ജീവിതത്തിലെ പരീക്ഷണഘട്ടങ്ങളില് കാത്തുപരിപാലിച്ച െദെവത്തോടുള്ള നന്ദി മാത്രമാണ് റോസ്യേച്ചിയുടെ വാക്കുകളില്.\n80കളിലാണ് എലുവത്തിങ്കല് ജോര്‍ജിന് തന്റെ ബിസിനസില് തകര്‍ച്ച നേരിട്ടത്. മലഞ്ചരക്ക് വ്യാപാരത്തിനൊപ്പം കിടക്ക മൊത്ത വ്യാപാരവും നടത്തിയിരുന്ന കാലത്താണ് അപ്രതീക്ഷിതമായി കച്ചവടത്തില് വന്‍പരാജയം അശനിപാതം പോലെ വന്നുപതിച്ചത്. അതോടെ ജോര്‍ജിനെ െനെരാശ്യം ബാധിച്ച് മദ്യത്തില് ആശ്വാസം കണ്ടെത്തി. അതോടെ കുടുംബത്തിന്റെ ഭാരം റോസി ഏറ്റെടുത്തു. ഭര്‍ത്താവില് സംഭവിച്ച നിരാശയില് അദ്ദേഹത്തെ കുറ്റപ്പെടുത്താനല്ല റോസി തയാറായത്. വീടിന്റെ നടുനായകത്വം റോസ്യേച്ചി ഏറ്റെടുക്കുകയായിരുന്നു. പറവൂരുള്ള അമ്മവീട്ടില്‍നിന്നു പഠിച്ച കാലത്ത് പരിശീലിച്ച പാചക കലയെ ദുരിതമുഖത്ത് പൊടിതട്ടിയെടുക്കാന് റോസ്യേച്ചി തീരുമാനമെടുത്തു. മൂത്ത മകന് എട്ടാം ക്ലാസിലും ഇളയ മകന് ആറാം ക്ലാസിലും പഠിക്കുന്ന സമയമാണ്. പുലര്‍ച്ചെ എഴുന്നേറ്റ് പാലപ്പവും ഇഡ്ഡലിയും ഉണ്ടാക്കി കൊട്ടയിലാക്കി മക്കളുടെ െകെവശം നഗരത്തിലെ ഹോട്ടലുകളിലേക്ക് കൊടുത്തയച്ചു. ഹോട്ടലുടമകളില് പലരും മുന് പരിചയമുള്ളവരായതിനാല് അവര് കുട്ടികളെ വെറുംെകെയോടെ മടക്കി അയച്ചില്ല. തന്നെയുമല്ല, പിന്നീട് റോസ്യേച്ചിയുടെ പലഹാരങ്ങള്‍ക്ക് ആവശ്യക്കാര് കൂടിവന്നതോടെ ആണ്‍മക്കളും പലഹാര നിര്‍മിതിക്ക് അമ്മയ്ക്ക് കൂട്ടാളികളായി. മക്കളുടെ തുണയോടെ റോസ്യേച്ചിയുടെ ബിസിനസ് മെല്ലെ പച്ചപിടിച്ചു. അപ്പത്തിനും പാലപ്പത്തിനുമൊക്കെ െവെകുന്നേരം അഞ്ച് മണിയോടെ മാവ് കുഴച്ചാല് രാത്രി ഒമ്പത് മണിയോടെ ചുട്ടുതുടങ്ങും. പുലര്‍ച്ചെ വെട്ടം വീണാലും അപ്പം ചൂടലിന് അവസാനമാകില്ലെന്ന് റോസ്യേച്ചി പറയുന്നു. ഇതിനിടെ കുട്ടികള് പലഹാരങ്ങള് നിറച്ച പാത്രങ്ങളുമായി നഗരത്തിന്റെ പല ഭാഗങ്ങളിലേക്കും െസെക്കിളിലും നടന്നുമൊക്കെ പോയ്ക്കഴിഞ്ഞിരിക്കും. പകല് ഒന്നോ രണ്ടോ മണിക്കൂര് മാത്രമാണ് അമ്മയ്ക്കും മക്കള്‍ക്കും ഉറങ്ങാന് ഇടവേള കിട്ടുക. ഇതിനിടെയാണ് കുട്ടികളുടെ പഠനം. പത്തു രൂപയില് തുടങ്ങിയ കച്ചവടം ലക്ഷങ്ങളുടെ കണക്കുപുസ്തകങ്ങളിലേക്ക് വളര്‍ന്നപ്പോഴും മൂത്ത മകളെ കെട്ടിച്ചയയ്ക്കാന് വേണ്ട പണം റോസ്യേച്ചിക്ക് കണ്ടെത്തുകയെന്നത് ഒരു കാണാക്കിനാവായിരുന്നു. ഇതിനിടെ മൂത്തമകള് നഴ്‌സിങ് പഠനം പൂര്‍ത്തിയാക്കി വിദേശത്ത് മിലിട്ടറി നഴ്‌സായി ജോലിക്കു പോകുംവരെ റോസി തന്റെ പലഹാരക്കച്ചവടം തുടര്‍ന്നു. ഇളയ രണ്ടാണ്‍മക്കള്‍ക്കും ജോലി ലഭിച്ചതോടെ റോസ്യേച്ചിക്ക് വീട്ടില് സഹായത്തിന് ആളില്ലാതായതോടെ പലഹാരക്കച്ചവടം അവസാനിപ്പിക്കാന് തീരുമാനിക്കുകയായിരുന്നു. എങ്കിലും ചെറിയ ഓര്‍ഡറുകള് വന്നാല് റോസ്യേച്ചി അതിനെ വെറുതെവിടാന് ഒരുക്കമല്ലത്രെ.


The first government-approved center for demolition and hand\nകാലാവധി കഴിഞ്ഞ വാഹനങ്ങൾ പുനരുപയോഗിക്കാൻ ഡൽഹിയിൽ അനുമതി\nകാലാവധി അവസാനിച്ച വാഹനങ്ങള് പൊളിച്ച് പുനരുപയോഗത്തിനായി കൈമാറാനുളള ആദ്യ സര്‍ക്കാര് അംഗീകൃതകേന്ദ്രം ഡല്‍ഹിയിലെ നോഡയില് തുടങ്ങി.മാരുതിയും ടൊയോട്ടയും ചേര്‍ന്നുളള സംയുക്തസംരഭം കേന്ദ്ര ഗതാഗതമന്ത്രി നിതിന് ഗഡ്കരിയാണ് ഉദ്ഘാടനം ചെയ്തത്. ആവശ്യാനുസരണം മറ്റു സംസ്ഥാനങ്ങളിലേക്കും പൊളിക്കല് യൂണിറ്റുകള് തുടങ്ങും.\nമാരുതി സുസൂക്കി ടൊയോസു ഇന്ത്യ (എം.എസ്.ടി.ഐ ) എന്ന കമ്ബനിയാണ് 44 കോടി രൂപ ചെലവില് 11,000 ചതുരശ്രമിറ്ററിലായി ഈ യൂണിറ്റ് സ്ഥാപിച്ചത്. ഇവിടെ പ്രതിമാസം രണ്ടായിരം വാഹനങ്ങള് പൊളിക്കാന് സാധിക്കും. ഒരു കാര് പൊളിച്ചടുക്കാന് വെറും 200 മിനിറ്റ് മതി. പൊളിച്ച വാഹനത്തിന്റെ 95 ശതമാനവും പുനരുപയോഗത്തിനായി അംഗീകൃത സ്ഥാപനങ്ങള്‍ക്ക് കൈമാറും, വാഹനത്തിന്റെ ഓയില് പോലും പാഴാക്കാതെ വീണ്ടും പ്രയോജനപ്പെടുത്താം.\nഅന്താരാഷ്ട്ര നിലവാരമുളള ജപ്പാന് സാങ്കേതികവിദ്യയാണ് ഉപയോഗിക്കുന്നതെങ്കിലും ഉപകരണങ്ങള് പൂര്‍ണമായും ഇന്ത്യയില് നിര്‍മ്മിച്ചതാണ്. വണ്ടിയിലെ ഓയില് ,എയര്‍ബാഗ്, ബാറ്ററി, എ.സിയിലെ ഗ്യാസ് എന്നിവ പുറന്തളളില്ല. തികച്ചും പരിസ്ഥിതി സൗഹാര്‍ദപരമായാണ് വാഹനം പൊളിക്കുന്നത്. പൊളിച്ച വാഹനത്തിന്റെ ഭാഗങ്ങള് അംഗീകൃതസ്ഥാപനങ്ങള്‍ക്കു മാത്രമേ റീസൈക്കിള് ചെയ്യാന് കൈമാറൂ.\nവ്യക്തികളില് നിന്നും ഡീലര്‍ഷിപ്പുകളില് നിന്നും പഴയവാഹനങ്ങള് ശേഖരിക്കും. വാഹന ഉടമയ്ക്ക് നേരിട്ട് ബാങ്ക്‌അക്കൗണ്ടിലൂടെ പണം കൈമാറും കൂടാതെ വാഹനം പൊളിച്ചതിന്റെ സര്‍ട്ടിഫിക്കറ്റും നല്‍കും. ഇതിനായി msti.co.in എന്ന വെബ്‌സൈറ്റും 18004193530 എന്ന കോള് സെന്റര് നമ്പറും ആരംഭിച്ചു.\nസര്‍ക്കാരിന്റെ വാഹനവില്‍പ്പനയില് 12 ശതമാനം വളര്‍ച്ചയുണ്ടാകും. രണ്ടുലക്ഷം പുതിയ തൊഴിലവസരങ്ങള് സൃഷ്ടിക്കപ്പെടും. കൂടാതെ സര്‍ക്കാരിന്റെ ഈ മേഖലയില്‍നിന്നുളള ജിഎസ്ടി വരുമാനം 30,000 കോടിയില് നിന്ന് 40,000 കോടിയായി മാറും. വാണിജ്യവാഹനങ്ങള്‍ക്ക് 15 വര്‍ഷവും സ്വകാര്യവാഹനങ്ങള്‍ക്ക് 20 വര്‍ഷവുമാണ് കാലാവധി. തുടര്‍ന്ന് ഫിറ്റ്‌നസ് പരിശോധയിലും പരാജയപ്പെടുന്നവയാണ് പൊളിക്കേണ്ടത്.


'16കാരി പീഡിപ്പിക്കപ്പെട്ട അതേ പള്ളിയുടെ കോണ്‍വെന്റില് ഞാനും ആക്രമണത്തിന് ഇരയായിട്ടുണ്ട്': കന്യാസ്ത്രീയില് നിന്നും നേരിട്ട ക്രൂരപീഡനങ്ങള് വെളിപ്പെടുത്തി യുവതി\n’16കാരി പീഡിപ്പിക്കപ്പെട്ട അതേ പള്ളിയുടെ കോണ്‍വെന്റില് ഞാനും ആക്രമണത്തിന് ഇരയായിട്ടുണ്ട്’: കന്യാസ്ത്രീയില് നിന്നും നേരിട്ട ക്രൂരപീഡനങ്ങള് വെളിപ്പെടുത്തി യുവതി\nWednesday 1st March 2017 8:35pm\nകൊട്ടിയൂര്; ഞെട്ടിക്കുന്ന വെളിപ്പെടുത്തലുമായി കൊട്ടിയൂര് പള്ളിയോട് ചേര്‍ന്നുള്ള മഠത്തില് കന്യാസ്ത്രീയാകാന് പഠിച്ചിരുന്ന പെണ്‍കുട്ടി. പ്ലസ് വണ്‍കാരിയെ വൈദികന് പീഡിപ്പിച്ച സംഭവത്തിന് പിന്നാലെയാണ് പള്ളിയുടെ മഠത്തില് അനുഭവിക്കേണ്ടി വന്ന ക്രൂരതകളെ കുറിച്ച് യുവതി വെളിപ്പെടുത്തല് നടത്തിയത്.\nവൈദികന്റെ പീഡനം പുറത്തു വന്ന സാഹചര്യത്തില് മഠത്തില് കന്യാസ്ത്രീകളില് നിന്നും അനുഭവിക്കേണ്ടി വന്ന ക്രൂരതകളെ കുറിച്ച് തുറന്ന് പറയണം എന്നു പറഞ്ഞാണ് എലിസബത്ത് വട്ടക്കുന്നേല് എന്ന യുവതിയുടെ ഫെയ്‌സ്ബുക്ക് പോസ്റ്റ് ആരംഭിക്കുന്നത്.\nAlso Read വര്‍ണ്ണങ്ങള്‍ക്ക് ജീവന് വയ്ക്കുമ്പോള്; പുള്ളീസ് ജംഗ്ഷന്റെ മ്യൂസിക്കല് വീഡിയോ തരംഗമാകുന്നു\n1999ലാണ് തനിക്കും സഹപാഠികള്‍ക്കും ലൂസിയെന്ന കന്യാസ്ത്രീയില് നിന്ന് ക്രൂരമായ പീഡനം നേരിടേണ്ടി വന്നത്. മുപ്പത് പേരടങ്ങുന്ന വിദ്യാര്‍ത്ഥി സംഘത്തോട് കടുത്ത പീഡനങ്ങളാണ് സിസ്റ്റര് ചെയ്തിരുന്നത്. കുട്ടികളോട് തങ്ങളുടെ പാപങ്ങള് എഴുതി നല്‍കാന് സിസ്റ്റര് ആവശ്യപ്പെടും. തുടര്‍ന്ന് പാവാട പൊക്കി അടിവസ്ത്രം കാണുംവിധം പിടിച്ച് എണ്ണ തേച്ച് മിനുക്കിയ ചൂരല് കൊണ്ട് അടിക്കും. കുട്ടികള് എത്ര അലറിക്കരഞ്ഞാലും മഠം നില്‍ക്കുന്ന സ്ഥലത്തിന്റെ പ്രത്യേകത കൊണ്ട് കരച്ചില് പുറത്തേക്ക് വരില്ല. എലിസബത്ത് പറയുന്നു.\nകൂട്ടത്തില് പഴം പറിച്ചു തിന്നുവെന്ന ‘ഏറ്റവും കടുത്ത പാപം’ ചെയ്ത ജിനി എന്ന പെണ്‍കുട്ടിയെ അകത്തെ മുറിയില് കൊണ്ടു പോയി മര്‍ദ്ദിച്ചു. രാത്രി കരഞ്ഞ് തളര്‍ന്ന് പുറത്തേക്ക് വന്ന ജിനിയുടെ ശരീരത്തില് വസ്ത്രങ്ങള് ഉണ്ടായിരുന്നില്ല. ശരീരം മുഴുവന് അടിയേറ്റ് മുറിഞ്ഞ പാടുകളായിരുന്നു. അന്ന് രാത്രി മഠം വിട്ടു പേകാന് ശ്രമിച്ച ജിനിയെ കന്യാസ്ത്രീമാര് പിടിച്ച് വീണ്ടും ക്രൂരമായി മര്‍ദ്ദിച്ചുവെന്നും എലിസബത്ത് വെളിപ്പെടുത്തുന്നു.\nകൊട്ടിയൂര് നീണ്ടുനോക്കിപള്ളിയിലെ വികാരിയായിരുന്ന ഫാദര് റോബിന്റ്റെ പ്രശ്‌നങ്ങള് അറിഞ്ഞപ്പോള് ..എനിക്ക് ഇക്കാര്യങ്ങള് എന്റ്റെ സുഹൃത്തുക്കളെ അറിയിക്കണം എന്ന് തോന്നി. അതുകൊണ്ട് എഴുതുന്നു അല്ലാതെ ഇതിന്റെ പേരില് എനിക്ക് മറ്റൊരു പരാതിയും ഇല്ല. വിമര്‍ശനങ്ങള് ഉന്നയിച്ചുകൊണ്ട് വരുന്ന കമന്റുകള് ഞാന് ഉള്‍ക്കൊള്ളാന് തയാറാണ്.\nഅതേപള്ളിയുടെ കോണ്‍വെണ്റ്റില് ആണ് 1999 ല് ഈ സംഭവം നടന്നത്..\nഇതെന്റ്റെ മറക്കാനാവാത്ത ഒരു നൊമ്പരാനുഭവമാണ്.ആരോടും ഇന്ന് വരെ പറയാത്ത ,എന്നാല് ഞാന് അനുഭവിച്ച ആ സത്യങ്ങള് സുഹൃത്തുക്കള് എങ്കിലും അറിയണം എന്ന് തോന്നി.\nസ്‌കൂളില് പോകാന് ഒരുപാട് ദൂരം നടക്കണമായിരുന്നു .അഞ്ചാം ക്‌ളാസില് പഠിക്കുമ്പോള് .കാല് കല്ലില് തട്ടി മുറിഞ്ഞ് അതൊരു വൃണമായി മാറിയതോടെ നടക്കാന് വളരെ പ്രയാസമായി.കത്തോലിക്കാ സഭയുടെ പാരമ്പര്യത്തില് ജനിച്ചു വളര്‍ന്നതുകൊണ്ട് വികാരിയച്ഛന്റ്റെ സഹായത്തോടെ ഒരു മഠത്തില് നിന്ന് പഠിക്കുവാന് ഇടയായി.അവിടെ ചേരുന്നത് വരെ കന്യാസ്ത്രീ ആവാന് വലിയ താല്പര്യവും ആയിരുന്നു. അങ്ങനെ കൊട്ടിയൂര് എന്ന സ്ഥലത്തു ഉള്ള ഒരു മഠത്തില് ചേര്‍ത്തു.\nഅവിടെ എല്ലാവര്‍ക്കും എന്നെ വലിയ കാര്യമായിരുന്നു.ഞങ്ങള് മുപ്പതു പെണ്‍കുട്ടികള്. രാവിലെ അഞ്ചു മണിക്ക് എഴുന്നേല്‍ക്കണം മുറ്റം അടിക്കണം.ചെടികള് നനയ്ക്കണം.പാചകം ചെയ്യാന് കൂടണം.വലിയ പശുക്കള് ഉണ്ട്. അവരെ കുളിപ്പിക്കാന് കൂടണം.തൊഴുത്ത് വൃത്തിയാക്കണം.അവിടത്തെ പള്ളിയിലെ അച്ഛന് ഭക്ഷണം കൊണ്ട് പോയി കൊടുക്കണം.അങ്ങനെ അങ്ങനെ ഒരുപാട് പണികളും ഉണ്ടായിരുന്നു.\nഭക്ഷണം വയറ് നെറച്ചൊന്നും കിട്ടിയിരുന്നില്ല .കൊച്ചു മക്കളല്ലേ കൂടെയുള്ള രണ്ട് കുട്ടികള് അച്ഛന് ഭക്ഷണം കൊടുത്തു വരുന്ന വഴി ഒരു വാഴക്കുല പഴുത്ത് നില്‍ക്കുന്നു. വിശന്ന അവര് പഴം ഇരിഞ്ഞു കഴിച്ചു. ജിനിയെന്നായിരുന്നു ആ കുട്ടിയുടെ പേര് എങ്ങനെ യോ ഇത് മഠത്തില് അറിഞ്ഞു. ഞങ്ങളെയെല്ലാവരേയും ഒരു മുറിയില് വിളിപ്പിച്ചു.\nസിസ്റ്റര്. ലൂസി ഞാന് ആദ്യം ആയി കണ്ടു അവരെ. മഠത്തില് അകത്തായകൊണ്ട് കന്യാസ്ത്രീകള് അണിയുന്ന യൂണിഫോമില് അല്ല. ഒരു നൈറ്റിയായിരുന്നു വേഷം.ഷാമ്പൂതേച്ച് പറപ്പിച്ച് അധികം നീളം ഇല്ലാത്ത മുടി.ഇരുനിറം.മെലിഞ്ഞ ശരീര പ്രകൃതി.\nഞങ്ങളോട് ഇന്ന് ചെയ്ത പാപത്തിന്റ്റെ കണക്കു എഴുതാന് ആവശ്യപ്പെട്ടു.സത്യം എഴുതിയില്ലെങ്കില് കള്ളത്തരം അളക്കുന്നതിനുള്ള മെഷീന് ഉണ്ടെന്നു പറഞ്ഞു പേടിപ്പിച്ചു. അന്നത്തെ കുഞ്ഞ് പാപങ്ങള് എല്ലാവരും എഴുതി.ഓരോരുത്തരെ അവരവരുടെ പാപങ്ങള്‍ക്കനുസരിച്ച് മുട്ടറ്റം വരുന്ന പാവാട അടിവസ്ത്രം കാണത്തക്കവിധം അരയോളം പൊക്കിപ്പിടിച്ച് എണ്ണതേച്ച് മിനുക്കിയ ചൂരല് ഉപയോഗിച്ച് അടിക്കാന്‍തുടങ്ങി .എല്ലാവരും അലറികരയും ശബ്ദം പുറത്തു കേള്‍ക്കില്ല.മഠത്തിലെ അകത്തെ മുറിയില് നിന്നും ഒരു ശബ്ദവും പുറത്ത് കേള്‍ക്കില്ല.മാത്രമല്ല ആ ചുറ്റുവട്ടത്ത് തൊട്ട് അടുത്ത് ഒരു വീടു പോലും അന്ന് ഇല്ല. ഒടുവില് ഏറ്റവും വലിയ പാപം ചെയ്തത് ആരാണെന്ന് കണ്ടു പിടിച്ചു പഴംപറിച്ചുതിന്ന ആളാണ് ജിനി.\nജിനിയെ അവര് മറ്റൊരു മുറിയില് കൂട്ടി കൊണ്ടു പോകുന്നത് കണ്ടു. എല്ലാവരും അടികൊണ്ടവേദനയില് പേടിച്ച് വിറച്ച് ഇരിക്കുന്നു.\nകുറച്ച് കഴിഞ്ഞപ്പോള് കരഞ്ഞ് തളര്‍ന്നു ജിനി പുറത്തു വന്നു . രാത്രി യായപ്പോള് ജിനി ഉടുപ്പിട്ടിട്ടില്ല.അടി യുടെ ചോരപ്പാടുകള് കൊണ്ട് പൊട്ടിയ ശരീരത്തില് വസ്ത്രം തൊടുമ്പോള് നീറിയിരുന്നു. വിശന്നപ്പോള് അറിയാതെ ഒരു പഴമേ ഇരിഞ്ഞു തിന്നുള്ളൂ എന്ന് പറഞ്ഞു അവള് കരയുന്നത് ഇന്നലെയെന്നതു പോലെ മനസ്സില് തെളിയുന്നു.\nDon’t Miss: കുടിയേറ്റക്കാരുടെ ശരീരത്തെ സഹോദരങ്ങളുടെ ശരീരമായി കാണാത്തതുകൊണ്ടാണ് ആക്രമിക്കാനും കൊല്ലാനും തോന്നുന്നത് ; ട്രംപിനെതിരെ ആഞ്ഞടിച്ച് സിക്ക് വംശജയുടെ പ്രസംഗം\nഅന്ന് രാത്രി ഉറങ്ങാന് കഴിഞ്ഞില്ല. വീട്ടില് അമ്മ പപ്പ അതായിരുന്നു ചിന്ത. വീട്ടില് പോണം.പേടിയാവുന്നു മാതാവേ കരഞ്ഞ് പ്രാര്‍ത്ഥിച്ചു.\nരാത്രി ഏകദേശം ഇരുട്ടിയപ്പോള് ആരോ കതകുതുറന്നു പോകുന്ന ശബ്ദം കേട്ടു.പെട്ടെന്ന് ആരോക്കെയോ ചേര്‍ന്ന് ഒരു കുട്ടിയെ ബലമായി പിടിച്ച് കൊണ്ട് വന്നു അത് മറ്റാരുമല്ല ജിനി.അവള് രാത്രി ആരും അറിയാതെ പോകാന് നോക്കിയതാ.പക്ഷേ പിടിച്ചു.\nഈ ലൂസി എന്ന സിസ്റ്റര് ആണ് ക്രൂരമായി ഉപദ്രവിച്ചിരുന്നത്.അവരുടെ ഈ ക്രൂരത ഒരു ഹരംപോലെ അവര് ആവര്‍ത്തിച്ചു. പഠനത്തില് പിന്നോക്കമായാല്,അഞ്ച് മിനിറ്റ് വൈകി രാവിലെ എഴുന്നേറ്റാല് കഠിനശിക്ഷകള് നല്കി.അവിടത്തെ ഏറ്റവും സീനിയറും മെയിന് ഭരണാധികാരിയുമൊക്കെ അവര് ത്തന്നെ യായിരുന്നു. പുറമേക്കാരുടെയിടയില് അവര്‍ക്കു നല്ല സ്ഥാനമാണുള്ളത്. പേടിപ്പിച്ചു നിര്‍ത്തിയത് കൊണ്ടു കുട്ടികള്‍ക്ക് മാതാപിതാക്കളോട് പറയാന് പേടിയായിരുന്നു.\nഒടുവില് എന്റെ ദിവസവും വന്നെത്തി. എന്റ്റെ പപ്പ എനിക്കു തന്ന പത്ത് രൂപ ബാഗിലുണ്ടായിരുന്നു.പൈസ കൈയില് ഉണ്ടെങ്കില് അത് ബാഗില് സൂക്ഷിക്കാതെ അവരെ ഏല്പിക്കണം എന്നായിരുന്നു നിയമം .സ്‌കൂളില് പോകുമ്പോള് വയറുനിറയെ പഴംപൊരിമേടിച്ച് തിന്നോളാന് പറഞ്ഞത് കൊണ്ട് ആ കാശ് ഞാന് കൊടുത്തില്ല.ഇടയ്ക്കിടെ ബാഗ് പരിശോധന ഉണ്ട് അങ്ങനെ യാണ് അത് പിടിച്ചത്.\nഎന്നെ യും പതിവ് പോലെ അവര് അകത്തുള്ള ഇരുട്ടുമുറിയില് കൊണ്ടു പോയി.എന്നോട് മുട്ടുകുത്തിനില്ക്കാന് പറഞ്ഞു. പേടിച്ചരണ്ട ഞാന് ആ വലിയ ചൂരലില് ഒന്ന് നോക്കി യപ്പോള് തന്നെ കരഞ്ഞ് പോയി പേടിച്ചിച്ചിട്ട് ശബ്ദം പുറത്തേക്ക് വന്നില്ല. മുടിയെല്ലാം പടര്‍ത്തി യക്ഷി യെപ്പോലെ അവര് അലറി എന്റ്റെ ബ്‌ളൗസും പാവാടയും ഊരിപ്പിച്ചു.അടിവസ്ത്രം മാത്രം ആയി വേഷം കൈകള് കെട്ടി വെയ്ക്കാന് പറഞ്ഞു. .ചൂരലില് എണ്ണതേച്ച് അടി തുടങ്ങി ദേഹമൊന്നാകെ വേദനകൊണ്ട് പുളഞ്ഞു.കരഞ്ഞില്ല ഞാന് സഹിച്ചു.കരയെടീ എന്ന് പറഞ്ഞവര് ചോര തെറിക്കുന്നതുവരെ അടിച്ചു.എഴുന്നേല്‍പിച്ച് നിര്‍ത്തി തുടപൊട്ടിചോരയൊലിക്കുംവരെ അടിച്ചവര് രസിച്ചു.കരഞ്ഞില്ല ഞാന് . ഒടുവില് നടക്കാന് വയ്യാത്ത എന്നെതാങ്ങിയെടുക്കാന് രണ്ടു ചേച്ചിമാര് വന്നു.\nകരഞ്ഞ് തളര്‍ന്ന എനിക്കു എന്റെ പപ്പയെ ഒന്നു കാണണം മാതാവേ എന്ന് നിലവിളിച്ചു പ്രാര്‍ഥിച്ചു ഇതെഴുതുമ്പോള് ഇപ്പോഴും എന്റ്റെ കണ്ണ് നിറയുന്നു.എനിക്കു വല്ലാതെ പനി പിടിച്ചു. ഒടുവില് സ്‌കൂളിലെ സാറിന്റ്റെ നിര്‍ദ്ദേശം അനുസരിച്ച് പപ്പയെ വിളിപ്പിച്ചു.അടി കിട്ടിയ കാര്യം ഞാന് പറഞ്ഞില്ല.പകരം ഞാന് പറഞ്ഞു എനിക്കു വീട്ടില് വരണം.എനിക്കു ഇവിടെ പഠിക്കണ്ട.എന്റ്റെ കരച്ചില് കണ്ട് പപ്പ എന്നെ വീട്ടില് കൊണ്ട് പോയി .അമ്മയായിരുന്നു.അന്നെന്നെ കുളിപ്പിച്ചത് എന്റ്റെ ദേഹത്ത് അടിപ്പാടുകള് കണ്ടു എന്റ്റെ പപ്പയെ വിളിച്ചു അവരെന്നെക്കൊണ്ട് സത്യം പറയിപ്പിച്ചു.\nപപ്പ ഡ്രസ് മാറി പോകുന്നത് കണ്ടു.പിന്നെ ലൂസി സിസ്റ്റര് ജോലി ചെയ്യുന്ന പ്രസില് എത്തി.\nപിന്നെ അവളെ തല്ലാന് ചെന്ന പപ്പയെ ആരൊക്കെയോ തടഞ്ഞു. അങ്ങനെ നിരാശനായി തിരിച്ചു മടങ്ങി.\nഅവളെ ശരിയാക്കണം എന്ന ചിന്ത എന്റ്റെ പപ്പയില് വര്‍ദ്ധിച്ചുവന്നു.ഒരിക്കല് അതിന് വേണ്ടി സിസ്റ്റര് ലൂസിയെ തേടിയിറങ്ങി. എന്നാല് അവള് സുവിശേഷം അറിയിക്കാന് മറ്റേതോ ദൂരസ്ഥലത്തേയ്ക്ക് പോയിയെന്നറിയാന് കഴിഞ്ഞു.\nഇന്ന് പ്രതി കാരം ചെയ്യാന് എനിക്കു പപ്പയുടെ സഹായം ആവശ്യം ഇല്ല. എന്നെങ്കിലും അവരെ കണ്ടുമുട്ടും എന്ന് മനസ്സ് പറയുന്നു . കണ്ടുമുട്ടുമ്പോള് എന്തായിരിക്കും അവസ്ഥ എന്നെനിക്കറിയില്ല .ചിലപ്പോള് ഒരു പ്രതികരണം എന്റ്റെ ഭാഗത്ത് നിന്ന് ഉണ്ടാവില്ല. ചിലപ്പോള് മറിച്ചും ആകാം കാരണം പതറാത്ത മനോധൈര്യവും മരണത്തെ പോലും ഭയക്കാത്ത ഉറച്ച മനസും ആണ് ഇന്നനിക്കുള്ളത്. അന്ന് മുതല് കന്യാസ്ത്രീയാവണം എന്ന മോഹം എങ്ങോ പോയി മറഞ്ഞു. (NB ഫോട്ടോ ഇട്ടത് ഞാന് എഴുതിയത് സത്യമാണ് .അനുഭിച്ച വ്യക്തി ഈ ഫോട്ടോയില് കാണുന്ന ഞാന് തന്നെയാണ് എന്ന് ഒന്നുകൂടി വായിക്കുന്നവര്‍ക്ക് ഉറപ്പ് വരാന് )


ആൻഡ്രോഡ് ഫോണുകളെ വെല്ലാൻ മറ്റൊരു പുത്തൻ ഓപ്പറേറ്റിങ് സിസ്റ്റം - SEEK4S.COM\nആൻഡ്രോയിഡ് ഓപ്പറേറ്റിങ് സിസ്റ്റത്തിന് കോമ്പറ്റിഷനായി പുതുതായി ഹുവാവെ പുറത്തിറക്കുന്ന ഹാർമോണി എന്ന ഓപ്പറേറ്റിങ് സിസ്റ്റത്തിനെക്കുറിച്ചു നമുക്ക് പരിചയപ്പെടാം. ആൻഡ്രോയ്‌ഡിന് ഒരു പ്രധാന എതിരാളി തന്നെ ആകാൻ പോകുന്നു എന്നാണ് ഹുവാവെ ഇപ്പോൾ അറിയിച്ചിരിക്കുന്നത്. ഹുവാവെ തന്നെ ഇപ്പോൾ ഒഫീഷ്യലായി അറിയിച്ചിരിക്കുകയാണ്. കുറച്ചു മുന്നേ നമ്മൾ കേട്ടിരുന്നത് സ്മാർട്ട് ഗാഡ്‌ജെറ്റുകളിലേക്കും മാത്രമായി ഇത് കൊണ്ട് വരും എന്നാണ്.\nപകരം ഗൂഗിലേക്ക് മാത്രം കണക്ട് ചെയ്‌തു നല്ല രീതിയിൽ മുന്നോട്ട് പോകണം എന്നായിരുന്നു അവർ തീരുമാനിച്ചിരുന്നതും അവർ ഒഫീഷ്യലി പറഞ്ഞിരുന്നതും. പക്ഷെ അമേരിക്ക ബാൻ ചെയ്‌തു ഇത്രയുംകാലമതു ഒരു താൽകാലിക ലൈസെൻസിൽ മുന്നോട്ട് പോയ്‌ക്കൊണ്ടിരിക്കുകയായിരുന്നു. കഴിഞ്ഞ കുറച്ചു സമയങ്ങളിൽ ആ ഒരു താൽകാലിക ജനറൽ ലൈസൻസും പുതുക്കിയില്ല. അതുകൊണ്ടു തന്നെ പൂർണ്ണമായും ഹുവാവെക്കു ഗൂഗിളുമായുള്ള ആക്സസ് നഷ്ടപ്പെടുകയാണ് ഉണ്ടായത്.\nഅതോടി കൂടി ഹുവാവെക്ക് ഇനി ഒരു കാരണത്താലും ഗൂഗിളിന്റെ ഒരു പ്രൊഡക്ടുകളും ഉപയോഗിക്കാൻ സാധിക്കാതെ വരുകയും ചെയ്‌തു. അത്തരത്തിൽ ഹുവാവെ കമ്പനിക്ക് സ്വന്തമായി ഒരു ഓപ്പറേറ്റിങ് സിസ്റ്റം ആവശ്യമായി വരുകയും ചെയ്‌തു. അപ്പോൾ ആ ഒരു അവസരത്തിൽ ആണ് സ്മാർട്ഗാഡ്‌ജെറ്റുകളിൽ മാത്രമായി ഓപ്പറേറ്റിങ് സിസ്റ്റം കൊണ്ട് വരുന്നുള്ളു എന്നുള്ള തീരുമാനം മാറ്റിയത്.\nഈ അടുത്തായി കഴിഞ്ഞ ചൈനയിൽ വെച്ചുള്ള ആന്വൽ ഹുവാവെ ഡെവലപ്പർ കോൺഫറൻസിലാണ് അവർ ഈ ഒരു ടെക്നോളജിയെക്കുറിച്ചു അവതരിപ്പിക്കുകയുണ്ടായത്. അവരുടെ 2020 ൽ നടന്ന ഇവെന്റിലാണ് അവർ ഒഫീഷ്യലായി അവതരിപ്പിചിരിക്കുകയാണ് ഹാർമോണി ഓ എസ് 2.0. 2021 ടു കൂടി ഈ പ്ലാറ്റ്പൂഫോം പൂർത്തീകരിക്കുകയും ശേഷം എല്ലാ ഫോണുകളിലും ഈ ഓപ്പറേറ്റിങ് സിസ്റ്റം ലഭ്യമാകുകയും ചെയ്യും.\nTaggedharmonyhuaweilatest osoperating systemos\nമാരുതി 800 ഡോൾഫിൻ തിരിച്ചു വരുന്നു\nവീട്ടിലെ പഴയ ക്യാൻ ഉപയോഗിച്ച് ഒരു കിടുക്കാൻ സബ്‌വൂഫർ ഉണ്ടാക്കാം.\nവളരെ കുറഞ്ഞ ചിലവിൽ കാറിൽ റിവേഴ്‌സ് ക്യാമറ സെറ്റ് ചെയ്യാം


ജാക്യുലിൻ ഫെർണാണ്ടസ് നായികയാകുന്ന ആദ്യ ശ്രീലങ്കൻ ചിത്രം\nബോളിവുഡ് താരവും ശ്രീലങ്കൻ വംശജയുമായ ജാക്യുലിൻ ഫെർണാണ്ടസ് നായികയാകുന്ന ശ്രീലങ്കൻ ചിത്രമാണ് അക്കോർഡിങ് റ്റു മാത്യു\nബോളിവുഡ് താരവും ശ്രീലങ്കൻ വംശജയുമായ ജാക്യുലിൻ ഫെർണാണ്ടസ് നായികയാകുന്ന ശ്രീലങ്കൻ ചിത്രമാണ് അക്കോർഡിങ് റ്റു മാത്യു. റൊമാന്റിക്ക് ക്രൈം ത്രില്ലർ ചിത്രം ആണിത്. ഒരു പള്ളിയിലച്ചനും കാമുകിയും തമ്മിലുള്ള പ്രണയവും അയാൾ ചെയ്തു കൂട്ടിയ കൊലപാതകങ്ങളും ആണ് ചിത്രം പറയുന്നത്. 1979 ൽ ശ്രീലങ്കയിൽ നടന്ന യഥാർത്ഥ സംഭവത്തെ അടിസ്ഥാനമാക്കി ആണ് ചിത്രം ഒരുങ്ങുന്നത്.\nജാക്യുലിന് പുറമെ ചിത്രത്തിൽ ഹോളിവുഡ് നടൻ അൽസ്റ്റോൺ കോച്ച് സിനിമയിൽ പ്രധാനവേഷത്തിൽ എത്തുന്നു. ചിത്രത്തിന്റെ ദൂരൂഹമായ ട്രൈലെർ പുറത്തിറങ്ങിയിരുന്നു. ചന്ദ്രൻ രത്‌നം ആണ് ചിത്രം സംവിധാനം ചെയ്യുന്നത്. 2017 ൽ പുറത്തിറങ്ങാൻ ഇരുന്ന ചിത്രം പിന്നീട് 2018 ലേക്ക് മാറ്റി വയ്ക്കുകയായിരുന്നു. ജാക്യുലിൻ നായികയാകുന്ന ആദ്യ ശ്രീലങ്കൻ ചിത്രവുമാണിത്.


മത്സ്യബന്ധനത്തൊഴിലാളി - വിക്കിപീഡിയ\n(മുക്കുവൻ എന്ന താളിൽ നിന്നും തിരിച്ചുവിട്ടതു പ്രകാരം)\nമത്സ്യബന്ധനത്തൊഴിലാളി പിടിച്ച മീനുമായി. സെയ്ഷെൽസ്\nഒരു ജലസഞ്ചയത്തിൽ നിന്ന് മീനുകളെയോ മറ്റ് ജലജീവികളെയോ പിടിക്കുകയോ കക്ക ശേഖരിക്കുകയോ ചെയ്യുന്ന വ്യക്തിയെയാണ് മീൻപിടുത്തക്കാരൻ എന്ന് വിളിക്കുന്നത്. ഇത് സ്ത്രീയാണെങ്കിൽ മീൻപിടുത്തക്കാരി എന്നു വിളിക്കാം. മത്സ്യബന്ധനത്തൊഴിലാളി എന്ന പദവും ഉപയോഗിക്കാറുണ്ട്.\n3 വിനോദത്തിനായി മീൻ പിടിക്കുന്നവർ\n5 വിവിധതരം മീൻ പിടുത്തകാർ\nഈജിപ്തുകാർ മത്സ്യം കീറി ഉപ്പിലിടുന്നു.\nകേരളത്തിൽ നിന്നുള്ള മത്സ്യത്തൊഴിലാളി\nഎഫ്.എ.ഒ.യുടെ കണക്കനുസരിച്ച് 3.8 കോടി മത്സ്യത്തൊഴിലാളികളോ മത്സ്യക്കൃഷിക്കാരോ ആണ് 2002-ൽ ഉണ്ടായിരുന്നത്. 1970-ലെ സംഖ്യയുടെ മുന്നിരട്ടിയാണിത്. ഇതിൽ 74% പേർ മീൻ പിടുത്തത്തിലും 26% പേർ മത്സ്യക്കൃഷിയിലുമാണ് ഏർപ്പെട്ടിരുന്നത്.\nവിനോദത്തിനായി മീൻ പിടിക്കുന്നവർ[തിരുത്തുക]\nആഹ്ലാദത്തിനോ മത്സരത്തിനോ മത്സ്യബന്ധനം നടത്താറുണ്ട്. ചൂണ്ട ഉപയോഗിച്ചാണ് സാധാരണഗതിയിൽ വിനോദത്തിനായി മത്സ്യബന്ധനം നട‌ത്തുന്നത്.\nമത്സ്യബന്ധനനൗകയെ സഹായിക്കാനെത്തിയ ഹെലിക്കോപ്റ്റർ\nമത്സ്യബന്ധനം വളരെ അപകടം പിടിച്ച തൊഴിലാണ്. 1992-നും 1999-നും ഇടയിൽ അമേരിക്കയിലെ fishing vesselമത്സ്യബന്ധനനൗകകളിൽ ഒരുവർഷം ശരാശരി 78 ആൾക്കാർ മരണമടഞ്ഞിരുന്നു. അപകടത്തിനുള്ള പ്രധാന കാരണങ്ങൾ:\nഅടിയന്തരഘട്ട‌ങ്ങൾക്കായി വേണ്ടരീതിയിൽ തയ്യാറെടുക്കാതിരിക്കുക\nനൗകകൾ ശരിയായ രീതിയിൽ അറ്റകുറ്റപ്പണി നടത്തതിരിക്കുകയും സുരക്ഷാ ഉപകരണങ്ങളുടെ അപര്യാപ്തതയും\nസുരക്ഷാ പ്രശ്നങ്ങളെക്കുറിച്ചുള്ള അജ്ഞത\nസുരക്ഷ വർദ്ധിപ്പിക്കാനുള്ള പല ശ്രമങ്ങളും മത്സ്യബന്ധനത്തൊഴിലാളികളുടെ എതിർപ്പുമൂലം പരാജയപ്പെടാറുണ്ട്.\nവിവിധതരം മീൻ പിടുത്തകാർ[തിരുത്തുക]\nഅഴീക്കൽ നിന്നുള്ള കാഴ്ച്ച. വല നെയ്യുന്ന മത്സ്യത്തൊഴിലാളി\nഐസ്‌ലാന്റിൽ നിന്നുള്ള പരമ്പരാഗത മത്സ്യത്തൊഴിലാളി\nആലപ്പുഴയിലെ മീൻ പിടുത്തക്കാർ\n↑ Marine Fisheries and the Ancient Greek Economy by Ephraim Lytle, p.3&4\n↑ FAO: Fishing people. Retrieved7July 2008.\n↑ 11.0 11.1 FAO Profile for the USA\nവിക്കിമീഡിയ കോമൺസിലെ Fishermen എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=മത്സ്യബന്ധനത്തൊഴിലാളി&oldid=3225616" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:14,2ഒക്ടോബർ 2019.


ജില്ലയിൽ നിരീക്ഷണത്തിലുള്ളത് 14,794 പേർ : Deepika.com Nattu Visesham\nമലപ്പുറം: കോവിഡ് 19 വ്യാപനം തടയുന്നതിന്‍റെ ഭാഗമായി ജില്ലയിൽ ഇന്നലെ മുതൽ 858 പേർക്കുകൂടി പ്രത്യേക നിരീക്ഷണം ഏർപ്പെടുത്തിയതായി കളക്ടർ ജാഫർ മലിക് കോവിഡ് പ്രതിരോധ മുഖ്യസമിതി അവലോകന യോഗത്തിൽ അറിയിച്ചു. ഇതോടെ ജില്ലയിൽ നിരീക്ഷണത്തിലുള്ളവരുടെ എണ്ണം 14,794 ആയി. 100 പേരാണ് വിവിധ ആശുപത്രികളിൽ നിരീക്ഷണത്തിൽ കഴിയുന്നത്. കോവിഡ് പ്രത്യേക ചികിത്സാ കേന്ദ്രമായ മഞ്ചേരി ഗവണ്‍മെന്‍റ് മെഡിക്കൽ കോളജ് ആശുപത്രിയിൽ 94 പേരാണ് ഐസൊലേഷനിലുള്ളത്. തിരൂർ ജില്ലാ ആശുപത്രി, നിലന്പൂർ ജില്ലാ ആശുപത്രി, തിരൂരങ്ങാടി താലൂക്ക് ആശുപത്രി എന്നിവിടങ്ങളിൽ രണ്ടു പേർ വീതവും ഐസൊലേഷൻ വാർഡുകളിലുണ്ട്.\n14,673 പേർ വീടുകളിലും 21 പേർ കോവിഡ് കെയർ സെന്‍ററുകളിലും സ്വയം നിരീക്ഷണത്തിൽ കഴിയുന്നു.കോവിഡ് 19 ബാധിച്ച് ജില്ലയിൽ ചികിത്സയിൽ കഴിയുന്ന 12 പേരുടെയും ആരോഗ്യനില തൃപ്തികരമാണെന്ന് ജില്ലാ മെഡിക്കൽ ഓഫീസർ ഡോ. കെ.സക്കീന യോഗത്തെ അറിയിച്ചു. 23 പേർക്കു കൂടി ഇന്നലെ വിദഗ്ധ പരിശോധനകൾക്കു ശേഷം വൈറസ് ബാധയില്ലെന്ന് സ്ഥിരീകരിച്ചു. ഇതോടെ 624 പേർക്കാണ് ഇതുവരെ വൈറസ് ബാധയില്ലെന്നു സ്ഥിരീകരിച്ചത്.\nഅതേസമയം, നിരോധനാജ്ഞ ലംഘിച്ചതിന് ജില്ലയിൽ പോലീസ് 127 കേസുകൾ കൂടി ഇന്നലെ രജിസ്റ്റർ ചെയ്തു. വിവിധ സ്റ്റേഷനുകളിലായി 131 പേരെ ഇന്നലെ അറസ്റ്റു ചെയ്തതായി ജില്ലാ പോലീസ് മേധാവി യു. അബ്ദുൾ കരീം അറിയിച്ചു\nഗതാഗതം നിരോധിച്ചു Pathanamthitta


ടി പിയെ വിറ്റ് കാശാക്കിയത് തിരുവഞ്ചൂര് : വി എസ് – DN News\nHome/News/Kerala/ടി പിയെ വിറ്റ് കാശാക്കിയത് തിരുവഞ്ചൂര് : വി എസ്\nജീവന് ഭീഷണിയുള്ളതിനാല് സംരക്ഷണം നല്‍കണമെന്ന് മുഖ്യമന്ത്രി ഉമ്മന്‍ചാണ്ടിയെയും കേന്ദ്ര ആഭ്യന്തര സഹമന്ത്രി മുല്ലപള്ളി രാമചന്ദ്രനെയും നേരിട്ടുകണ്ട് ടി പി ചന്ദ്രശേഖരന് ആവശ്യപ്പെട്ടിരുന്നു. എന്നാല് സംരക്ഷണം നല്‍കിയില്ല. കശാപ്പിന് കൂട്ടുനിന്നവരാണ് ഇപ്പോള് ചന്ദ്രശേഖരന് വധത്തെക്കുറിച്ച് വ്യസനിക്കുന്നത്.\nടി പി വധക്കേസില് പാര്‍ട്ടി നടത്തിയത് രഹസ്യ അന്വേഷണമാണ്. അന്വേഷണം നടത്തിയത് ആരാണെന്ന് വെളിപ്പെടുത്താന് കഴിയില്ലെന്ന് മാധ്യമ പ്രവര്‍ത്തകരുടെ ചോദ്യത്തിന് മറുപടിയായി അദ്ദേഹം പറഞ്ഞു. കേസില് ശിക്ഷിക്കപ്പെട്ടവരെക്കുറിച്ചുള്ള ചോദ്യത്തിന് മറുപടി പറയാന് തനിക്ക് കഴിയില്ല. അതേക്കുറിച്ചൊക്കെ സര്‍ക്കാരിനോടാണ് ചോദിക്കേണ്ടത്.\nടി പി ചന്ദ്രശേഖരന് വധം സംബന്ധിച്ച കാര്യങ്ങളെല്ലാം താന് വ്യക്തമായി പറഞ്ഞുകഴിഞ്ഞു. ഇനിയും ആവര്‍ത്തിച്ച് ചോദ്യങ്ങള് ചോദിച്ച് യാഥാര്‍ത്ഥ്യം മറച്ചുവെക്കാന് ശ്രമിക്കേണ്ടെന്ന് അദ്ദേഹം മാധ്യമ പ്രവര്‍ത്തകരോട് പറഞ്ഞു. അവശ്യസാധനങ്ങളുടെ വിലക്കയറ്റം അടക്കമുള്ളവ തിരഞ്ഞെടുപ്പില് ചര്‍ച്ചയാവണമെന്ന് അദ്ദേഹം അഭിപ്രായപ്പെട്ടു.\nടി പി വധവുമായി ബന്ധപ്പെട്ട് മന്ത്രി തിരുവഞ്ചൂര് രാധാകൃഷ്ണനാണ് കഴിഞ്ഞ ദിവസം വി എസ്സിനെതിരെ ആരോപണം ഉന്നയിച്ചത്. ടി പി വധം അടക്കമുള്ള വിഷയങ്ങളില് വി എസ് നിലപാടുമാറ്റിയത് നിലവാരമില്ലാത്ത കാര്യമായിപ്പോയെന്ന് അദ്ദേഹം അഭിപ്രായപ്പെട്ടിരുന്നു. ടി പി ചന്ദ്രശേഖരനെ വി എസ് ഇറച്ചിവിലയ്ക്ക് വിറ്റുവെന്നും പരിഹസിച്ചിരുന്നു. അക്രമ രാഷ്ട്രീയത്തിനെതിരെ പെരിഞ്ഞനത്ത് കോണ്‍ഗ്രസ് സംഘടിപ്പിച്ച സമ്മേളനത്തില് ആയിരുന്നു തിരുവഞ്ചൂരിന്റെ വിമര്‍ശം


മാര്‍ച്ച് 26ന് ഇടുക്കിയില് ഹര്‍ത്താലിന് ആഹ്വാനം ചെയ്ത് യുഡിഎഫ് – Media Mangalam\nതൊടുപുഴ: ഈ മാസം 26ന് ഇടുക്കിയില് ഹര്‍ത്താലിന് ആഹ്വാനം ചെയ്യ്ത് യുഡിഎഫ്. ഭൂമിപതിവ് ചട്ടങ്ങള് ഭേദഗതി ചെയ്യണമെന്ന് ആവശ്യപ്പെട്ടാണ് ഹര്‍ത്താല്. 1964 ലെ ഭൂമിപതിവു ചട്ടപ്രകാരം അനുവദിച്ച പട്ടയത്തില് ഉള്‍പ്പെടുന്ന ഭൂമിയില് നിര്‍മ്മാണങ്ങള്‍ക്ക് അനുമതി നിഷേധിക്കുന്നതില് പ്രതിഷേധിച്ചാണ് യുഡിഎഫ് ജില്ലാ ഘടകം ഹര്‍ത്താലിന് ആഹ്വാനം ചെയ്തിരിക്കുന്നത്. നിലവില് ഇത്തരം പട്ടയത്തില് ഉള്‍പ്പെടുന്ന ഭൂമിയില് വീടും കൃഷി അനുബന്ധ നിര്‍മാണങ്ങളും മാത്രമേ അനുവദിക്കുയുള്ളു. നിയമലംഘനം ശ്രദ്ധയില് പെട്ടാല് പട്ടയം റദ്ദാക്കുന്നതിനു വരെ റവന്യു വകുപ്പിന് അധികാരമുണ്ട്. 1964 ലെ ഭൂമിപതിവു ചട്ടം അനുസരിച്ചു നല്‍കിയിട്ടുള്ള പട്ടയ ഭൂമിയില് ഏലം ഡ്രയര്, ഭക്ഷ്യ സംസ്‌കരണ കേന്ദ്രങ്ങള്, ടൂറിസം അനുബന്ധ വ്യവസായങ്ങള്, ഹോട്ടലുകള്, കട മുറികള് എന്നിവയെല്ലാം നിയമ വിരുദ്ധമാണ്. ചെറുകിട വ്യവസായങ്ങള്‍ക്കും അനുമതിയില്ല. വാടകയ്ക്കു കൊടുക്കുന്നതിനു വേണ്ടി നിര്‍മിച്ച വീടുകള് വരെ വാണിജ്യാവശ്യങ്ങളില് വരുന്നതിനാല് ഇതും നിയമവിരുദ്ധമാകും. നിലവില് വാണിജ്യ സ്ഥാപനങ്ങള് പ്രവര്‍ത്തിക്കുന്ന കെട്ടിടങ്ങള്‍ക്കും നിയമം ബാധകമാണ്. സ്ഥാപനങ്ങളുടെ ലൈസന്‍സ് പുതുക്കാനും ബാങ്ക് വായ്പകളുമായി ബന്ധപ്പെട്ട ഇടപാടുകള്‍ക്കും നിയമം തടസ്സമാകും. ഭൂമിപതിവ് ചട്ടങ്ങള് ഭേദഗതി ചെയ്യണമെന്ന സര്‍വകക്ഷി യോഗ തീരുമാനം നടപ്പാക്കാതെ, ജില്ലയില് നിര്‍മാണ നിരോധനം ബാധകമാക്കി സംസ്ഥാന സര്‍ക്കാര് ഇടുക്കിയിലെ ജനങ്ങളെ വഞ്ചിക്കുന്നതില് പ്രതിഷേധിച്ച് നടത്തുന്ന യുഡിഎഫ് ഹര്‍ത്താല് രാവിലെ6മുതല് വൈകിട്ട്6വരെയാണ്\nidukki harthal march 26


പന്ത് കഴുത്തില്‍കൊണ്ട് കരുണരത്‌നെ നിലംപതിച്ചു; പരിഭ്രാന്തരായി സഹതാരങ്ങള് - ഇ വാർത്ത | evartha\nപന്ത് കഴുത്തില്‍കൊണ്ട് കരുണരത്‌നെ നിലംപതിച്ചു; പരിഭ്രാന്തരായി സഹതാരങ്ങള്\nNews Desk3February 2019\nഓസ്‌ട്രേലിയയ്‌ക്കെതിരായ രണ്ടാം ക്രിക്കറ്റ് ടെസ്റ്റിനിടെ പേസ് ബോളര് പാറ്റ് കമ്മിന്‍സിന്റെ ബൗണ്‍സര് പതിച്ച് ശ്രീലങ്കന് താരം ദിമുത് കരുണരത്‌നെ നിലംപതിച്ചത് ആശങ്ക പരത്തി. മല്‍സരത്തിന്റെ രണ്ടാം ദിനമായ ശനിയാഴ്ചയാണ് സംഭവം. കമ്മിന്‍സിന്റെ വേഗതയേറിയ ബൗണ്‍സര് നേരെ വന്നുകൊണ്ടത് കരുണരത്‌നയുടെ കഴുത്തിന് പിന്നിലായിരുന്നു.\nകുത്തിപ്പൊന്തിയ പന്ത് പ്രതിരോധിക്കാനായി കുനിഞ്ഞപ്പോഴായിരുന്നു ഇത്. വേദന സഹിക്കാനാകാതെ ലങ്കന് ഓപ്പണര് ഗ്രൗണ്ടില് വീണു. ഇതോടെ എല്ലാവരും പരിഭ്രാന്തരായി. ഉടനെത്തന്നെ ലങ്കയുടേയും ഓസീസിന്റേയും വൈദ്യസംഘം ഗ്രൗണ്ടിലെത്തി പ്രഥമശുശ്രൂഷ നല്‍കി.\nതുടര്‍ന്ന് എമര്‍ജന്‍സി വണ്ടിയില് സ്‌ട്രെച്ചറില് കിടത്തി താരത്തെ പുറത്തുകൊണ്ടുപോകുകയായിരുന്നു. പരിക്ക് ഗുരുതരമല്ലെന്നും കരുണരത്‌ന സംസാരിക്കുന്നുണ്ടെന്നും മെഡിക്കല് സംഘം വ്യക്തമാക്കി. ഗ്രൗണ്ട് വിടുമ്പോള് മികച്ച ഫോമില് ബാറ്റു ചെയ്യുകയായിരുന്നു ലങ്കന് താരം.\n84 പന്തില് 46 റണ്‍സടിച്ച കരുണരത്‌ന അഞ്ച് ബൗണ്ടറിയും നേടി. ഇത്തവണത്തെ ഓസ്‌ട്രേലിയന് പര്യടനത്തിനിടെ പരുക്കേല്‍ക്കുന്ന അഞ്ചാമത്തെ ശ്രീലങ്കന് താരമാണ് കരുണരത്‌നെ. മുന്‍പ് നാലു പേസ് ബോളര്‍മാരെയും പരുക്ക് പിടികൂടിയിരുന്നു.


രാഷ്ട്രപതി തെരഞ്ഞെടുപ്പ്; എൻഡിഎയുടെ ദളിത് കാർഡിൽ വെട്ടിലായി കോൺഗ്രസ്\nനടി ആക്രമിക്കപ്പെട്ട സംഭവം; പിസി ജോര്‍ജ്ജിനെതിരെ സ്പീക്കര്\nവെനസ്വേലയില് ജയിലില് സംഘര്‍ഷം; 37മരണം\nമുരുകന്റെ മരണം; അന്വേഷണ സംഘം റിപ്പോര്‍ട്ട് സമര്‍പ്പിച്ചു\nഓടിക്കൊണ്ടിരുന്ന വാഹനത്തില് നിന്ന് തെറിച്ച് വീണ് ഷാര്‍ജയില് മലയാളി വീട്ടമ്മ മരിച്ചു\nHome News National രാഷ്ട്രപതി തെരഞ്ഞെടുപ്പ്; എൻഡിഎയുടെ ദളിത് കാർഡിൽ വെട്ടിലായി കോൺഗ്രസ്\nബീഹാർ ഗവർണർ രാംനാഥ് കോവിന്ദിനെ എൻഡിഎയുടെ രാഷ്ട്രപതി സ്ഥാനാർത്ഥിയായി പ്രഖ്യാപിച്ച ബിജെപിയുടെ ദളിത് കാർഡിൽ വെട്ടിലായി കോൺഗ്രസ്. പ്രതിപക്ഷ പാർട്ടികളെ ഒരുമിപ്പിച്ച് എൻഡിഎയ്‌ക്കെതിരെ ഒരു ഐക്യ സ്ഥാനാർത്ഥിയെ നിർത്താനുള്ള കോൺഗ്രസടക്കമുള്ള പാർട്ടികളുടെ ശ്രമമാണ് ഇതോടെ വിഫലമായത്.\nഇനി കോവിന്ദിനേക്കാൾ സ്വീകാര്യതയുള്ള സ്ഥാനാർത്ഥിയെ കൊണ്ടുവന്നാൽ മാത്രമേ പ്രതിപക്ഷത്തിന് രക്ഷയുള്ളൂ. മഹാത്മാഗാന്ധിയുടെ കൊച്ചുമകൻ ഗോപാൽകൃഷ്ണ ഗാന്ധിയെ രാഷ്ട്രപതി സ്ഥാനാർത്ഥിയായി പരിഗണിീച്ചിരുന്നു. എന്നാൽ ദളിത് കാർഡിൽ ഈ സാധ്യതയും മങ്ങി.\nഅതേസമയം ഭരണഘടനാ ശിൽപി ബി ആർ അംബേദ്കറുടെ കൊച്ചുമകൻ പ്രകാശ് അംബേദ്കർ, മുൻ ലോക്‌സഭാ സ്പീക്കർ മീരാ കുമാർ, മുൻ കേന്ദ്രമന്ത്രി സുശീൽ കുമാർ ഷിൻഡെ എന്നിവരുടെ പേരും പരിഗണനയിലുണ്ട്.\nദളിത് സ്ഥാനാർത്ഥിയെ പ്രഖ്യാപിച്ചില്ലെങ്കിൽ ബിജെപിയെ പിന്തുണയ്ക്കുമെന്ന് ബിഎസ്പി നേതാവ് മായാവതി കഴിഞ്ഞ ദിവസം അറിയിച്ചിരുന്നു. എസ് പി(മുലായം), ബിജു ജനതാദൾ, എന്നീ പാർട്ടികളും രാംനാഥ് കോവിന്ദിനെ പിന്തുണയ്ക്കുമെന്ന് അറിയിച്ചു.\nPrevious articleഅവധി തുടങ്ങുന്നു; യാത്രാനിരക്ക് വർധിപ്പിക്കാനൊരുങ്ങി വിമാനക്കമ്പനികൾ\nNext articleഓഹരി സൂചികകളിൽ നേട്ടത്തോടെ തുടക്കം\nനടി ആക്രമിക്കപ്പെട്ട സംഭവം; പിസി ജോര്‍ജ്ജിനെതിരെ സ്പീക്കര് August 17, 2017\nവെനസ്വേലയില് ജയിലില് സംഘര്‍ഷം; 37മരണം August 17, 2017\nമുരുകന്റെ മരണം; അന്വേഷണ സംഘം റിപ്പോര്‍ട്ട് സമര്‍പ്പിച്ചു August 17, 2017\nപാലസ് ഓഫ് വെർസായ്ൽസ് കണ്ടിട്ടുണ്ടോ ??\nബ്യൂട്ടി പാർലർ ജയിലിൽ തന്നെ


protest before mulanthuruthy church മുളന്തുരുത്തി പളളി എറ്റെടുക്കൽ നടപടി തുടങ്ങി; പ്രതിഷേധിക്കുന്ന വിശ്വാസികളെ അറസ്റ്റ് ചെയ്യുന്നു\nമുളന്തുരുത്തി പളളി എറ്റെടുക്കൽ നടപടി തുടങ്ങി; പ്രതിഷേധിക്കുന്ന വിശ്വാസികളെ അറസ്റ്റ് ചെയ്യുന്നു\nമുളന്തുരുത്തി പളളി എറ്റെടുക്കൽ നടപടി ആരംഭിച്ചു. എറ്റെടുക്കൽ നടപടിയുടെ ഭാഗമായി പൊലീസും ജില്ലാ ഭരണകൂടവും പള്ളിയിൽ എത്തി. എന്നാൽ പ്രതിഷേധവുമായി യാക്കോബായ വിഭാഗം രംഗത്തെത്തി. പ്രതിഷേധിക്കുന്ന വിശ്വാസികളെ അറസ്റ്റ് ചെയ്ത് നീക്കുകയാണ് പൊലീസ്.\nതിങ്കളാഴ്ചയ്ക്കകം (ഇന്ന്) പള്ളിയേറ്റെടുത്ത് റിപ്പോർട്ട് സമർപ്പിക്കണം എന്നായിരുന്നു ഹൈക്കോടതി വിധി. ഇതിന്റെ പശ്ചാത്തലത്തിൽ ഇന്നലെ മുതൽ തന്നെ പ്രദേശത്ത് വിശ്വാസികൾ തമ്പടിച്ചിരുന്നു. സ്ത്രീകളടക്കം സംഘത്തിൽപ്പെടും. പൊലീസെത്തി വിശ്വാസികളെ പിന്തിരിപ്പിക്കാൻ ശ്രമിച്ചുവെങ്കിലും ഇവർ വഴങ്ങാതിരുന്നതിനെ തുടർന്ന് വിശ്വാസികളെ അറസ്റ്റ് ചെയ്ത് നീക്കുകയായിരുന്നു.\nപള്ളി തർക്കം നിലനിന്നിരുന്ന എറണാകുളം മുളന്തുരുത്തി പള്ളി കേസിൽ ഓർത്തഡോക്‌സ് സഭയ്ക്ക് അനുകൂലമായ വിധി വരുന്നത് കഴിഞ്ഞ വർഷമാണ്. പള്ളി 1934 ഭരണഘടന പ്രകാരം ഭരിക്കണമെന്ന് പള്ളിക്കേസുകൾ കൈകാര്യം ചെയ്യുന്ന കോടതി ഉത്തരവിട്ടു.\nRead Also : മുളന്തുരുത്തി പള്ളി ഏറ്റെടുക്കാൻ സിആർപിഎഫിനെ വിന്യസിക്കാമോ എന്ന് ഹെെക്കോടതി\nപളളിയുടെ 67ലെ ഭരണഘടന കോടതി അസാധുവാക്കി. 1967 മുതൽ സ്വന്തം ഭരണഘടന പ്രകാരമാണ് മുളന്തുരുത്തി പള്ളി ഭരിച്ചിരുന്നത്. നിലവിൽ യാക്കോബായ വിഭാഗത്തിന്റെ നിയന്ത്രണത്തിലായിരുന്നു പളളി. ആഗോള സുറിയാനി സഭ പരിശുദ്ധനായ പ്രഖ്യാപിച്ച പരുമല തിരുമേനിയുടെ ഇടവകയായിരുന്നു മുളന്തുരുത്തി പള്ളി.\nStory Highlights – protest before mulanthuruthy church\nRead more on: church issue | Orthodox-Jacobite dispute\nപള്ളിത്തർക്കത്തിൽ പ്രധാനമന്ത്രിയുടെ ഇടപെടൽ; ക്രൈസ്തവ സഭകളുമായി ചർച്ച നടത്തും\nകട്ടച്ചിറ സെന്റ് മേരീസ് പള്ളിയില് പ്രവേശിക്കാന് എത്തിയ യാക്കോബായ വിശ്വാസികളെ പൊലീസ് തടഞ്ഞു\nപളളി തർക്കം; സമരം ശക്തമാക്കി യാക്കോബായ സഭ


ശിഥില ചിന്തകള്: ലൈറ്റ് അണയ്ക്കാം, ഭൂമിയെ രക്ഷിയ്ക്കാം!\nദേശീയ തിരഞ്ഞെടുപ്പിനിടയില് മറ്റൊരു തിരഞ്ഞെടുപ്പ്.\nലോകമെങ്ങുമുള്ള രാജ്യങ്ങളിലെ സാധാരണ മനുഷ്യരാണ് സമ്മതിദായകര്. മല്‍സരം ഭൂമി എന്ന കക്ഷിയും ആഗോള താപനമെന്ന എതിര്‍കക്ഷിയും തമ്മില്.\nവോട്ടെടുപ്പ് ഇന്ന് രാത്രി (28-3-09) 8.30 മുതല് 9.30 വരെ. വോട്ടിങ് മെഷീന് സ്വന്തം വീട്ടിലെ സ്വിച്ച് ബോര്‍ഡുകള്.\nഏതു സ്ഥാനാര്‍ഥിയെ വേണമെന്നു തീരുമാനിക്കാം. ഭൂമിക്കാണ് വോട്ടെങ്കില് ഒരു മണിക്കൂര് ലൈറ്റണയ്ക്കുക. അതല്ല ആഗോളതാപനത്തിനാണ് വോട്ടെങ്കില് ഒന്നുമറിഞ്ഞില്ലെന്നു പറഞ്ഞ് നടന്നുകൊള്ളുക. സുസ്ഥിര ഭൂമിക്കുവേണ്ടി ഒരു മണിക്കൂര്. ലോക വന്യജീവി നിധി (ഡബ്ല്യുഡബ്ല്യുഎഫ്) ശനിയാഴ്ച രാത്രി ആചരിക്കുന്ന ഭൌമമണിക്കൂറിനെ (എര്‍ത്ത് അവര്) ഇങ്ങനെ വിശേഷിപ്പിക്കാം.\nവീടാകട്ടെ, കടയാവട്ടെ, ഓഫീസാകട്ടെ, ഫാക്ടറിയാകട്ടെ പ്രകൃതിയുടെ രക്ഷയ്ക്കായി ഒരു മണിക്കൂര് ലൈറ്റ് ഓഫാക്കുക.\nവൈദ്യുതിവിളക്കണച്ചാല് നിങ്ങളും അതിരുകളില്ലാത്ത ആഗോള സമൂഹത്തിന്റെ ഭാഗം. ഒരുമണിക്കൂര് എല്ലാ വൈദ്യുതി വിളക്കുകളും അണച്ച് ലോകത്തെ എണ്‍പതോളം രാജ്യങ്ങളാണ് ഇരുട്ടിന്റെ ഉപാസകരാകാന് കാത്തിരിക്കുന്നത്. ഇന്ത്യയും കേരളവും ഇരുട്ടുകൂട്ടത്തില് പങ്കുചേരുന്നു. വിളിപ്പാടകലെ മറഞ്ഞുനില്‍ക്കുന്ന ജലക്ഷാമത്തിന്റെയും ചൂടേറ്റത്തിന്റെയും ഇരുണ്ട കാലത്തെക്കുറിച്ചുള്ള ഓര്‍മ്മപ്പെടുത്തലാണ് എര്‍ത്ത് അവര്. പ്രകൃതിക്കു മനുഷ്യന് വരുത്തിയ കേടുപാടുകള്‍ക്ക് പച്ചപ്പിന്റെയും ജലസമൃദ്ധിയുടെയും കുളിര്‍മകൊണ്ട്\nപരിഹാരം കാണാനുള്ള യജ്ഞം.\nശനിയാഴ്ച രാത്രി ലൈറ്റണയ്ക്കാന് ആയിരത്തോളം വന്‍നഗരങ്ങളാണ് സ്വിച്ചില് കൈവച്ചു കാത്തിരിക്കുന്നത്. ലൊസാഞ്ചല്‍സ്, ലാ വാഗാസ്, ലണ്ടന്, മെക്സിക്കോ സിറ്റി, ഹോങ്കോങ്, സിഡ്നി, റോം, മനില, ഓസ്ലോ, കേപ്ടൌണ്, വാഴ്സോ, ലിസ്ബണ്, സിംഗപ്പൂര്, ഇസ്തംബുള്, ടൊറോന്റോ, ദുബായ്, കോപ്പന്‍ഹേഗന് എന്നിങ്ങനെ നീണ്ട പട്ടിക. നൂറുകോടി ജനങ്ങളില് ആഗോള താപനം അപകടമെന്ന സന്ദേശമെത്തുമെന്നാണ് വൈല്‍ഡ് ഫണ്ടിന്റെ പ്രതീക്ഷ. ന്യൂഡല്‍ഹിയും മുംബൈയും ലൈറ്റണയ്ക്കാമെന്ന കരാറില് ഒപ്പിട്ടു.\nകേരളത്തില് ഭൌമശാസ്ത്രപഠന കേന്ദ്രത്തിന്റെ നേതൃത്വത്തില് (സെസ്) ഊര്‍ജ-വൈദ്യുത വകുപ്പുകള് ലൈറ്റ് ഓഫ് ചെയ്യാന് ആഹ്വാനം നല്‍കും. (കറന്റ് കട്ടിനു പുറമേയാണ് ഇതെന്നു മറക്കരുത്). ലൈറ്റണച്ച് ഭൂമിയുടെ രക്ഷയ്ക്കായി കൈകോര്‍ക്കുന്ന മനുഷ്യന്റെ ഇരുണ്ട ചിത്രം ലോകരാഷ്ട്രങ്ങള്‍ക്കു വെളിച്ചമാകുമെന്നു പ്രതീക്ഷിക്കുന്നതായി W.W.F ന്റെ ന്യൂഡല്‍ഹിയിലെ മാനേജര് ആരതി കോസ്ലാ പറയുന്നു.\nഈ വര്‍ഷം ഡിസംബറില് കോപ്പന്‍ഹേഗനില് നടക്കുന്ന രണ്ടാം ക്യോട്ടോ ഉച്ചകോടിയില് ആഗോളതാപനം തടയാനുള്ള ശക്തമായ നടപടികള്‍ക്ക് യുഎസും ലോകരാജ്യങ്ങളും നിര്‍ബന്ധിതമാകും- കോസ്ലാ വ്യക്തമാക്കി. 2007ല് ആസ്ട്രേലിയയിലെ സിഡ്നിയിലാണ് ഇരുട്ടറിവിന്റെ തുടക്കം. 2008ലും ആചരിച്ചു. ഇന്ത്യ ഈ വര്‍ഷം ആദ്യമായി പങ്കെടുക്കുന്നു. ലോകമെങ്ങും ഓഫിസുകളും വീടുകളും ലൈറ്റണച്ച് ഐക്യദാര്‍ഢ്യം പ്രഖ്യാപിക്കുമ്പോള് പരിസ്ഥിതി സൌഹൃദ നയങ്ങളിലേക്ക് രാഷ്ട്രങ്ങള് തിരികെവരും.\nമുറ്റത്തൊരു പൂന്തോട്ടം, റോഡരികിലൊരു തണല്‍മരം, പുഴയും തടാകവും സംരക്ഷിക്കുക, മാലിന്യനിര്‍മാര്‍ജനം... ആഗോള താപനം തടയാന് കഴിയുന്ന ഒരേയൊരു വ്യക്തിക്ക് ഒട്ടേറെ കാര്യങ്ങള് ചെയ്യാന് കഴിയും. ആ ഇരുട്ടിന്റെ ഒരുമണിക്കൂര് ലോകത്തിന്റെ ഭാവി പ്രകാശമാനമാക്കാനുള്ള മാര്‍ഗങ്ങളെപ്പറ്റി ആലോചിക്കുക.\n(ലേഖനം മനോരമയോട് കടപ്പാട്)\nഎഴുതിയത്: K.P. Sukumaran at Saturday, March 28, 2009\nപത്രങ്ങളിൽ നിന്നും ഒരു വാർത്ത എന്റെ വായനശാലയിൽ ശേഖരിച്ച് വയ്ക്കാൻ തുടങ്ങുമ്പോഴാണ് ഇതും കണ്ടത്.\nപാരിസ്ഥിതിക പ്രശ്നങ്ങൾ വാർത്തകളിൽ കിട്ടുന്ന പ്രാധാന്യത്തേക്കാളും വലുതാണെന്ന യാഥാർഥ്യം എല്ലാവരും മനസിലാക്കേണ്ട കാലം എന്നേ അധിക്രമിച്ചിരിയ്ക്കുന്നു. എക്കാലത്തും മാധ്യമ ശ്രദ്ധ ചില പ്രത്യേക മേഖലകളിൽ മാത്രം കേന്ദ്രീയ്ക്കുന്ന പ്രവണതയാണ് ഇത്തരം കാര്യങ്ങളിൽ ജനങ്ങൾക്ക് വേണ്ടത്ത അവബോധം ഇല്ലാതെ പോകാൻ കാരണം.\nOne more 'feel good' gesture:-)\nHere is more dumbness\nമാല ദ്വീപ് 2100 വര്‍ഷത്തോടെ വെള്ളത്തിനടിയിലാകും എന്ന് പറയപ്പെടുന്നു.\nലോകം മുഴുവന് അന്തരീക്ഷ മലിനീകരണം വന് തോതിലുള്ള കാര്‍ബണ് പുറന്തള്ളല് എന്നിവകെതിരെ പ്രവര്‍ത്തിക്കുമ്പോള്.നമ്മള് ഇന്ത്യക്കാര് നാനോ എന്ന പെരില് പുതിയ കാറിറക്കി. പരിസര മലിനീകരണത്തിനും, മറ്റ് അതുവഴിയുണ്ടാകുന്ന വന് ദുരന്തത്തിനും കാരണമാകുന്ന പ്രവര്‍ത്തനത്തിന് നാന്ദി കുറിക്കുന്നു. അത് ആഘോഷിക്കുന്നു. ഭൂമിയുടെ 16 അടിയന്തിരം കൊണ്ടാടുകയാണ് നമ്മള്.\nആ ഒരു മണിക്കൂര് രണ്ട് ബള്‍ബ് ഓഫാക്കി വെച്ച് കുടുംബസമേതം വരാന്തയില് ഇരുന്നു നുണ പറഞ്ഞു.ഇതല്ലാതെ എനിക്ക് എന്ത് ചെയ്യാന് കഴിയും? സ്ഥലപേര് കണ്ട്പ്പോള് ബ്ലോഗ് വായിക്കാന് തോന്നി.


സോണിയഗാന്ധി ലോകത്ത് ജനപ്രീതിയില് ഏഴാം സ്ഥാനത്തുള്ള നേതാവ്. | മാധ്യമലോകം\nസോണിയഗാന്ധി ലോകത്ത് ജനപ്രീതിയില് ഏഴാം സ്ഥാനത്തുള്ള നേതാവ്.\nസോണിയഗാന്ധി ഏറ്റവും ഒടുവിലത്തെ സര്‍വേ റിപ്പോര്‍ട്ടുകള്‍പ്രകാരം ലോകത്ത് ജനപ്രീതിയില് ഏഴാം സ്ഥാനത്തുള്ള നേതാവ്. ഈ ജനപ്രീതിയുടെ അളവുകോല് എന്താണെന്ന് മാലോകര്‍ക്ക് നിശ്ചയം പോരാ. അവര് ഇന്ത്യാ മഹാരാജ്യത്തെ ഒരു ഗ്രാമപഞ്ചായത്തുപോലും ഭരിച്ചിട്ടില്ലാത്തതുകൊണ്ടുതന്നെ ഭരണപാടവം തെളിയിച്ചതുമൂലമുള്ള ജനപ്രീതിയുണ്ടാവാന് തരമില്ല. പിന്നെയുള്ളത് കോണ്‍ഗ്രസ് പാര്‍ട്ടിയുടെ കോട്ടകളില്‍നിന്ന് കുറെ തവണ ലോക്സഭയിലേക്ക് ജനവിധി നേടി എം.പിയായി എന്നതാണ്. പിന്നെ ഇന്ത്യയിലെ ഏറ്റവും വലിയ രാഷ്ട്രീയ ജനക്കൂട്ടമായ ഇന്ത്യന് നാഷനല് കോണ്‍ഗ്രസിന്‍െറ അധ്യക്ഷസ്ഥാനം. ഇതിനു പുറമെ യു.പി.എ അധ്യക്ഷസ്ഥാനവും. തമിഴ്നാട്ടില്‍നിന്ന് ഭീഷണി വരുമ്പോള് അവിടേക്കും പശ്ചിമബംഗാളില്‍നിന്ന് കൊട്ടുകിട്ടുമ്പോള് അങ്ങോട്ടും ദൂതന്മാരെ അയച്ചും ഘടകകക്ഷികളെ കണക്കില് കവിഞ്ഞ് പ്രീണിപ്പിച്ചും മമതാ ബാനര്‍ജി പിണങ്ങുമ്പോള് മായാവതിയെ വേണോ അതോ മുലായം സിങ്ങിനെ വേണോ എന്നും കരുണാനിധി തെറ്റുമ്പോള് ജയലളിതയെ കൂട്ടുപിടിക്കണോ എന്നും ചിന്തിച്ചും കഴിയുന്ന ഒരു ഭരണമുന്നണിയുടെ അധ്യക്ഷ. ഭാഗ്യത്തിന് പ്രധാനമന്ത്രിക്കസേരയിലിരിക്കുന്നത് നിഷ്കളങ്കനും ശുദ്ധഗതിക്കാരനുമായ ഒരു സര്‍ദാര്‍ജിയായതുകൊണ്ടും അങ്ങോര് സഹമന്ത്രിമാരുടെയും നേതാക്കളുടെയും കെടുകാര്യസ്ഥതയും അഴിമതിയുംകൊണ്ട് പൊറുതിമുട്ടിക്കഴിയുന്നതുകൊണ്ടും ആ ഭാഗത്തുനിന്ന് വലിയ ശല്യമൊന്നുമില്ലാതെ ഭരണകാര്യങ്ങളില് നേരിട്ടൊന്നുമില്ളെങ്കിലും തന്‍െറ മുന്നണി അധ്യക്ഷപദമലങ്കരിച്ച് അപ്രമാദിത്തത്തോടെ കഴിച്ചുകൂട്ടുന്നു എന്നു മാത്രം. വിധിവൈപരീത്യത്താല് രാഷ്ട്രീയത്തിലെത്തിയതാണെന്ന് പറയപ്പെടുന്നു. ഇത് അവരുടെ പ്രകൃതംവെച്ച് ശരിയുമായിരിക്കാം. അതിന്‍െറ ഭവിഷ്യത്ത് ധാരാളം ജീവിതത്തില് അനുഭവിക്കുകയും ചെയ്തു.ഒരിക്കല് പ്രധാനമന്ത്രിയാവാന് ഒരു ശ്രമം നടത്തി രാഷ്ട്രപതിഭവന് വരെ പോയതാണ്. എന്നാല്, സംഘ്പരിവാറിന്‍െറ ഉമ്മാക്കികണ്ട് തന്ത്രപൂര്‍വം പിന്‍വാങ്ങേണ്ടിവന്നു. പ്രശ്നം അസ്സല് വിദേശജന്മം എന്നതുതന്നെയായിരുന്നു. കുടുംബപരമായി ഇറ്റലിയില്‍നിന്ന് നെഹ്റു കുടുംബത്തിലെ മരുമകളായാണ് എത്തിയതെങ്കിലും മഹാത്മാവിന്‍െറ വംശപ്പേരില് അറിയപ്പെടാനാണ് താല്‍പര്യം. അങ്ങനെ ഫിറോസ് ഗാന്ധിയുടെ മരുമകള് സോണിയ ഗാന്ധിയായി. ഈ മറിമായം എന്തിനെന്ന് കാര്യമായി ആരും ഇതുവരെ ചിന്തിച്ചിട്ടില്ളെന്ന് തോന്നുന്നു. ഏതായാലും, അസ്സല് ഇന്ത്യക്കാരിയാവാന് ബോധപൂര്‍വമായ ശ്രമം നടത്തുന്നുണ്ട് എന്ന് അവര്‍തന്നെ ആണയിട്ടിട്ടുണ്ട്. പറഞ്ഞുവരുന്ന വിഷയം അവരുടെ കുടുംബപുരാണമോ ജനപ്രീതിയോ ഒന്നുമല്ല. അവര്‍ക്ക് ഈയിടെ ഒരസുഖം പിടിപെട്ടു. ഏതു സ്വതന്ത്ര വ്യക്തിക്കും അവരവരുടെ ആരോഗ്യപ്രശ്നങ്ങള് രഹസ്യമാക്കിവെക്കാന് അവകാശമുണ്ട് എന്ന വാദഗതിയിന്മേല് പാര്‍ട്ടിയോ അവരുടെ കുടുംബാംഗങ്ങളോ അസുഖമെന്തെന്ന് പുറത്തുപറഞ്ഞില്ല. എന്നാല്, അര്‍ബുദത്തിന്‍െറ തുടക്കമാണെന്ന് പത്രമാധ്യമങ്ങള് വരികള്‍ക്കിടയിലൂടെ വ്യക്തമാക്കി. പൊതുരംഗത്തുള്ള അഥവാ പ്രധാനമന്ത്രിയെപ്പോലും നിയന്ത്രിക്കുന്ന ഒരു വ്യക്തിക്ക് അത്ര സ്വകാര്യതയാവാമോ എന്ന ചോദ്യം സ്വാഭാവികമായുമുണ്ട്. ഏതായാലും, അവര് ന്യൂയോര്‍ക്കിലെ ദ മെമ്മോറിയല് സോലാന് കെറ്ററിങ് കാന്‍സര് സെന്‍ററില് പോയി ഓപറേഷന് വിധേയയായി. ഇപ്പോള് ഏതാണ്ട് സുഖംപ്രാപിച്ച് തിരിച്ചുവന്നിരിക്കുകയാണ്. പാര്‍ട്ടികാര്യങ്ങളില് ഇടപെട്ടുതുടങ്ങിയിട്ടുമുണ്ട്. നമുക്ക് പ്രാര്‍ഥിക്കാം, അവരുടെ അസുഖം എന്താണെങ്കിലും അതിന് പൂര്‍ണശമനമുണ്ടാവാന്. അവര് പൂര്‍ണാരോഗ്യത്തോടെ ഒരുപാടുകാലം ജീവിക്കട്ടെ എന്നാശിക്കയുമാവാം. നമ്മുടെ പ്രധാനമന്ത്രി മന്‍മോഹന് സിങ്ങിന് ഇതുപോലെ ഈയിടെ ഒരസുഖം വന്നിരുന്നു. അദ്ദേഹത്തിന് സോണിയ ഗാന്ധിയേക്കാള് എത്രയോ പ്രായക്കൂടുതലുണ്ട്. അദ്ദേഹം ഒരു ഇന്‍റര്‍നാഷനല് ഫിഗറുമാണ്. എന്നുവെച്ചാല് ഐക്യരാഷ്ട്രസഭയില് വരെ വളരെക്കാലം ഉയര്‍ന്ന സ്ഥാനങ്ങള് വഹിച്ച ആള്. അദ്ദേഹത്തിന് പ്രധാനമന്ത്രിയെന്ന നിലയില് സര്‍ക്കാര് ചെലവില് ഉലകത്തിലെവിടെയും പോയി ചികിത്സ നടത്താന് സാധിക്കുമായിരുന്നു. എന്നാല്, അദ്ദേഹം ചെയ്തത് ദല്‍ഹിയിലും മുംബൈയിലുമുള്ള ആശുപത്രികളില് അതും സര്‍ക്കാര് ആശുപത്രിയിലടക്കം പരിശോധനക്കും ഓപറേഷനും വിധേയനാവുകയായിരുന്നു. അതില് ഒരു റിസ്കും അദ്ദേഹത്തിന് തോന്നുകയോ ഇന്ത്യന് ഡോക്ടര്‍മാരുടെ കഴിവില് അല്‍പമെങ്കിലും വിശ്വാസക്കുറവ് അനുഭവപ്പെടുകയോ ചെയ്തില്ല. വാജ്പേയിയുടെ കാര്യത്തിലും ഇതുതന്നെയായിരുന്നു സംഭവിച്ചത്. ഇതേപ്പറ്റി ചിന്തിക്കുമ്പോഴാണ് സോണിയ ഗാന്ധിയുടെ നടപടിയില് അല്‍പം അനൗചിത്യമുണ്ടായിരുന്നില്ളേ എന്ന് ന്യായമായും സംശയം തോന്നുന്നത്. എന്തുകൊണ്ടവര് ഇന്ത്യയില്‍വെച്ചുതന്നെ ചികിത്സക്ക് വിധേയയായില്ല. ലോകത്ത് പരക്കെ അംഗീകരിക്കപ്പെട്ട ഒരു സത്യമുണ്ട്- വൈദ്യശാസ്ത്രരംഗത്ത് ഇന്ത്യ മെച്ചമാണ്, ഇന്ത്യന് ഡോക്ടര്‍മാര് കഴിവുറ്റവരാണ് എന്നൊക്കെ. സോണിയ ഗാന്ധിയുടെ ഇക്കാര്യത്തിലുള്ള വ്യക്തിപരമായ അവകാശത്തെയും സ്വാതന്ത്ര്യത്തെയും അംഗീകരിച്ചുകൊണ്ടുതന്നെ ഒരു ശരാശരി ഇന്ത്യക്കാരന്‍െറ സംശയം ഇക്കാര്യത്തില് പ്രകടിപ്പിച്ചുപോവുകയാണ്.\nഅവരുടെ കുടുംബാംഗങ്ങളും പാര്‍ട്ടിയും ഉന്നയിച്ചേക്കാവുന്ന ഒരു വാദം സ്വകാര്യതയും ജനക്കൂട്ടത്തില്‍നിന്നുള്ള മോചനവുമായിരിക്കാം. പക്ഷേ, അത്തരം സാഹചര്യങ്ങളൊക്കെ ഒഴിവാക്കിത്തന്നെ ഇവിടെത്തന്നെ ചികിത്സ നടത്താനുള്ള സാധ്യത പരിശോധിക്കേണ്ടതായിരുന്നില്ളേ. ഇവിടത്തെ ആതുരാലയങ്ങളെ ആശ്രയിക്കുന്ന സാധാരണ ഇന്ത്യക്കാര്‍ക്ക് എന്നാലതൊരു നല്ല സന്ദേശമാവുമായിരുന്നില്ളേ. എന്നാല്, ബോധപൂര്‍വം ഇന്ത്യക്കാരിയാവാന് ശ്രമിക്കുന്ന അവരുടെ ജനപ്രീതിയില് തീര്‍ച്ചയായും വളര്‍ച്ചയല്ളേ ഉണ്ടാകുമായിരുന്നത്.\n1. ഇവിടെ കട്ടന്‍ചായയും പരിപ്പുവടയും അടിച്ചു നടക്കുന്ന പാര്‍ട്ടികള് വരെ ചികിത്സക്ക് വിദേശം പൂകിയ ചരിത്രമുണ്ട്.\n2. പടപേടിച്ച് പന്തളത്തു ചെന്നപ്പോള് പന്തം കൊളുത്തിപ്പട എന്നു പറയുന്നതുപോലെ അമേരിക്കയില് സോണിയ ഗാന്ധിയെ ചികിത്സിച്ച ടീമില് പ്രധാനി ഇന്ത്യന് ഡോക്ടര് തന്നെയായിരുന്നുവത്രെ.


ഏറ്റവും മൂല്യമുള്ള പാസ്പോർട്ടുകളിൽ യുഎഇ ഏഴാമത് - Oneindia Malayalam\nഏറ്റവും മൂല്യമുള്ള പാസ്പോർട്ടുകളിൽ യുഎഇ ഏഴാമത്\nലോകത്തെ ഏറ്റവും മൂല്യമുള്ള പാസ്‌പോര്‍ട്ടുകളില് ഏഴാം സ്ഥാനം കരസ്ഥമാക്കി യു എ ഇ. നേരത്തെ എട്ടാം സ്ഥാനമായിരുന്നു. പുതുക്കിയ റാങ്കിംഗ് പ്രകാരമാണ് ഏഴാം സ്ഥാനത്തെത്തിയത്. ഇതോടെ 159 രാജ്യങ്ങളിലേക്ക് യു എ ഇ പാസ്‌പോര്‍ട്ട് വഴി എളുപ്പത്തില് യാത്ര ചെയ്യാനാകും. രണ്ട് വര്‍ഷം മുമ്ബ് വരെ 88 രാജ്യങ്ങളിലേക്കായിരുന്നു വിസ ഫ്രീ യാത്ര അനുമതി ഉണ്ടായിരുന്നത്.\nuae visa passport united arab emirates


പ്രിയങ്ക കത്തെഴുതുകയാണ് | rashtravicharam-m-abbas-thalsamayam-editorial-page\nഎം അബ്ബാസ്| Updated On:5May 2019 1:36 PM GMT | Location :\nരാഷ്ട്രവിചാ‍രം / എം.അബ്ബാസ്\nഈ ലോക്‌സഭാ തെരഞ്ഞെടുപ്പിൽ കോൺഗ്രസിന്റെ തുറുപ്പു ചീട്ടാണ് പ്രിയങ്ക ഗാന്ധി വദ്ര. അമ്മ സോണിയ ഗാന്ധിയുടെ റായ്ബറേലിയിലും സഹോദരൻ രാഹുലിന്റെ അമേഠിയിലും ഒതുങ്ങി നിന്നിരുന്ന അവർ രാജ്യത്തുടനീളം പാർട്ടി പ്രചാരണങ്ങളിൽ പങ്കെടുത്തു. റാലികൾ, ചെറുയോഗങ്ങൾ എന്നിങ്ങനെ വ്യത്യസ്തമായ പ്രചാരണ തന്ത്രങ്ങളാണ് ഗാന്ധി തലമുറയിലെ ഇളമുറക്കാരി സ്വീകരിച്ചു വന്നത്. അഞ്ചാംഘട്ട തെരഞ്ഞെടുപ്പിന് മണിക്കൂറുകൾ മാത്രം ബാക്കി നിൽക്കെ യു.പിയിലെ വോട്ടർമാർക്കായി ഒപ്പുവച്ച കത്തയക്കുകയാണിപ്പോൾ അവർ. തിങ്കളാഴ്ച വോട്ടിങ് നടക്കുന്ന 14 മണ്ഡലത്തിലെ ആശാവർക്കർമാർ, തൊഴിലുറപ്പ് തൊഴിലാളികൾ, വിദ്യാർത്ഥികൾ, അദ്ധ്യാപകർ തുടങ്ങിയവർക്കാണ് കത്ത്. ലഖ്‌നൗ, റായ്ബറേലി, അമേഠി, ധൗരാഹ, സിതാപൂർ, മോഹൻലാൽ ഗഞ്ച്, ബാന്ദ, ഫത്തേപൂർ, കൗശുംബി, ബാരബങ്കി, ഫൈസാബാദ്, ഭറൂച്ച്, കൈസർഗഞ്ച്, ഗോണ്ട മണ്ഡലങ്ങളിലെ വോട്ടർമാരെ തേടിയാണ് കത്തെത്തിയത്. ബജറ്റിൽ ആരോഗ്യമേഖലയ്ക്കായി ഇപ്പോഴത്തേതിനേക്കാൾ ഇരട്ടി തുക, ആശാവർക്കർമാർക്കുള്ള കുടിശ്ശിക തീർക്കൽ, ശിശുക്ഷേമ പദ്ധതിക്ക് കൂടുതൽ തുക, താൽക്കാലിക അദ്ധ്യാപകരുടെ കുടിശ്ശിക തീർക്കൽ, മദ്രസാ സംവിധാനം ആധുനികവൽക്കരിക്കൽ തുടങ്ങിയ വാഗ്ദാനങ്ങൾ കത്തിലുണ്ട്. കത്ത് വോട്ടർമാരെ സ്വാധീനിക്കുമോ എന്ന കാര്യത്തിലൊന്നും കോൺഗ്രസ്സിന് ഉറപ്പില്ല. എങ്കിലും തകർന്നു കിടക്കുന്ന സംഘടനാ സംവിധാനങ്ങൾ നേരെയാക്കാൻ എങ്കിലും അത് ഉപരിക്കുമെന്ന് നേതൃത്വം കരുതുന്നു.\nകളി പഠിക്കട്ടെ, നല്ല കോച്ചിനു കീഴിൽ\nരാജിവെച്ച ഇന്ത്യൻ ഫുട്‌ബോൾ കോച്ച് സ്റ്റീഫൻ കോൺസ്‌റ്റൈന്റനു പകരക്കാരനെ തേടിയുള്ള ഓട്ടത്തിലാണ് അഖിലേന്ത്യാ ഫുട്‌ബോൾ ഫെഡറേഷൻ. ബാഴ്‌സലോണ മുൻ അസിസ്റ്റന്റ് കോച്ചും ബംഗളൂരു എഫ്.സി മുൻ പരിശീലകനുമായ ആൽബർട്ടോ റോക്ക, ക്രൊയേഷ്യ മുൻ മാനേജർ ഇഗോർ സ്റ്റിമക്, ദക്ഷിണ കൊറിയുടെ ലീ മിൻ സങ്, സ്വീഡൻ യൂത്ത് ടീം മുൻ കോച്ച് ഹകൻ എറിക്‌സൺ എന്നിവരാണ് ഫെഡറേഷന്റെ അന്തിമ പട്ടികയിലുള്ളത്.\nകോച്ചിങ് സ്ഥാനത്തേക്ക് പരിഗണിക്കപ്പെടുന്ന എല്ലാവരും താരതമ്യേന നല്ല ഫുട്‌ബോൾ അനുഭവമുള്ളവരാണ്. ക്രൊയേഷ്യയുടെ ഡിഫൻഡറായിരുന്നു സ്ഥാനത്തേക്ക് ആദ്യം പരിഗണിക്കപ്പെടുന്ന സ്റ്റിമക്. 2012-13ൽ ക്രൊയേഷ്യ ദേശീയ ടീമിനെ പരിശീലിപ്പിച്ചു. ഇന്ത്യയിൽ രണ്ടു വർഷത്തിലേറെ കോച്ചിങ് പരിചയസമ്പത്തുള്ളയാളാണ് റോക്ക. എ.എഫ്.സി കപ്പിൽ ബംഗളൂരു എഫ്.സിയെ ഫൈനലിലെത്തിച്ചത് അദ്ദേഹമാണ്. സുനിൽ ഛേത്രി അടക്കമുള്ള താരങ്ങളുമായി നല്ല ബന്ധം പുലർത്തുകയും ചെയ്യുന്നു. ഏഷ്യൻ ഫുട്‌ബോളിൽ തന്നെ മേൽവിലാസമുള്ള കോച്ചാണ് ലീ മിൻ സങ്. നിലവിൽ ദക്ഷിണ കൊറിയയുടെ അണ്ടർ 23 ടീമിന്റെ അസിസ്റ്റന്റ് മാനേജറാണ്. 1998, 2002 ലോകകപ്പിൽ ദക്ഷിണകൊറിയക്കു വേണ്ടി ബൂട്ടു കെട്ടിയിട്ടുണ്ട്. ചൈനീസ് സൂപ്പർലീഗിൽ 2002ൽ ഗ്വാങ്ഷു ടീം കോച്ചായിരുന്നു. ഏഴു വർഷം സ്വീഡന്റെ അണ്ടർ 21 പരിശീലകനായിരുന്നു എറിക്‌സൺ. 2016ലെ റിയോ ഒളിംപിക്‌സിൽ സ്വീഡന്റെ മുഖ്യകോച്ചുമായിരുന്നു.\nഫിഫ റാങ്കിങിൽ ഇന്ത്യയെ ഏറ്റവും മികച്ച സ്ഥാനത്തു വരെ എത്തിയ ശേഷമാണ് കോൺസ്റ്റന്റൈൻ രാജിവച്ചത്. അദ്ദേഹത്തിന്റെ കാലയളവിൽ ഏഷ്യൻ കപ്പ് യോഗ്യത കൈവരിക്കാനും ടീമിനായി. ഈ മികച്ച പ്രകടനങ്ങളുടെ തുടർച്ചയാണ് ടീം ആഗ്രഹിക്കുന്നത്. ഇക്കാര്യത്തിൽ ഫുട്‌ബോൾ ഫെഡറേഷൻ കുറച്ചു കൂടി കാര്യങ്ങൾ ശ്രദ്ധിക്കേണ്ടതുണ്ട്. അതിൽ ഒന്നാമത്തേത് ശമ്പളമാണ്. മാസം ഇരുപത്തി അയ്യായിരം ഡോളറാണ് ദേശീയ കോച്ചിന്റെ ശമ്പളം. ഏകദേശം 17ലക്ഷം രൂപ. അന്താരാഷ്ട്ര നിലവാരത്തിൽ ചെറിയ തുകയാണിത്. ഇത് വർദ്ധിപ്പിക്കേണ്ടതുണ്ട്. ഏകദേശം 65 ലക്ഷം രൂപയാണ് ഇന്ത്യൻ ക്രിക്കറ്റ് ടീം കോച്ച് രവിശാസ്ത്രിയുടെ ഒരു മാസത്തെ ശമ്പളം. രണ്ടാമതായി ദേശീയ കോച്ചിന് കളിക്കാരെ ഒന്നിച്ചു കിട്ടുന്ന ദിവസങ്ങൾ ദീർഘിപ്പിക്കണം. നിലവിൽ വർഷത്തിൽ 50-60 ദിവസങ്ങൾ മാത്രമാണ് കോച്ചിന് കളിക്കാരെ കിട്ടുന്നത്. കളിക്കാരുടെ ശക്തിദൗർബല്യങ്ങൾ മനസ്സിലാക്കാനും തന്ത്രങ്ങൾ രൂപപ്പെടുത്താനും ഇതിലേറെ സമയം കോച്ചിന് ലഭിക്കണം. മൂന്ന്, കൂടുതൽ അന്താരാഷ്ട്ര സൗഹൃദ മത്സരങ്ങൾ കളിക്കണം. ചെറുകിട ക്ലബ്ബുകളുമായി ഏറ്റുമുട്ടി സമയം കളയാതെ ഏഷ്യയിലെയും മറ്റിടങ്ങളിലെയും മികച്ച ടീമുകളുമായി മത്സരങ്ങൾ സംഘടിപ്പിക്കാൻ അസോസിയേഷൻ ശ്രദ്ധ ചെലുത്തണം. ഇക്കാര്യങ്ങൾ കൃത്യമായി ആസൂത്രണം ചെയ്താൽ ഇന്ത്യൻ ഫുട്‌ബോൾ ഇനിയും മുന്നോട്ടു പോകും.\nജയിലിലുള്ളവർക്കും വേണ്ടേ വോട്ട്\nതടവുകാർക്കുള്ള വോട്ടവകാശത്തിനു വേണ്ടി ഈയിടെ ഒരു സംവാദത്തിനു തിരികൊളുത്തി യു.എസ് ഡെമോക്രാറ്റിക് പ്രസിഡണ്ട് സ്ഥാനാർത്ഥി ബെർണി സാൻഡേഴ്‌സ്. എന്തുകൊണ്ട് തടവുപുള്ളികൾക്കും വോട്ടു ചെയ്യാൻ അവസരമൊരുക്കിക്കൂടാ എന്നതാണ് സാൻഡേഴ്‌സിന്റെ ലളിതമായ ചോദ്യം. ഇന്ത്യയിലും വോട്ടർമാർക്കായി നിരവധി ബോധവൽക്കരണ പരിപാടികൾ വയ്ക്കാറുണ്ടെങ്കിലും അതിലൊന്നു പോലും ജയിൽപ്പുള്ളികൾക്കു വേണ്ടി നടത്താറില്ല. ദേശീയ ജയിൽ വിവര പോർട്ടൽ പ്രകാരം ഇന്ത്യയിൽ 4.77 ലക്ഷം ജയിൽപ്പുള്ളികളാണുള്ളത്. ഇതിൽ 62 ശതമാനവും വിചാരണത്തടവുകാർ. ജനപ്രാതിനിധ്യ നിയമപ്രകാരം ഗുണ്ടാ നിയമം, ദേശസുരക്ഷാനിയമം, കൊഫെപോസ നിയമം എന്നിവയ്ക്കു കീഴിൽ കരുതൽ തടങ്കലിലുള്ളവർക്ക് വോട്ടു ചെയ്യാം. എന്നാൽ നിയമത്തിലെ വകുപ്പ് 62(5) പ്രകാരം വിചാരണത്തടവുകാർ അടക്കം മറ്റു ജയിൽപ്പുള്ളികൾക്ക് വോട്ടു ചെയ്യാനാവില്ല. 1919ൽ ബ്രിട്ടീഷ് ഭരണകാലത്ത് കൊണ്ടു വന്ന നിയമമാണിത്. ജയിലിൽ കിടന്നു തെരഞ്ഞൈടുപ്പിൽ മത്സരിക്കാനും ക്രിമിനൽ കേസുണ്ടെങ്കിലും ജനവിധി തേടാനും അവസരമുള്ള രാജ്യത്താണ് ഈ വിവേചനം.\nപ്രിയങ്ക ഗാന്ധി വദ്ര